މީޑިއާނެޓް: ހަފްތާގެ ޓޮޕްޓެން ޝޯ\nޓެޑް ޓޯކްސްގެ ޝޯއެއްގައި ޝާހްރުކްޚާން --\nމީޑިއާނެޓާ ގުޅިގެން މި ހަފްތާގައިވެސް މި ގެނެސްދެނީ ހަފްތާގެ ޓޮޕްޓެން ޝޯ އެވެ.\n1. ޕޯ ޕެޓްރޯލް: ހެލޮވީން މެރެތަން\nޓްރިކް އޯ ޓްރީޓްގެ ސީޒަން އާއެކު އަނެއްކާވެސް ޕޯ ޕެޓްރޯލްގެ ބޮޑު މެރެތަން އެއް ފަށާން ތައްޔާރު ވެއްޖެ އެވެ. މި ސީޒަން އާ ދިމާކޮށް ޕޯ ޕެޓްރޯލް އިން ގެންނަ އެެޕިސޯޑް ތައް ހާއްސަ ކޮށްފައި ވަނީ ހެލޮވީން އަށެވެ. ހަ ރެސްކިއު ޑޯގް ހިމެނޭ މި ސީރީޒް އަކީ ކުޑަކުދިންގެ މެދުގައި ވަަރަށް މަގުބޫލު ސީރީޒް އެކެވެ. އޭއްޗެހީގެ މަސައްކަތަކީ އެ އަވަށުގެ އެކި މީހުންނަށް ދިމާވާ ކަންކަމުން ސަލާމަތް ކޮށްދިނުމެވެ. ކޮންމެ ކުއްތާ އެއްގައިިވެސް ތަފާތު ހުނަރެއް ހުރެ އެވެ. ބައެއް އެއްޗެއްސަށް އުދުހެވޭއިރު ވެހިކަލްތަކަށް ބަދަލުވުމުގެ ފުރުސަތުވެސް އޮވެ އެެވެ.\nމި މެރެތަން އޮކްޓޯބަރު 27 އާދިއްތާގައި 15:30 ގައި ނިކް ޖޫނިއާ (ޗެނަލް 207) އިން ދައްކާނެ އެވެ.\nޕޯ ޕެޓްރޯލް ޓީމް --\nތުއްތު ކުދިންނަށް ހާއްސަ ޝޯތައް ގެންނަ ޒޫމޫވެސް މި ހަފްތާގައި އޮތީ ހެލޮވީން ތީމް އަށެވެ. ކުޑަކުޑިންނަށް ކަމުދާނެހެން ގެންނަ މި ޝޯތަކުގައި އެކި ކަހަލަ ބިރުވެރި ހެދުން އަޅައިގެން ތިބޭ ހޭންޑް ޕަޕެޓް ޖަނަވާރުތަކާއި ފާޑުފާޑުގެ ޖިންނިތައްދައްކާނެ އެެވެ.\nމި ޝޯ އޮކްޓޯބަރު 31 އަންގާރަ ދުވަހު 07:30 ގައި ޒޫމޫ (ޗެނަލް 205) އިން ދައްކާނެ އެވެ.\nޒޫމޫގެ ޝޯތަކަކީ ކުޑަކުދިންނަށް ހާއްސަ ޝޯތަކެއް --\n3. ދަ ޕްރޮފެސާ އެންޑް ދަ މޭޑްމަން (ޕްރިމިއާ)\nބައޮގްރަފިކަލް ޑްރާމާ ޖޯންރާ އަކަށް އުފައްދައިގެން މި އަހަރު ނެރުނު މި ފިލްމަކީ 1998ގެ ވާހަކަ އަކަށް ބިނާ ކޮށް ހަދާފައިވާ ފިލްމެކެވެ. ސައިމަން ވިންޗެސްޓާ ނެރުނު "ދަ ސާޖަން އޮފް ކްރޯތޯން" އަކީ އެ ދުވަސްވަރު މަގުބޫލުކަން ލިބުނު ވާޙަކަ ފޮތެކެވެ. މި ވާހަކަ އަށް ހެދި ހިސްޓޮރިކަލް މި ފިލްމުގައި ދައްކުވައިދޭނީ 19 ވަނަ ގަރުނުގައި އިންގްލިޝް އޮކްސްފޯޑް ޑިކްޝަނަރީ ތައްޔާރު ކުރުމަށް ޕްރޮފެސަރު ޖޭމްސް މުރޭ ކުރާ މަސައްކަތްތަކެވެ. އަދި، އެއާ ގުޅިގެން ދިމާވާ ތަފާތު ކަންކަންވެސް މެ އެވެ.\nމި ފިލްމު އޮކްޓޯބަރު 28 ހޯމަ ދުވަހު 18:00 ގައި ފޮކްސް މޫވީސް އެޗްޑީ (ޗެނަލް 800) އިން ދައްކާނެ އެވެ.\nދަ ޕްރޮފެސާ އެންޑް ދަ މޭޑްމަންގެ މަންޒަރެއް --\n4. ވޮންޑާ (ޕްރިމިއާ)\n2017 ވަނަ އަހަރު ނެރުނު މި ފިލްމަކީ ރާއްޖޭގައިވެސް ގިނަ ބަޔެއްގެ ތެރޭގައި މަގުބޫލު ވި ފިލްމެކެވެ. ހާއްސަކޮށް ކުޑަކުދިންނާއި ޒުވާން ކުދިންގެ މެދުގައި މި ފިލްމުގެ މަގުބޫލުކަން އިތުރުވެގެން ދިޔަ އެވެ. ކޮމެޑީ ޑްރާމާ މި ފިލްމުގައި ކިޔައިދޭނީ އޮގަސްޓް ޕުލްމަން ކިޔާ ކުޑަ ކުއްޖެއްގެ ތަފާތު އިިންސްޕަޔަރިން ވާހަކަ އެކެވެ. އޮގަސްޓް އަކީ ޓްރީޗާ ކޮލިންސް ސިންޑްރޯމް ކިޔާ ބައްޔެއްގެ ސަބަބުން މޫނުގެ އެކި ގުނަވަންތައް އުފެދުމުގައި އައިބު ވެފައިވާ ކުއްޖެކެވެ. ޕްރީސްކޫލަށްފަހު އެލެމެންޓްރީ ސްކޫލަށް ދިއުމުން އޭނާގެ ބަލީގެ ސަބަބުން ދިމާވާ އުނދަގޫތައް މި ފިލްމުގައި ފެންނާނެ އެވެ.\nމި ފިލްމު ނޮވެމްބަރު 1 ހުކުރު ދުވަހު 17:00 ގައި ފޮކްސް ފެމިލީ މޫވީސް އެޗްޑީ (ޗެނަލް 801) އިން ދައްކާނެ އެވެ.\nވޮންޑާގެ އޮގަސްޓް ޕުލްމަން --\n5. ޕޯޓަލްސް ޓު ހެލް (ޕްރިމިއާ)\nބިރުވެރި ނާމާން ޝޯތަކަށް ލޯބި ކުރާ މީހުން މި ޝޯ ކޮންމެހެންވެސް ބަލަންވާނެ އެވެ. "ޕޯޓަލްސް ޓު ހެލް" ޝޯގައި ދައްކާނީ ދުނިޔޭގެ އެންމެ ނާމާން ސަރަހައްދުތައް އިންވެސްޓިގޭޓް ކުރުމަށް ޖެކް އޮސްބޯން އާއި ކެޓްރީނާ ވީލްޑްމަން ކުރާ މަސައްކަތްތަކެވެ. އަދި އެ ތަންތަނަށް ގޮސް ޖިންނިންނާ ވާހަކަދެއްކުމަށް މަސައްކަތް ކުރާ މަންޒަރާއި ދިމާވާ ކަންކަން އެމީހުން ދާނީ ރެކޯޑް ކުރަމުންނެވެ.\nމި ޝޯ ދައްކާނީ އޮކްޓޯބަރު 29، އަންގާރަ ދުވަހު 19:20 ގައި ޓްރެވަލް ޗެނަލް އެޗްޑީ (ޗެނަލް 823) އިންނެވެ.\nޝޯގެ ހޮސްޓު ޖެކް އޮސްބޯން އާއި ކެޓްރީނާ ވީލްޑްމަން --\n6. ވުމަން އޮފް އިމްޕެކްޓް: އެކްސްޕެޑިޝަން އެމީލިއާ\nމުޅި ދުނިޔެއަށްވެސް މަޝްހޫރު އެމީލިއާ އެއާހާޓް އަކީ އެޓްލާންޓިކް އޯޝަން މަތިން މަތިންދާބޯޓެއްގައި އުދުހުނު ފުރަތަމަ އޭވިއޭޓާ އެވެ. އަދި އޭނާ އަކީ އޭނާގެ އުދުހުންތަކާ ބެހޭ ވާހަކަތައް ލިޔެ އެކި ފޮތްތައްވެސް ނެރުނު ޒުވާން އެކްސްޕްލޯރާ އެކެވެ. އޭވިއޭޝަންގެ ބޮޑު ޕްރޮޖެކްޓެއްގެ މަސައްކަތުގައި އުޅެމުން އެމީލިއާ ގެއްލުނީ 1937 ގަ އެވެ. އެއަށްފަހު އެކި ކަހަލަ ކޮންސްޕިރަސީ ތިއަރީތައް އެމީލިއާގެ ގެއްލުމާ ގުޅިގެން ހަދާފައި ވެ އެވެ. މި ހަފްތާގެ ވުމަން އޮފް އިމްޕެކްޓް ޝޯގައި ގެނެސްދެނީި ކުއްލިއަކަށް ގެއްލުނު އެމީލިއާގެ މިސްޓްރީ ހޯދުމަށް ޑރ. ރޮބަޓް ބަލާޑް ކުރާ މަސަައްކަތެވެ. ރޮބަޓް އަކީ 1985ގައި ޓައިޓޭނިކް ޝިޕްވްރެކްވެސް ހޯދި މީހާ އެވެ.\nމި ޝޯ ނޮވެމްބަރު2ހޮނިހިރު 19:00 ގައި ނެޝަނަލް ޖިއޮގްރަފިކް ޗެނަލް އެޗްޑީ (ޗެނަލް 820) އިން ދައްކާނެ އެވެ.\n7. ޓެޑް ޓޯކްސް އިންޑިއާ (އާ ޝޯ އެއް)\nއެކި ކަހަލަ މައުލޫތަކާއި މައްސަލަތަކާ ގުޅޭ ގޮތުން މީހުން ކިޔައިދޭ ވާހަގަތައް ގެންނަ މި ޝޯ އަކީ މަޝްހޫރު ޝޯ އެކެވެ. ޓެޑް ޓޯކްސް އެކި ގައުމުތަކުގައި ގެންނަ އިރު ޓެޑް ޓޯކްސް އިންޑިއާގެ ދެވަނަ ސީޒަން މި ހަފްތާގައި ފަށާނެ އެވެ. ބޮލީވުޑް ތަރި ޝާހްރުކްޚާން ހޮސްޓް އަކަށް ހުންނަ އިރު ދެވަނަ ސީޒަންގައި ވާހަކަ ދައްކާނީ އިންޑިއާގެ އިޖުތިމާއީ މައްސަލަތަކާއި އެކަން ކަމަށް ހުރި ހައްލުތަކަށެވެ. 13 އަހަރުން ފަށައިގެން އެކި އުމުރުފުރައިގެ މީހުންނާއެކު ގެނެސްދޭ މި ޝޯ ގައި ވާހަކަދެއްކުންތެރިންގެ ތަޖުރިބާތައްވެސް ކިޔައިދޭނެ އެވެ.\nމި ޝޯ ނޮވެމްބަރު 2، ހޮނިހިރުން އާދިއްތަ އަށް 21:00 ގައި ސްޓާޕްލަސް އެޗްޑީ (ޗެނަލް 850) އިން ދައްކާނެ އެވެ.\nޓެޑް ޓޯކްސް ސީޒަން 1ގެ އެޕިސޯޑެއްގައި ޝާހު --\n8. ޒީރޯ (ޒީ-ޓީވީ ޕްރިމިއާ)\nރޮމޭންޓިކް ކޮމެޑީ މި ފިލްމަކީ މިދިޔަ އަހަރު ބޮލީވުޑްގައި ނެރުނު ފިލްމުތަކުގެ ތެރެއިން އެންމެ ތަފާތު އެއް ފިލްމެވެ. ޑްވާފެއްގެ ރޯލުން ޝާހްރުކް ޚާން ފެނުން އިރު ޝާހު އާއެކު އަނުޝްކާ އަދި ކެޓްރީނާ ވެސް ފިލްމުގައި ބައިވެރި ވި އެވެ. އޭނާގެ އެ ތަފާތުތަކާއެކު އެންމެ ބޭނުންވާ ކެޓްރީނާ ކެއިފް އޭނާގެ ހަޔާތުގެ ބައިވެރިއަކަށް ހެދުމަށް މަސައްކަތް ކުރެ އެވެ. އަދި އަނުޝްކާ އާ ދިމާވެ އޭނާގެ ދިރިއުޅުމަށް އަންނަ ބަދަލުވެސް ދައްކަ އެވެ.\nމި ފިލްމު އޮކްޓޯބަރު 27، އާދިއްތާގައި 11:30 ގައި ޒީޓީވީ އެޗްޑީ (ޗެނަލް 852) އިން ދައްކާނެ އެވެ.\nމި ފިލްމަކީ އާނަންދް ރާއިގެ ފިލްމެއް --\n9. އާސަނަލް އާއި ވުލްވްސް\nނޮވެމްބަރު2ވަނަ ދުވަހު އާސަނަލްގެ ދަނޑު އެމިރޭޓްސް ސްޓޭޑިއަމްގައި ވުލްވާހެމްޕްޓަނާ ދެކޮޅަށް ނުކުންނަ މެޗަކީ އެ ހަފްތާގައި އިނގިރޭސި ޕްރެމިއާ ލީގުގައި ފާހަގަކޮށްލެވޭ އެއް މެޗެވެ. އުނާއި އެމްރޭގެ ކޯޗު ކަމުގެ ދަށުގައި އާސަނަލް މި ފަހުން ކުޅުނު މެޗުތަކުން އެދެވޭ ނަތީޖާތަކެއް ނެރެވިފައިނުވާއިރު، ނޫނޯގެ ވުލްވްސް އާ ދެކޮޅަށް ފޯމު ބަދަލުކޮށްލަން އާސަނަލްއިން އަމާޒުހިފާނެ އެވެ.\nއެ މެޗުގައި އާސަނަލްގެ ލެކެޒެޓް، ބެލެރިން އަދި އޮޒިލް ފަދަ މުހިއްމު ކުޅުންތެރިންތަކެއް ފިޓުވާނެކަމަށް ބެލެވުނު ނަމަވެސް، ވަރަށް އެޓޭކިންގް ކުޅުމެއް ދައްކާ ވުލްވްސް އާ ދެކޮޅަށް ރަނގަޅު ނަތީޖާއެއް ނެރެން އާސަނަލްއަށް ފަސޭހައެއް ނުވާނެ އެވެ.\nވުލްވްސް އާ ދެކޮޅަށް އާސަނަލް ކުޅޭ މެޗު ފަށާނީ ރާއްޖެ ގަޑިން ރޭގަނޑު 8:30 ގަ އެވެ. އަދި އެ މެޗު މީޑިއާ ނެޓުގެ ސްޕޯޓްސް އެޗްޑީ 1 (ޗެނަލް 876) މެދުވެރިކޮށް ވަގުތުން ފެންނާނެ އެވެ.\n10. އެވާޓަން އާއި ސްޕާސް\nއިނގިރޭސި ޕްރެމިއާ ލީގުގެ ގޭމްވީކް 11 ގެ އެންމެ ފަހު މެޗުގައި އެވާޓަން ނުކުންނާނީ ޓޮޓެންހަމް ހޮޓްސްޕާސް އާ ދެކޮޅަށެވެ. ލީގުގައި މިވަގުތު އެންމެ ފޯމު ދަށްކޮށް ފެންނަ ޕޮޗެޓީނޯގެ ސްޕާސްއިން އެވާޓަން އާދެކޮޅަށް ރަނގަޅު ނަތީޖާއެއް ނެރެން އުނދަގޫވާނެ އެވެ.\nމާކޯ ސިލްވާގެ ރަނގަޅު ޓެކްޓިކްސްތަކާއެކު އެވާޓަނުން ފަހުން ކުޅުނު މެޗުތަކުން ވަނީ އެދެވޭ ނަތީޖާތަކެއް ނެރެފަ އެވެ. ނަމަވެސް، ސްޕާސްއާ ދެކޮޅަށް އެފަދަ ކުޅުމެއް ދައްކަން އެވާޓަންއަށް ފަސޭހައެއް ނުވާނެ އެވެ.\nސްޕާސްއާ ދެކޮޅަށް އެވަޓަން ނުކުންނަ މެޗު ފަށާނީ ރާއްޖެ ގަޑިން ރޭގަނޑު 9:30 ގަ އެވެ. އަދި އެ މެޗު މީޑިއާ ނެޓުގެ އައިސްޓީވީ އެޗްޑީ (ޗެނަލް 100) ގެ އިތުރުން ޕީއެލްޓީވީ އެޗްޑީ (ޗެނަލް 880) އިން ވަގުތުން ދިވެހި ބެލުންތެރިންނާ ހަމައަށް ގެނެސްދޭނެ އެވެ.\nމީޑިއާނެޓުން ކުޅިވަރަށް ހާއްސަ ޗެނަލްއެއް ލޯންޗުކޮށްފި\nއިނާމުތަކާއިއެކު މީޑިޔާނެޓުގެ ރޯދަ ހަދިޔާ\n4426 މީޑިޔާނެޓުގެ މަލްޓި ސްކްރީނަށް\nމީޑިއާނެޓް މަލްޓި ސްކްރީނަށް "މަރިޔަމް"


Jehi Jehigen3Vana Match Ah Victory In Haazireh Nuvi - Vaguthu\nކޮވިޑް-19: އަތޮޅުތެރެ ނުރައްކަލުގައި އޮވެ ޖުލައި ނިމުމަކަށް - 21 ގަޑިއިރު ކުރިން\nޖެހިޖެހިގެން ތިންވަނަ މެޗަށް ވިކްޓްރީން ހާޒިރެއް ނުވި\n1 އަހަރު ކުރިން ( އޮކްޓޯބަރ 26, 2019 )\nދިވެހި ޕްރިމިއާ ލީގްގައި، މިއަދު ފ. ނިލަންދޫ ސްޕޯޓްސް ކުލަބާ ދެކޮޅަށް ކުޅެން އޮތް މެޗަށްވެސް ވިކްޓަރީގެ ޓީމު ހަމަ ނުވެ، ޖެހިޖެހިގެން ތިން މެޗު ނުކުޅެ އެ ކްލަބުން ދޫކޮށްލައިފި އެވެ.\nވޯލްޑް ކަޕް ކޮލިފިކޭޝަނަށް ދިވެހި ލީގު މެދުކަނޑާލުމަށް ފަހު، އަލުން ފަށައިގެން ކުޅުނު އެއްވެސް މެޗަކަށް ވިކްޓަރީގެ ޓީމު ހަމަ ކުރެވިފައިނުވާއިރު މިއަދު ހަވީރު ނިލަންދޫއާ ދެކޮޅަށް ކުޅެން އޮތް މެޗަށްވެސް ވިކްޓްރީ އަށް ހަމަކުރެވުނީ 10 ކުޅުންތެރިންނެވެ.\nލީގުގައި އެންމެ ފަހުން ކުޅެން އޮތް ދެ މެޗަށްވެސް ވިކްޓްރީގެ ޓީމު ހާޒިރުނުވުމުން އެފްއޭއެމް އިން ވަނީ އެ ކްލަބަށް މި ސީޒަނުގައި ދެވަނަ ފަހަރަށް އަދަބުދީފަ އެވެ. އެފްއޭއެމުން އެކަމާއި ގުޅޭގޮތުން ނެރުނު ބަޔާނެއްގައި ބުނެފައިވަނީ މެޗުތަކަށް ވިކްޓްރީ ހާޒިރުނުވުމުގެ ކުށް އެ ކްލަބުން ތަކުރާރު ކުރުމުން ދިވެހި ލީގުގެ ގަވާއިދުގެ 11.4 ވަނަ މާއްދާ އަށް ރިއާޔަތްކޮށް، އެފްއޭއެމްގެ ޑިސިޕްލިނަރީ ކޯޑުގެ 32 ވަނަ މާއްދާގެ ދަށުން، ކުށް ތަކުރާރުކުރުމުން ކުށްކުރާ ފަރާތަށް ދީފައިވާ އަދަބުގެ 50 އިންސައްތަ އިތުރުވާ ގޮތުގެމަތިން ވިކްޓްރީ ޖޫރިމަނާކޮށްފައިވާ ކަމަށެވެ.\nއެފްއޭއެމުން ވަނީ މީގެ އެއްމަސްދުވަހުގެ ކުރިން ދިވެހި ލީގުގައި ގްރީން ސްޓްރީޓާއި ދެކޮޅަށް ކުޅެން އޮތް މެޗަށް ވިކްޓްރީ ހާޒިރުނުވުމުގެ ސަބަބުން އެ ކުލަބް 40،000 ރުފިޔާއިން ޖޫރިމަނާކޮށްފައެވެ.\nވޯލްޑް ކަޕް ކޮލިފިކޭޝަންގައި ސީރިއާ އާއި ދެކޮޅަށް ކުޅުނު މެޗައްފަހުން އަލުން ލީގު ފެށިފަހުން ވިކްޓްރީން ދޫކޮށްލީ މިމަހުގެ 15 ވަނަ ދުވަހު ފޯކައިދޫ ފުޓްބޯޅަ ޓީމާއި ދެކޮޅަށް ކުޅެން ހަމަޖެހިފައި އޮތް މެޗާއި 20 ވަނަ ދުވަހު ޔުނައިޓެޑް ވިކްޓްރީއާއި ދެކޮޅަށް ކުޅެން ހަމަޖެހިފައި އޮތް މެޗުގެ އިތުރުން މިއަދުގެ މެޗެވެ.\nރާއްޖޭގެ ފުޓްބޯޅަ ތާރީހުގަައި އެންމެ ކާމިޔާބު އެއް ޓީމުގެ ގޮތުގައި މަޝްހޫރުވެފައިވާ ވިކްޓްރީ މިވަގުތު އޮތީ ވަރަށް ދެރަ ހާލަތެއްގަ އެވެ. ލީގުގައި މިހާތަނަށް ކުޅުނު ހުރިހާ މެޗަކުންވެސް ބަލިވެ ތާވަލުގެ ފުލުގައި އެޓީމު އޮތްއިރު ކުރިއަށްހުރި މެޗުތަކަށްވެސް އެޓީމު ހާޒިރުވާނެކަމުގެ އެއްވެސް ޔަގީންކަމެއް ނެތެވެ.\nރާއްޖޭގެ ލީގު ހަތަރު ޒޯނަކަށް، ފުޓުބޯޅަ އިންގިލާބީ ބޮޑު ބަދަލަކަށް\nއޮކްޓޯބަރ 26, 2019 20:44\nތި ޓީމު ދެން ލީގުން ބޭރުކޮށްފަ ރެލިގޭޓް ކުރަން ވެއްޖެނު.\nއޮކްޓޯބަރ 27, 2019 10:43\nތި ވިކްޓްރީ ތިޔައީ ރާއްޖޭގެ ފޫޓްބޯޅައަށް ހުތުރު އަރުވަން އުޅޭ ބައެއް.. ޓީމެއް ހިންގާނެ ފެންވަރު ނެތި މެނޭޖްމެންޓުންވެސް އެފްއޭއެމްއަށް ބިރުދައްކައިގެން ކަންކަން ކުރަން އުޅެނީ...


Foari gadha Volley Association Cup ge final ge fahu jaaga Police ah | Mihaaru\nކުޅިވަރު / ވޮލީބޯލް އެސޯސިއޭޝަން ކަޕް\nފޯރިގަދަ ވޮލީ އެސޯސިއޭޝަން ކަޕްގެ ފައިނަލުގެ ފަހު ޖާގަ ޕޮލިހަށް\nފައިނަލުގައި ޕޮލިހާ ދެކޮޅަށް ނުކުންނާނީ ވެމްކޯ\nމުބާރާތުގައި ޕޮލިސް ކްލަބް ކުޅުނު މެޗެއްގެ ތެރެއިން ޕޮއިންޓް ހީދުމަށް ފަހު ކުޅުންތެރިން އުފާފާޅު ކުރަނީ: ކްލަބް އީގަލްސް ބަލިކޮށް ޕޮލިސް ފައިނަލަށް ދަތުރު ކުރީ 3-1 ސެޓުން މެޗު ކާމިޔާބު ކޮށްގެން --- ފޮޓޯ: ޕޮލިސް ކްލަބް\n07 ޖޫން 2022 - 23:12\nތިންވަނަ ސެމީ ފައިނަލުގައި ކްލަބް އީގަލްސްގެ މައްޗަށް ކާމިޔާބު ހޯދައި، ފޯރިގަދަ ވޮލީބޯޅަ އެސޯސިއޭޝަން ކަޕްގެ ފައިނަލްގެ ފަހު ޖާގަ ޕޮލިސް ކްލަބުން ހޯދައިފި އެެވެ.\nބުރާސްފަތި ދުވަހުގެ ރޭ ކުޅޭ ފައިނަލު މެޗުގައި، ޕޮލިހާ ދެކޮޅަށް ނުކުންނާނީ، ފުރަތަމަ ސެމީ ފައިނަލުގައި އެޓީމު ބަލިކޮށް ފައިނަލްގެ ޖާގަ ހޯދި، ކްލަބް ވެމްކޯ އެވެ.\nކޮވިޑް-19 އާ ގުޅިގެން ވޮލީގެ ކްލަބް މުބާރާތްތައް ނުބާއްވާތާ ދެ އަހަރު ފަހުން ބާއްވާ އެސޯސިއޭޝަން ކަޕް މިފަހަރު ފެންނަނީ އެހެން އަހަރުތަކަށް ވުރެ ފޯރި ގަދަ ކޮށެވެ. އެންމެ ފަހުން މުބާރާތް ކުޅުނީ 2019 ގަ އެވެ. އެ އަހަރު މުބާރާތުގެ ފައިނަލުގައި ވެސް ވެމްކޯ އާ ދެކޮޅަށް ނުކުތީ ޕޮލިހެވެ. އެ މުބާރާތް ވެމްކޯ ހޯދީ ފައިނަލުގައި 3-1 ސެޓުން މޮޅު ވެގެންނެވެ.\nސޯޝަލް ސެންޓަރުގެ ގަދަ ހޫނުގައި މެޗުތައް ކުޅުނު ދުވަސް ވަރު ވެސް ވޮލީގެ ފޯރި ގދަ އެވެ. މިހާރު އިންޑޯ ހޯލްގައި އޭސީ ހަރުކޮށްފަ އެވެ. އިންޑޯގެ ފިނީގައި މެޗުތައް ބަލާލަން ވަންނަ މީހުން ގިނަ އެވެ. އަންހެން މުބާރާތް ނިމުމަށް ފަހު ފިރިހެން ޑިވިޝަން ފަށާނެ އެވެ. ފިރިހެން ޑިވިޝަންގައި ވާދަކުރާ ކޮންމެ ޓީމަކަށް ވީއޭއެމުން ވަނީ ބިދޭސީ ތިން ކުޅުންތެރިން ކޮންމެ ޓީމަކަށް ހަމަޖައްސައި ދީފަ އެވެ. އަދި ފިރިހެން ޑިވިޝަން ޕްރަމޯޓް ކުރުމަށް ވެސް ވިއޭއެމުން ވަނީ ގިނަ މަސައްކަތްތަކެއް ކޮށްފަ އެވެ. ފަހުގެ ތާރީހުގައި ފެންނާނެ އެންމެ ވާދަވެރި މުބާރާތަށް އެސޯސިއޭޝަން ކަޕްގެ ފިރިހެން މުބާރާތް ވާނެ ކަމަށް، ވޮލީ ކޯޗުންނާއި ރެފްރީން ވެސް ވަނީ ފާހަގަ ކޮށްފަ އެވެ.\nމިރޭ ކުޅުނު ތިންވަނަ ސެމީ އަށް ކްލަބް އީގަލްސް ދަތުރު ކުރީ، ރޭ ކްލަބް ވޮލީބޯލް ޓީމު ބަލި ކުރުމަށް ފަހު އެވެ. ފުޓްބޯޅަ އަށް މަޝްހޫރު އީގަލްސްއިން ވަނީ ވޮލީގެ ގަދަ ބާރު ޕޮލިސް ކްލަބާ ދެކޮޅަށް މިރޭ ވަރުގަދަ ފައިޓެއް ދީފަ އެވެ.\nޕޮލިސް ކްލަބް ކުރިން ކުޅުނު މެޗެއްގައި ކުޅުންތެރިން ބޯޅަ ރިސީވް ކުރަން މަސައްކަތް ކުރަނީ: މިފަހަރު ވެސް ފައިނަލްގައި އެޓީމާ ދެކޮޅަށް ނުކުންނާނީ ވެމްކޯ --- ފޮޓޯ: ޕޮލިސް ކްލަބް\nފުރަތަމަ ސެޓް ޕޮލިސް ކްލަބުން ގެންދިޔައީ 25-17 އިންނެވެ. އެކަމަކު ދެވަނަ ސެޓްގައި އީގަލްސް އިން ކުޅުމުގެ ތެރެއަށް އެނބުރި އައިސް ރަނގަޅު ކުޅުމެއް ދެއްކި އެވެ. ޔެސް ޓީވީން ވަގުތުން ގެނެސް ދެމުން ދިޔަ މެޗުގެ އެނަލިސްޓެއްގެ ގޮތުގައި ބައިވެރިވި، ވީއޭއެމް ކޯޗާސް ކޮމިޓީގެ ޗެއާމަން ޝުއައިބު އަހްމަދު ބުނި ގޮތުގައި ދެވަނަ ސެޓްގައި ޕޮލިހަށް މައްސަލަ ދިމާވީ އެޓީމު އެޓޭކް ބޯޅަތަކުގައި ސަމާލު ނުވެ ވުމުންނެވެ.\nއީގަލްސްއިން އެ ސެޓް ކާމިޔާބު ކުރީ 25-17 އިންނެވެ. އެޓީމަށް ސެޓް ކާމިޔާބުކޮށް ދިނުމުގައި އެންމެ މުހިންމު ދައުރެއް އަދާކުރީ ބިދޭސީ ކުޅުންތެރިޔާ ދިނަޝާ އެވެ. އޭނާ ފޮނުވާލާ އެޓޭކް ބޯޅަތައް ރިސީވް ކުރުމުގައި ޕޮލިސްގެ ޓީމަށް އުނދަގޫވި އެވެ. ގޭމްބޯލް ޕޮއިންޓް އީގަލްސް އަށް ހޯދައިދިނީ ދިނަޝާ، ޕޮލިސް ޓީމުގެ ކޯޓްގެ މެދަށް އަމާޒުކޮށް ފޮނުވާލި ބޯޅައިންނެވެ. ޕޮލިހުގެ ކުޅުންތެރިންނަށް ރިސީވް ނުކުރެވި ބޯޅަ ޖެހުނީ ގޮސް ކޯޓްުގެ މެދަށެވެ.\nސެޓް ކާމިޔާބު ކުރި ޕޮއިންޓް އީގަލްސްއިން ހޯދީ އައިޝަތު ޝައްފަ ނެގި ސާވިސް، ޕޮލިހުގެ ހައްވާ ޒީނިޔާ ދީފާއު ކުރަން އުޅުމުގެ ތެރޭގައި އޭނާގެ އަތުގައި ޖެހިފައި ބޯޅަ ދޫވެގެންގޮހެވެ.\nޕޮލިސް ކްލަބް ކުރިން ކުޅުނު މެޗެއްގެ ތެރެއިން: ފައިނަލް މެޗު އޮންނާނީ ބުރާސްފަތި ދުވަހުގެ ރޭ --- ފޮޓޯ: ޕޮލިސް ކްލަބް\nޕޮލިހުން މެޗު މޮޅުވި، ފަހު ދެ ސެޓް ހޯދައި ދިނުމުގައި އެންމެ މުހިންމު ދައުރެއް އަދާ ކުރީ ހައްވާ ރާޝިދާ އެވެ. ތިންވަނަ ސެޓް އެޓީމުން ކާމިޔާބު ކުރީ 25-20 ންނެވެ. ނެޓް ކައިރިން ހައްވަ ފޮނުވާލި ބޯޅަ ދިފާއުކުރަން އީގަލްސްގެ ދެ ކުޅުންތެރިން ބްލޮކަށް އެރި އެވެ. އެކަމަކު ފެނިގެން ދިޔައީ ދެ ކުޅުންތެރިން އެއްފަހަރާ ބޯޅަ އަށް މަސައްކަތް ކުރުމުން މިސް އަންޑަސްޓޭންޑިން އުފެދި ބޯޅަ ދޫވެގެން ދިޔަ ތަނެވެ.\nފަހު ސެޓް ވެސް ޕޮލިސް ކާމިޔާބު ކުރީ 25-20 ންނެވެ. ފަހު ބޯޅައިގައި ހައްވަ ފޮނުވާލި ބާރު ހަމަލާއެއް ދިފާއު ނުކުރެވި އީގަލްސް އަތުން މެޗު ދޫވެގެން ދިޔަ އެވެ. މެޗުގެ މޮޅު ކުޅުންތެރިޔަކަށް ހޮވުނީ ތިންވަނަ ސެޓް ޕޮލިސް ކޮޅަށް އަނބުރާލުމުގައި މޮޅު ކުޅުމެއް ދެއްކި ހައްވާ ޝަހާ ޝާމިން އެވެ.\nކްލަބް އީގަލްސް ވޮލީބޯޅަ ޕޮލިސް ކްލަބް ވޮލީބޯލް އެސޯސިއޭޝަން ކަޕް


PG In Harukashi Usool Eh Nugen Gulhey, Furihama Control Eboi: Shameem - Vaguthu\nޖުޑިޝަރީ ކޮމިޓީގައި ޕީޖީ ޝަމީމް ވާހަކަ ދައްކަވަނީ ފޮޓޯ: މަޖިލީސް\nޕްރޮސެކިއުޓާ ޖެނެރަލްގެ އޮފީސް (ޕީޖީ) އަކީ އަސްކަރިއްޔާގައި އޮންނަ ފަދަ ހަރުކަށި އުސޫލުތައް ގެންގުޅޭ މުއައްސަސާއެއް ނޫން ކަމަށާއި އެ އޮފީހުގެ ފުރިހަމަ ކޮންޓްރޯލް އެބައޮތް ކަމަށް ޕީޖީ ހުސައިން ޝަމީމް މިއަދު ވިދާޅުވެއްޖެއެވެ.\nރައްޔިތުންގެ މަޖިލިހުގެ ޖުޑިޝަރީ ކޮމިޓީގައި ކަނޑިތީމު ދާއިރާގެ މެމްބަރު އަބްދުﷲ ޝަހީމް ކުރެއްވި ސުވާލެއްގެ ޖަވާބުގައި ޝަމީމް ވިދާޅުވީ މިލިޓަރީގައި އޮންނަ ފަދަ ކޮންޓްރޯލެއް ޕީޖީގައި ގެންގުޅުމުގެ ވިސްނުމެއް ނުގެންގުޅުއްވާ ކަމަށެވެ. އަދި އެއީ މަދަނީ މުއައްސަސާއެއް ހިންގޭނެ ގޮތެއް ކަމަށް ގަބޫލު ނުކުރައްވާ ކަމަށް ވެސް އޭނާ ވިދާޅުވިއެވެ.\nނަމަވެސް ގާނޫނާ ހިލާފު އެއްވެސް ކަމެއް ޕީޖީ އޮފީހުގައި ހިނގާ ނަމަ އެފަދަ ކަންކަން ސަމާލުކަމަށް އަންނާނެ ގޮތަށް ނިޒާމްތައް ބައްޓަން ކުރެވިފައިވާ ކަމަށް އޭނާ ވިދާޅުވިއެވެ.\n"ގާނޫނާ ހިލާފުވާ ނަމަ ކޮންޓްރޯލްކުރަން ޖެހޭނެ ކަމެއް ބަލަން ޖެހޭނެ" ޝަމީމް ވިދާޅުވިއެވެ.\nކޮމިޓީއަށް ޕީޖީ ދެއްވި ޔަގީންކަމަކީ އެ އޮފީހުގެ ފުރިހަމަ ކޮންޓްރޯލް އޮންނާނެ ކަމެވެ.\n"އަޅުގަނޑުގެ ފުރިހަމަ ކޮންޓްރޯލް ޕީޖީ އޮފިހުގާއި އޮންނާނެ" ޝަމީމް ވިދާޅުވިއެވެ.\nޕީޖީ އޮފިހަށް ހުށަހަޅާ މައްސަލަތަކާއި ގުޅިގެން އެއްވެސް ބަޔަކާއި ޒާތީ އެއްވެސް މައްސަލައެއް އޮންނާނެތޯ ކޮމިޓީން ސުވާލުކުރުމުން ޝަމީމް ވިދާޅުވީ ދައުވާ ލިބޭ މީހަކާ ބެހޭ ގޮތުންވެސް، ދައުވާކުރާ މީހަކާ ގުޅޭ ގޮތުން ނުވަތަ އެއިން އެއްވެސް މީހެއްގެ އާއިލާއާ ބެހޭ ގޮތުންވެސް ޕީޖީގެ މުވައްޒަފެއްގެ ހިތްހަމަނުޖެހުމެއް ނެތް ކަމަށެވެ. އަދި އެފަދަ ކަމަކަށް ޖާގައެއް ނުދެއްވާނެކަމުގެ ޔަގީންކަން ޕީޖީ ވަނީ ދެއްވާފައެވެ.\nޝަމީމް ވިދާޅުވީ މަގާމާއި ހަވާލުވެވަޑައިގެންވިއިރު ޕީޖީ އޮފީހުގައި އަމަލުކުރާނެ ގޮތުގެ އުސޫލުތައް ތަފާތު އެކި ގޮތުގެ މަތިން ލިޔެވިފައިވާ ކަމަށެވެ. ނަމަވެސް ހުރިހާ އުސޫލެއް އެއްކޮށް "ޕްރޮސެކިއުޓާ މެނުއަލްއެއް" ތަންފީޒު ކުރެވެމުންދާ ކަމަށް ވިދާޅުވިއެވެ.\nއޭގައި ހިމަނާފައިވަނީ ޕްރޮސެކިއުޓަރުން މައްސަލަތަކުގައި އަމަލުކުރާނެ ގޮތުގެ މައުލޫމާތެވެ.\n"ވަކި ވަކި ބާވަތުގެ ކަންތައް ކުރާނެ އުސޫލުތައް ލިޔެވިފައި ހުންނާނެ. މެމޯތައް ލިޔެވިފައި ހުންނާނެ. 25 އެސްއޯޕީއެއް ލިޔެވިފައިވާނެ" ޝަމީމް ވިދާޅުވިއެވެ.\nއޮގަސްޓް 30, 2021 14:16\nއިތުބާރުއޮތް މީހެއްނޫން ތިޔައީ، ދޮގުހެދުމުގައި އަރާހުނއނެވި ބޭފުޅެއް\nއޮގަސްޓް 30, 2021 14:20\nއޮގަސްޓް 30, 2021 18:03\nޝަމީމު އިތުރުވާހަކަނުދައްކާ އިސްތިއުފާދީ\nއޮގަސްޓް 30, 2021 20:46\nމަކަރުވެރި ރޭވުންތައް ރާވާމީހެއް.\nއޮގަސްޓް 30, 2021 23:05\nޕީޖީން ކުރަނީ ހަރުކަށި އަމުރުތައް އިންސާފެއްނެތް


Minister Saeed ge radhu Ibu ah, Roakuri thanthanah badhalu dheyne gothuge vaahaka dhekkun budhiveri | Mihaaru\nމިނިސްޓަރު ސައީދު ރަސްމިއްޔާތެއްގައި ވާހަކަ ދައްކަވަނީ.---ފޮޓޯ: އިކޮނޮމިކް މިނިސްޓްރީ\nސައީދުގެ ރައްދު އިބޫއަށް، ރޯކުރި ތަންތަނަށް ބަދަލުދޭނެ ގޮތުގެ ވާހަކަ ދެއްކުން ބުއްދިވެރި\n12 އޯގަސްޓް 2018 - 22:58 86 comments\nސިފައިންނާއި ފުލުހުންނަށް ޚާއްސަ ކޮށްގެން މި ސަރުކާރުން ހުޅުމާލޭގައި އިމާރާތް ކުރަމުންދާ ފްލެޓްތަކުގެ މަސައްކަތް ނުނިމި ދިގުލައިގެންދާ މައްސަލާގައި، އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ރޭ ދެއްކެވި ވާހަކަތަކަށް އިކޮނޮމިކް މިނިސްޓަރު މުހައްމަދު ސައީދު މިރޭ ރައްދު ދެއްވައިފި އެވެ.\nރާއްޖެ ޓީވީގެ "ފަލަ ސުރުޚީ" ގައި ވާހަކަ ދައްކަވަމުން، އަންނަ މަހު ބާއްވާ ރިޔާސީ އިންތިޚާބުގައި ވާދަކުރައްވާ އިދިކޮޅު ކެންޑިޑޭޓް އިބޫ ވިދާޅުވީ، ރައީސް އަބްދުﷲ ޔާމީންގެ ސަރުކާރުން ސިފައިންނާއި ފުލުހުންނަށް ފްލެޓު ދޭން އުޅޭތާ ފަސް އަހަރުވެފައިވާ އިރު، އެ މީހުންނަށް ހާއްސަ ކުރި އެއްވެސް ފްލެޓެއްގެ މަސައްކަތް މިހާތަނަށް ނުނިމޭ ކަމަށެވެ. އަދި އިބޫ ވިދާޅުވީ، އޭނާގެ ވެރިކަމެއްގައި އެއް އަހަރުގެ ތެރޭގައި އެ ފްލެޓްތަކަށް ވަދެވޭވަރު ކުރާނެ ކަމަށެވެ.\nއެމްޑީޕީގެ ޕާލަމެންޓްރީ ގުރޫޕުގެ ލީޑަރު އަދި ހިންނަވަރު ދާއިރާގެ މެމްބަރުކަން ވެސް ކުރައްވާ އިބޫގެ އެ ވާހަކަތަކަށް މިނިސްޓަރު ސައީދު ރައްދު ދެއްވައި ނެންގެވީ، ކުރީގެ ރައީސް މުހައްމަދު ނަޝީދު އިސްތިއުފާ ދެއްވި ދުވަހުގެ ފަހު ދުވަހު މާލެ އާއި އެކި ރަށްރަށުގައި ހިންގި ހަމަނުޖެހުންތަކުގައި ދައުލަތުގެ އިމާރާތްތަކުގައި ރޯކުރި މައްސަލަ އެވެ.\nފެބްރުއަރީ 8، 2012 ގައި ރާއްޖޭގެ އެކި ސަރަހައްދުތަކުގައި އިދިކޮޅު ފަރާތްތަކުން ހިންގި ހަމަނުޖެހުންތަކުގައި، ފުލުހުންގެ އިމާރާތްތަކާއި ކޯޓުތަކާއި ކައުންސިލް އިދާރާތަކަށް ގެއްލުންދީ، ހުޅުޖަހައި، އަންދައިލި އެވެ. އެ މައްސަލަ ސާބިތުވެ މިހާރު ބައެއް މީހުން ވަނީ ޖަލަށް ލައިފަ އެވެ. އެކަމަކު، އޭގެ ތެރެއިން ގިނަ މައްސަލަތައް އަދިވެސް ނުނިމެ އެވެ.\nInthihaabuge Magboolukan hodhan MDP ge @ibusolih Sifainnai Fuluhunge Housing ge vaahaka dhekkumavvure 8 February ga roakoh bimah thirikuri dhaulathuge mudhalah badhaludheyne gothuge vaahaka dhekkun budhdhiveri 2/2 pic.twitter.com/od3eJEgm3S\n— Mohamed Saeed (@em_saeed) August 12, 2018\nމިނިސްޓަރު ސައީދުގެ ޓުވީޓް\nސައީދު ކުރެއްވި ޓުވީޓެއްގައި ވިދާޅުވީ، އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ މަގުބޫލުކަން ހޯއްދެވުމަށްޓަކައި، ސިފައިންނާއި ފުލުހުންގެ ބޯހިޔާވަހިކަމުގެ ވާހަކަ އަށް ވުރެ ބޮޑަށް، ފެބްރުއަރީ 8 ގައި ރޯކޮށް، ބިމަށް ތިރި ކުރި ދައުލަތުގެ މުދަލަށް ބަދަލުދޭނެ ގޮތުގެ ވާހަކަ އިބޫ ދެއްކުން ބުއްދިވެރި ކަމަށެވެ.\nސައީދު ވިދާޅުވި ގޮތުގައި، ކުރީގެ ސަރުކާރުތަކުން ނިންމައި ނުދެވުނު، ސިފައިންނާއި ފުލުހުންގެ ހައުސިން ޕްރޮގްރާމްގެ ކޮންޓްރެކްޓަރުންނަށް 200 މިލިއަން ރުފިޔާ ހޭދަކޮށް، 14 ބުރީގެ ހަ އިމާރާތުގެ ތެރެއިން ހަތަރު އިމާރާތް ރައީސް ޔާމީންގެ ސަރުކާރުން މި އަހަރުގެ ނިޔަލަށް ނިންމާނެ އެވެ.\nސިފައިންނާއި ފުލުހުންގެ ފްލެޓްތަކުގެ މަސައްކަތް ކުރަން ސަރުކާރުން ހަވާލުކޮށްފައި ވަނީ ތައިލެންޑުގެ އައިލެންޑް އެކްސްޕާޓް ކުންފުންޏާ އެވެ. އެ ތަންތަނުގެ މަސައްކަތް ނުނިމި ދިގުލައިގެން ގޮސްފައިވާއިރު، މިހާރު އެއްވެސް ކަމެއް އިމާރާތްތަކުގައި ކުރާ ތަނެއް ނުފެނެ އެވެ.\nއިތުރު ލިޔުންތައް މެމްބަރު މުހައްމަދު ސައީދު (މާވަށް) ހުޅުމާލެ ރައީސް އިބްރާހިމް މުހައްމަދު ސޯލިހް ފުލުހުން އެމްއެންޑީއެފް ފެބްރުއަރީ 8 ހުޅުޖެހުން އިދިކޮޅު ފަރާތްތައް ރައީސް އަބްދުﷲ ޔާމީން ދިވެހި ސަރުކާރު\nއެމްޑީޕީން މާފަށް އެދެންޖެހޭ: ޑރ. ޖަމީލް\nކަންބޮޑުވުންތައް ނެޝަނަލް ސެކިއުރިޓީ ކައުންސިލަށް\nދައުލަތް އޮޅުންބޮޅުންވެ، ކޮތަރުކޮށި ރަނަށް: އިދިކޮޅު


Memberun ge ilmee sharutheh kanda alhan jehey: Didi\nމެންބަރުންގެ އިލްމީ ޝަރުތު ކަނޑައަޅަން ޖެހޭ: ދީދީ\nރައްޔިތުންގެ މަޖިލީހަށް ކުރިމަތިލައްވާ ބޭފުޅުންގެ ލާޒިމް އިލްމީ ޝަރުތު ތަކެއް ކަނޑައަޅަން ޖެހޭ ކަމަށް ކުރީގެ އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ ވިދާޅުވެއްޖެ އެވެ.\nއެ މަނިކުފާނު މިހެން ވިދާޅުވެފައި ވަނީ ޓްވީޓް ކުރައްވައިގެނެވެ. އޭގެ ކުރީން އިއްޔެ މަޖިލީހުގައި މިނިސްޓަރު މުހައްމަދު މަލީހުގެ މައްޗަށް ނެގި އިތުބާރު ނެތް ކަމުގެ ވޯޓުގެ ކުރީ ޖަވާބުދާރީވެ ވަޑައިގަތުުގެ ގޮތުން މަލީހު ވެސް ވަނީ މަޖިލީހުގެ މެންބަރުންގެ ތައުލީމީ ފެންވަރު ކަނޑައަޅަން ޖެހޭ ކަމަށް ވިދާޅުވެފަ އެވެ.\nމަޖިލީހުގެ ކައުންސިލާ ޖެނެރަލްކަން ވެސް ކުރީން ކުރެއްވެވި ދީދީ ވެސް މަލީހަށް ތާއީދު ކުރައްވާ ވިދާޅުވީ އެކަށީގެންވާ ގޮތުގައި ރައްޔިތުން ތަމްސީލު ކުރެއްވޭނީ އެކި ދާއިރާތަކުން އިލްމާއި ތަޖްރިބާ ލިބި ވަޑައިގެންފައިވާ ބޭފުޅުންނަށް ކަމަށެވެ.\nއެކަމަކު ކުރިއަރާފައިވާ އެހެން ޑިމޮކްރަސީތަކުގައި ޕާލަމެންޓް / މަޖިލިސް މެންބަރުންގައި ހުރުން ލާޒިމްވާ އިލްމީ ޝަރުތުތަކެއް ކަނޑައަޅައިފައި ނުހުންނަ ކަމަށް ވެސް އެ މަނިކފާނު ވަނީ ފާހަ ކުރައްވާފަ އެވެ. ނަމަވެސް އެ މަނިކުފާނު ވިދާޅުވީ އެފަދަ ގައުމުތަކުގައި މެންބަރު ކަމަށް ކުރިމަތި ލައްވަނީ އިލްމީ ގޮތުން ފުންނާބު އުސް ބޭފުޅުން ކަމަށް ހިސާބުތަކުން އެނގޭ ކަމަށެވެ.\nއަދި ވިދާިޅުވީ ރާއްޖޭގެ ނިޒާމަކީ އިސްލާމީ ނިޒާމަކަށްވާއިރު، މެންބަރުންގެ ކިބައިގައި ހުރުން ލާޒިމުވާ އިލްމީ ޝަރުތު ކަނޑައަޅަން ޖެހޭ ކަމަށެވެ.\nރައްޔިތުންގެ މަޖިލިސް ޑރ. އަހުމަދު އަބްދުﷲ ދީދީ ޕޮލިޓިކްސް


MNU Volley Team ge assistant coach abdulla naseer niyaa vejje\nކޮޕާ އެމެރިކާގެ ސެމީން އާޖެންޓީނާ ޖާގަ ...\nހުންއައިސް ހާލު ސީރިއަސްވެ އިންޑިއާގައި ބޭސްފަރުވާ ހޯދަމުން ދަނިކޮށް ނިޔާވި ގައުމީ ޔުނިވާސިޓީގެ ދަރިވަރު އުމުރުން 19 އަހަރުގެ އަހުމަދު އަބްދުﷲ ނަސީރަކީ ސެންޓަރ ފޯ ފައުންޑޭޝަން ސްޓަޑީސް އަދި ގައުމީ ޔުނިވާސިޓީގެ ބިޒްނަސް ސްކޫލްގެ ދަރިވަރެކެވެ. އަހުމަދު އަބްދުﷲ ނަސީރު ނިޔާވީ މިއަދު ހެނދުނުގެ ވަގުތެގައެވެ.\nހދ ކުޅުދުއްފުއްޓަށް ނިސްބަތްވާ އަހުމަދު އަބްދުﷲ ނަސީރަކީ އެމްއެންޔޫ ވޮލީބޯޅަ ޓީމުގެ އެސިސްޓެންޓް ކޯޗެއްގެ އިތުރުން ގައުމީ ޔުނިވާސިޓީގެ ސްޓޫޑެންޓް ޔޫނިއަންގެ ލީޑަރެކެވެ.\nމީގެ އިތުރުން އިންޓަރ ކޮލެޖް ވޮލީބޯލް ޓޯނަމެންޓް 2019 ގައުމީ ޔުނިވާސިޓީ އަށް ކާމިޔާބު ކޮށްދިނުމުގައި ވެސް އަހުމަދު އަބްދުﷲ ނަސީރު ވަނީ ބޮޑު ރޯލެއް ކުޅެފައެވެ.\nމަރުހޫމު އަބްދުﷲ ނަސީރަށް ސުވަރުގޭގެ ދާއިމީ ނިއުމަތް ލެއްވުމަށާއި އާއިލާ އަށް ކެތްތެރިކަން ދެއްވުން އެދި ދުޢާ ދަންނަވަމެވެ.


Fuvahmulaku gai tourism masakkai nufeshi las vanee Land use plan nethigeneh noon - City Council\nފުވައްމުލަކުގައި ޓުއަރިޒަމްގެ މަސައްކަތް ނުފެށި ލަސްވަނީ ލޭންޑްޔޫޒް ޕްލޭން ނެތިގެނެއްނޫން – ސިޓީ ކައުންސިލް\n15 ޖުލައި 2019, 13:00 |\nފުވައްމުލަކު ސިޓީގައި ޓްއަރިޒަމް ތަރައްގީކުރުމުގެ މަސައްކަތް ނުފެށީ ލަސްވަނީ ލޭންޑްޔޫޒް ޕްލޭނުގެ ސަބަބުން ކަމަށް ނުދެކޭ ކަަމަށް ފުވައްމުލަކު ސިޓީ ކައުންސިލުން ހާމަކޮށްފިއެވެ. ސިޓީ ކައުންސިލުން މިކަން ހާމަކޮށްފައިވަނީ އެ ކައުންސިލުން މިއަދު ނެރުނު ނޫސް ބަޔާނެއްގައެވެ.\nފުވައްމުލަކު ސިޓީގެ އުތުރު ފަރާތު ތުޑީ ސަރަހައްދުގައިވާ ބިމާއި އެއާޕޯޓްގެ ދެކުނުގައިވާ ބިޅިފޭށި ސަރަހައްދަކީ ޓްއަރިޒަމް ތަރައްގީކުރުމަށް ލޭންޔޫޒް ޕްލޭނުގައި ކަނޑައަޅާފައިވާ ދެބިން ކަމަށާއި މިކަން އެކިފަހަރުމަތިން މިނިސްޓްރީ އަށް ދަންނަވާފައިވާތީ މިބިން ތަކުގައި ޓްއަރިސްޓް ހޮޓާ ތަރައްގީކުރުމަށް އެއްވެސް ހުރަހެއް އޮތްކަމަށް ނުދެކޭކަަމަށް ސިޓީ ކައުންސިލުގެ ނޫސް ބަޔާނުގައި ބަޔާންކޮށްފައިވެއެވެ.\nފުވައްމުލަކު ސިޓީ ކައުންސިލުން އިތުރަށް ހާމަކޮށްފައިވާ ގޮތުން ފުވައްމުލަކުގެ ލޭންޑްޔޫޒް ޕްލޭންވަނީ 1996 ވަނަ އަހަރު ތަރައްގީކޮށް ފާސްކޮށްފައެވެ. އަދި އޭގެފަހުން އެޕްލޭނަށް އިތުރު ބަދަލުތަކެއް ގެނެވި އެބަދަލުތައްވެސް ފާސްކުރެވިފައިވާ ކަަމަށް ސިޓީ ކައުންސިލުގެ ނޫސް ބަޔާނުގައި ވެއެވެ. އަދި މިހާރުވެސ ފުވައްމުލަކު ސިޓީގެ އާބަން ޑެވެލޮޕްމަންޓް ޕްލޭން ހެދުމަށް ކޮންސަލްޓަންޓެއް ނެގި ކޮންސަލްޓަންޓާއިއެކު މަސައްކަތް ކުރެވޭ ކަމަށާއި އަދި ކޮންސަލްޓެންޓްގެ އެހީގައި ލޭންޑްޔޫޒް ޕްލޭންވެސް މުރާޖައަ ކުރަމުންދާ ކަމަށް ފުވައްމުލަކު ސިޓީގެ މޭޔަރު އަބްދުﷲ ފަލާހު ޝަރީފު ސޮއިކޮށް ނެރުނު ނޫސް ބަޔާނުގައި ބަޔާންކޮށްފައިވެއެވެ.\nއިތުރު ލިޔުންފުވައްމުލައް ޓްއަރިޒަމްލޭންޑްޔޫޒް ޕްލޭންސިޓީ ހޮޓާ\nTags: ފުވައްމުލައް ޓްއަރިޒަމް, ލޭންޑްޔޫޒް ޕްލޭން, ސިޓީ ހޮޓާ


Maldives Film Industry | Mihaaru\n"މީ ލޯތްބަކީ" އަށް ލަވަކިޔުންތެރިޔާ ޔާމީން\nޑާކް ރެއިން އެންޓަޓައިންމަންޓްގެ ކުރިއަށް އޮތް ފިލްމު "މީ ލޯތްބަކީ" އާ މެދު ކުރެވޭ އުންމީދުތައް ވަރަށް ބޮޑެވެ. މި ރޮމޭންޓިކް ކޮމެޑީގެ މަސައްކަތް ވަަރަށް ބާރަށް ކުރިއަށް ދާ އިރު،...\nDecember 24, 2016 10\nއެންމެ ފަހުން ނަހުލާ އަށް "ބީ" ލިބިއްޖެ\n"ބީ" ގެ ނަމުގައި ފާތުމަތު ނަހުލާ ފިލްމެއް ލޯންޗްކޮށްފައި ވަނިކޮށް ހަމަ އެ ނަމުގައި ފިލްމެއް ރަޖިސްޓްރީ ކުރި މީހާ އެންމެ ފަހުން ނަހުލާ އަށް އެ ނަން ދީފި އެވެ.\nއަމްޖޭ ހައިރާންވެއްޖެ، އެކަމަކު އޭނާ އަށް ހައްގު\nޑައިރެކްޓަރު އަމްޖަދު އިބްރާހީމް (އަމްޖޭ) އަށް ވަރަށް ބޮޑަށް މަރުހަބާ އެވެ. ގައުމީ ފިލްމު އެވޯޑްސްގައި އޭނާ އަށް މި ވަނީ ލައިފްޓައިމް އެޗީވްމަންޓް އެވޯޑް ލިބިފަ އެވެ.\nDecember 23, 2016 14\nއަފީ އަށް އެވޯޑް ލިބުނީމާ ވަރަށް އުފާވި: ނިއުމާ\nގައުމީ ފިލްމު އެވޯޑްސްގައި އެންމެ މޮޅު ބަތަލާގެ އެވޯޑް "ލޫދިފާ" އިން މަރިޔަމް އަފީފާ (އަފީ) އަށް ލިބުމުން ވަރަށް އުފާވި ކަމަށާއި އެއި ހަމަ ހައްގު އެވޯޑެއް ކަމަށް، ދެ ފިލްމަކުން އެންމެ...\nއެވޯޑަށް ހުށަހެޅި ކުރު ފިލްމުތަކަށް ވީ ކިހިނެއް؟\nގައުމީ ފިލްމު އެވޯޑްސް ހަފުލާ އިއްޔެ ރޭ ނިންމައިލި އިރު، އެވޯޑަށް ހުށަހެޅި ކުރު ފިލްމުތަކާ ބެހޭ އެއްވެސް ވާހަކައެއް ނުދެކެވެ އެވެ. އެވޯޑަށް 11 ފީޗާ ފިލްމާއި ކުރު ހަ ފިލްމު ހުށަހެޅި...\nDecember 22, 2016 28\nގައުމީ ފިލްމް އެވޯޑްސް: އެންމެ ރީތީ ކޮން ހެދުމެއް؟\nދަރުބާރުގޭގައި ރޭ ބޭއްވި ހަތްވަނަ ގައުމީ ފިލްމް އެވޯޑްސްއަކީ ރާއްޖޭގެ ފިލްމީ ދާއިރާގެ އެންމެ ބޮޑު އިވެންޓެވެ. ފިލްމް އިންޑަސްޓްރީގެ އެންމެ މޮޅު އަދި މަޝްހޫރު އެކްޓަރުން އާއި އެކްޓްރެސުން މި ހަފްލާގައި ފެނިގެންދިޔަ އެވެ. ހަފްލާގެ އުސްއަލިތަކުގެ ތެރޭގައި، ފިލްމް "ލޫދިފާ" އަށް 10 އެވޯޑް ލިބުމުގެ އިތުރުން އެވޯޑް ހަފްލާގެ ރަތް ދޫލަ މަތިން ފެނުނު ތަފާތު ހެދުންތައް ވެސް ހިމެނެ އެވެ.\nފިލްމު އެވޯޑްސްގެ އެންމެ ސަޅި އަދި އެންމެ ކަޑަ\nގައުމީ އެވޯޑްސްގައި "އިނގިލި" ހުސް އަތާ!\nއަމަން އާއި ޝަހޫގެ "ޝަކުވާއަކާ ނުލާ" ފުވައްމުލަކުގައި\n10 އެވޯޑާ އެކު އެންމެ މޮޅު ފިލްމަކަށް "ލޫދިފާ"\nDecember 21, 2016 7\nގައުމީ ފިލްމް އެވޯޑްސް: ތައްޔާރުތަ؟\nމި ރެއަކީ ފިލްމީ ދާއިރާ އަށް މި އަހަރު އަންނާނެ އެންމެ ބޮޑު ރެ އެވެ. އެންމެ ކުލަ ގަދަ އަދި އެންމެ އުފާވެރި ރެ އެވެ.\nDecember 20, 2016 43\nފިލްމީ ތަރިއަކު ދެ ކޮއްކޮ ރޭޕް ކުރި މައްސަލަ ބަލަނީ\nދިވެހި މަޝްހޫރު ފިލްމީ ތަރިއަކު އޭނާގެ ދެ އަންހެން ކޮއްކޮއެއް ރޭޕް ކުރި ކަމަށް ބުނާ މައްސަލައެއް ކަމާ ބެހޭ އިދާރާތަކުން ބަލަން ފަށައިފި އެވެ.\nހުސައިން މުނައްވަރު: މިއީ އާދައިގެ ފަންނާނެއް ނޫން\nގިނަ ބަޔަކަށް އޭނާ މަޝްހޫރުވެގެން ދިޔައީ ޔޫސުފް ޝަފީއު (ޔޫއްޕެ) ޑައިރެކްޓް ކުރި "ވަސްވާސް" ސީރީޒްގައި ދައްކުވައި ދިން ކުޑަފޫޅު ކެރެކްޓާއިން، އެކްޓަރެއްގެ ގޮތުގަ އެވެ.\nއަނެއްކާވެސް މޫމިން ފުއާދުގެ ފަހަރެއްބާ؟\nރާއްޖޭގެ ފިލްމު އިންޑަސްޓްރީގައި ތިބި ޑައިރެކްޓަރުންނަށް ބަލާ އިރު، މޫމިން ފުއާދަކީ ކޮމާޝަލީ އެންމެ ކާމިޔާބު ޑައިރެކްޓަރަށް ނުވެދާނެ އެވެ. އެކަމަކު އާޓް ސިނަމާ އަށް އެވަރެއް...\n"އިލް ނޮއިސް" ފިލްމެއްގެ ގޮތުގައި ސިނަމާ އަށް\nމުހައްމަދު މުންތަސިރު (މުންކޮ) ގެ ތިއޭޓާ މިރާޖުން 2012 ގައި ގެނެސް ދިން ތަމްސީލް "އިލް ނޮއިސް" ފީޗާ ފިލްމެއްގެ ގޮތުގައި ނެރުމުގެ ތައްޔާރީތައް ވާން ފަށައިފި އެވެ.\nގައުމީ ފިލްމް އެވޯޑުގެ ނޮމިނޭޝަންތައް އިއުލާންކޮށްފި\nހަތް ވަނަ ގައުމީ ފިލްމް އެވޯޑްސް އަށް މި ފަހަރު 11 ފީޗާ ފިލްމާއި ކުރު ހަ ފިލްމް ވާދަ ކުރޭ.\n"ދޭތީ އަނިޔާ"ގެ ޝޫޓިންގެ 90 ޕަސަންޓް ނިންމާލައިފި\nއަމްޖަދު އިބްރާހީމް (އަމްޖޭ) މިހާރު ޑައިރެކްޓް ކުރަމުން އަންނަ ފިލްމު "ދޭތީ އަނިޔާ"ގެ ޝޫޓިންގެ 90 ޕަސަންޓް ނިންމައިފި އެވެ.\n"ވީ ބޭވަފާ": ފަހަތަށް އެޅި ފިޔަވަޅެއް\n* ތަރިން: ޔޫސުފް ޝަފީއު (ޔޫއްޕެ)، ނިއުމާ މުހައްމަދު، ފާތުމަތު ފަރީލާ (ފަރީ)، އަބްދުﷲ މުއާޒް (މުއާ)، ޒީނަތު އައްބާސް\nރަށްރަށުގައި ފިލްމު ދެއްކުން، އުނދަގޫ، ބުރަ ކަމެއް\nރަށްރަށުގައި ދިވެހި ފިލްމުތައް އެޅުވުމަކީ ހަނގުރާމައެއް ކުރުން ފަދަ ކަމެކެވެ. ފިލްމު ދައްކަން ޕްރޮޑިއުސަރުންނާއި ޑައިރެކްޓަރުން ކިތަންމެ ބޭނުން ވިޔަސް ފިލްމު އަޅުވާނެ ތަނެއް ހޯދުން އެހާ އުނދަގުލެވެ.\nDecember 07, 2016 6\nލެވިޓީ: އަސަރު ގަދަ، ދިވެހި ފިލްމެއް\nދިވެހިންގެ ތެރޭގައި އިޖުތިމާއީ ބަލިމަޑުކަން މިހާރު ވަރަށް ބޮޑެވެ. އާއިލާގެ ތެރެއިން ޖިންސީ ގޯނާ އާއި ގެވެށި އަނިޔާ އެވެ. މަސްތުވާތަކެތީގެ ވަބާގައި ޖެހުމެވެ. އަނދިރި ހަޔާތަކަށް ދާން...\nނަހުލާ އާއި މުއާ، އެމްއެފްއޭގެ މަގާމަށް ވާދަކުރަނީ\nމޯލްޑިވްސް ފިލްމު އެސޯސިއޭޝަން (އެމްއެފްއޭ) ގެ ހުސްވެފައިވާ ވައިސް ޗެއާޕާސަންގެ މަގާމަށް ޑައިރެކްޓަރު/ޕްރޮޑިއުސަރު ފާތުމަތު ނަހުލާ އާއި ޔޫތު މިނިސްޓްރީގެ އެގްޒެކެޓިކް ކޯޑިނޭޓަރު...\nފިލްމް އެވޯޑްސް އަންނަ މަހުގެ 21 ގައި ބާއްވަނީ\nހަތް ވަނަ ގައުމީ ފިލްމް އެވޯޑްސްގައި ވާދަ ކުރަނީ 11 ފީޗާ ފިލްމާއި ކުރު ހަ ފިލްމް.\n"މީ ލޯތްބަކީ" ގެ 60 ޕަސަންޓް ޝޫޓިން ނިންމާލައިފި\nޑާކް ރެއިން އެންޓަޓައިންމަންޓްގެ ކުރިއަށް އޮތް ފިލްމް "މީ ލޯތްބަކީ" ގެ ޝޫޓިންގެ 60 ޕަސަންޓް ނިމިފައިވާ ކަމަށާއި މަސައްކަތް ކުރިއަށްދާ ގޮތާ މެދު ވަރަށް ހިތްހަމަޖެހޭ ކަމަށް...\nއެވޯޑްގެ ކުރިން ފިލްމް ފެސްޓިވަލެއް މުހިއްމުތަ؟\nރާއްޖޭގެ ފިލްމީ ދާއިރާ އަށް މިހާރު ބަލާ ނަމަ، އެ ދާއިރާގެ މީހުންނަށް މިހާރު ދެ އެވޯޑެއް އަންނަނީ ދެމުންނެވެ. އެއީ ނެޝަނަލް ސެންޓަ ފޮ އާޓްސް (އެންސީއޭ) މެދުވެރިވެގެން ދެމުން އަންނަ ގައުމީ ފިލްމް އެވޯޑާއި މޯލްޑިވްސް ފިލްމް އެސޯސިއޭޝަން (އެމްއެފްއޭ) އިން ދޭ ފިލްމް އެވޯޑެވެ.\nމި ފިލްމްތައް ފެންނާނީ ކޮން ދުވަހަކުން؟\nއަހަރު ނިމެނީ އެވެ. މިހާތަނަށް ހަ ފިލްމެއް ސިނަމާ އަށް އަތުވެއްޖެ އެވެ. ކުރިއަށް އަދި ދެ ފިލްމެއް އެބަ އޮތެވެ. އެއީ "ވީ ބޭވަފާ" އާއި "ބައިވެރިޔާ" އެވެ.


ހިސާން މާރާލަންޖެހޭކަމަށް ސިޔާމް ވިދާޅުވި މައްސަލަ ފުލުހުންނާއި ސިފައިންނަށް ހުށައަޅައިފި ހިސާން މާރާލަންޖެހޭކަމަށް ސިޔާމް ވިދާޅުވި މައްސަލަ ފުލުހުންނާއި ސިފައިންނަށް ހުށައަޅައިފި\nހިސާން މާރާލަންޖެހޭކަމަށް ސިޔާމް ވިދާޅުވި މައްސަލަ ފުލުހުންނާއި ސިފައިންނަށް ހުށައަޅައިފި\nރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ޙުސައިން މަރާލިޔަސް ފާފަވެރިނުވާނެކަމަށް، މީދޫ ދާއިރާގެ މެންބަރު އަޙްމަދު ސިޔާމް މުޙައްމަދު ވިދާޅުވިކަމަށް ބުނާ މައްސަލައެއް ސިފައިންނާއި ފުލުހުންނަށް ހުށައަޅައިފިއެވެ.\nމިމަހުގެ6ވަނަ ދުވަހު އޮތް ރައްޔިތުންގެ މަޖިލީހުގެ ސަލާމަތީ ޚިދުމަތްތަކާއި ބެހޭ ކޮމިޓީގެ ބައްދަލުވުމަށްފަހު، މީދޫ ދާއިރާގެ މެންބަރު އަޙްމަދު ސިޔާމް މުޙައްމަދު ހުތުރުބަހުން ވާހަކަ ދެއްކެވި މައްސަލައެއް ހިސާން ވަނީ މަޖިލީހުގެ ރައީސްގެ ސަމާލުކަމަށް ގެނެސްފައެވެ.\nމިއަދުގެ މަޖިލީހުގެ ޖަލްސާ ފަށްޓަވައި ރިޔާސަތުގައި އިންނެވި، ވިލުފުށި ދާއިރާގެ މެންބަރު ޙަސަން އަފީފް ވިދާޅުވީ، ތުޅާދޫ ދާއިރާގެ މެންބަރު ހިސާން ހުސެއިން އަކީ "ދަންޖައްސަން ޖެހޭ މީހެއް ކަމަށާއި މަރާލިޔަސް ފާފަވެރި ނުވާނެ" ކަމަށް މީދޫ ދާއިރާގެ މެންބަރު އަހްމަދު ސިޔާމް ވިދާޅުވި މައްސަލަ ފުލުހުންނަށާއި، އެމްއެންޑީއެފްއަށް ހުށައަޅާފައިވާކަމަށެވެ. އަދި އެ މައްސަލަ މަޖިލީހުގެ އިމްތިޔާޒް ކޮމިޓީއަށްވެސް ފޮނުވާފައިވާކަމަށް ޙަސަން އަފީފް ވިދާޅުވިއެވެ. މެންބަރު ޙިސާން ޙުސައިންއަށް ނިސްބަތްކުރައްވާ މެންބަރު ސިޔާމް ވިދާޅުވި ވާހަކަފުޅު މަޖިލީހުން ކުއްވެރިކުރާކަމަށްވެސް ޙަސަން އަފީފް ވިދާޅުވިއެވެ.\nސިޔާމްގެ ވާހަކަފުޅާއި ގުޅޭގޮތުން ހިސާން ވިދާޅުވީ، ރައްޔިތުންގެ މަޖިލީހުގެ މެންބަރުން ފިކުރުގެ ގޮތުން އެއް މެމްބަރަކު އަނެއް މެމްބަރަކާ ތަފާތު ހިޔާލުތައް ގެންގުޅެވޭނެ ކަމަށެވެ. ނަމަވެސް ނާތަހުޒީބުކަން އިސްކޮށް އަނިޔާވެރި އަމަލުތައް ހިންގުމަށް ހިތްވަރުދީ މެންބަރަކު ވާހަކަ ދައްކައި އަނިޔާވެރިވާން މަސައްކަތް ކުރުމަކީ ބަލައިގަނެވޭނެކަމެއް ނޫންކަމަށް ހިސާން ވިދާޅުވިއެވެ. އަދި ސިޔާމްގެ ޢަމަލުގެ ސަބަބުން މަޖިލީހުގެ އިދާރާއަކީ ރައްކާތެރި މާހައުލެއް ކަމުގެ އިހްސާސް ގެއްލިފައިވާކަމަށްވެސް ޙިސާން ވިދާޅުވެފައިވެއެވެ.\nހިސާންއަށް އަމާޒުކޮށް ސިޔާމް ދެއްކެވި ކަމަށް ބުނާ ވާހަކަތަތަކުގެ އޯޑިއޯއެއް ސޯޝަލް މީޑިއާގައި އަންނަނީ ދައުރުވަމުންނެވެ.


Uganda Mubaaraathun Zayan Adhi Nabaha Ah Bronze Medal - Vaguthu\n1 އަހަރު ކުރިން ( ފެބުރުއަރީ 23, 2020 )\nމިހާރު ޔޫގެންޑާގައި ކުރިއަށްދާ ބައިނަލްއަގްވާމީ ބެޑްމިންޓަން މުބާރާތެއް ކަމަށްވާ ޔޫގެންޑާ އިންޓަނޭޝަނަލް 2020 ގެ މިކްސް ޑަބަލްސް އިވެންޓުން ރާއްޖޭގެ ހުސެއިން ޒަޔާން ޝަހީދު ޒަކީ އާއި ފާތިމަތު ނަބާހާގެ ޕެއާ ލޯ މެޑަލް ހޯދައިފިއެވެ.\nދުނިޔޭގެ ބެޑްމިންޑަންގެ މައި އިދާރާ ބެޑްމިންޓަން ވޯލްޑް ފެޑެރޭޝަމް (ބީޑަބްލިއުއެފް) ގެ ރުހުން ލިބިގެން ކުރިއަށްދާ މި މުބާރާތުގައި މިއަދު ކުޅުނު ސެމީ ފައިނަލުގައި ޒަޔާން އާއި ނަބާހާގެ ޕެއާ ވަނީ އިންޑިއާގެ ކޯނާ ތަރުން އާއި ޖައްކަމްޕޫޑީ މޭގްނާގެ ޕެއާ އަތުން ބަލިވެފައެވެ. އެހެންކަމުން ޒަޔާން އާއި ނަބާހާ އަށް ވަނީ މި މުބާރާތުން ލޯ މެޑަލް ލިބިފައެވެ. މިކްސް ޑަބަލްސް އިވެންޓްގެ ސެމީ ފައިނަލުން ރާއްޖޭގެ ގައުމީ ޗެމްޕިއަނުން ޖާގަ ހޯދީ ކުއާޓާ ފައިނަލް މެޗްގައި ކެންޔާގެ މިކްސް ޑަބަލްސް އެއް ނަންބަރު ޕެއާ ސީދާ ދެ ސެޓުން ބަލިކުރުމަށްފަހުއެވެ.\nމި މުބާރާތުގެ ސިންގަލްސް ބައިގައި ވެސް މި ތިން ކުޅުންތެރިން ވަނީ ވާދަކޮށްފައެވެ. ސިންގަލްސް ކެޓެގަރީން މާ އެދެވޭ ކާމިޔާބީއެއް ނުލިބުނު ކަމުގައިވިޔަސް ޑަބަލްސް ބައިން ނަބާހާ އަދި ނަބީހާގެ ޕެއާ ވަނީ ފުރަތަމަ ބުރުގެ މެޗް ކާމިޔާބުކޮށް ކުއާޓާ ފައިނަލާއި ހަމައަށް ދަތުރުކޮށްފައެވެ. ކުއާޓާ ފައިނަލް މެޗްގައި ރާއްޖޭގެ ޕެއާ ބަލިވީ ޕާކިސްތާނުގެ އެއް ނަންބަރު ޕެއާ އާ ވާދަކޮށްގެންނެވެ.\nޔޫގެންޑާ މުބާރާތުން ޒަޔާން އާއި ނަބާހާ ލޯ މެޑަލް ހޯދިއިރު، މި ޕެއާ ވަނީ މިދިޔަ އަހަރުގެ ނޮވެމްބަރު މަހު ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސްއިން ރަން މެޑަލް ހޯދާފައެވެ. މިއީ ބެޑްމިންޓަން ވޯލްޑް ފެޑެރޭޝަން (ބީޑަބްލިއުއެފް) އިން ރުހުންދީފައިވާ މުބާރާތަކުން ރާއްޖެ އަށް ލިބުނު ފުރަތަމަ ރަން މެޑަލް އެވެ. މީގެ އިތުރުން ވެސް ގައުމީ ފެންވަރުގެ ގިނަ މުބާރާތްތަކުގައްޔާއި ބައިނަލްއަގުވާމީ މުބާރާތްތަކުގައި ޒަޔާން އާއި ނަބާހާ އަންނަނީ ފަހަކަށް އައިސް ވަރަށް ބޮޑު ކުރިއެރުންތަކެއް ހޯދަމުންނެވެ.\nފެބުރުއަރީ 23, 2020 19:57\nހިއްވަރާއެކު މަސައްކަތްކުރޭ ކާ މިޔާބަކީ އެކިފަހަރު އެކިގޮތަށްލިބޭއެއްޗެއް ގަދައަޅާކުރިއަށްދިއު މުގެއަޒު މާ އެކުހިއްވަރުކުރާށެވެ. އިންޝާﷲ ކާ މިޔާބުވާނެއެވެ. ފާގަތިދުވަސްތަކެއް މިންވަރުކުރައްވާށި! އާ މީން


ހާރުގަޑިއަށް އެންމެ ރަނގަޅު ކާނާ – Dhen.mv\nހާރުގަޑިއަށް އެންމެ ރަނގަޅު ކާނާ\nދެން އެމްވީ April 27, 2020 - 8:20 pm\nރަމަޟާން މަހަކީ މުސްލިމުންނަށް އަންނަ އެންމެ ބަރަކާތްތެރި މައްސަރެވެ. މަތިވެރި ރޯދައިގެ އަޅުކަން އަދާ ކުރުމުގައިވެސް ހަށިގަނޑަށް އެންމެ ފައިދާ ހުރި، އަދި ދުވަހުގެ އެހެން ހަރަކާތަކުގައި ބައިވެރިވެ އުޅެވޭ ވަރަށް ހަކަތަ ލިއްބައިދޭ ބާވަތްތައް ކެއުމުގައި ހިމެނުމަކީ މުހިންމު ކަމެކެވެ.\nހާރު ނުވަތަ ސުހޫރަކީ ރޯދަ މަހުގެ އެންމެ މުހިންމު ކެއުމެވެ. މުޅި ދުވަހަށް ހަށިގަނޑުގައި ހަކަތަ ޖައްސާ ހަށިގަނޑު "ހައިޑްރޭޓް" ކޮށް ބެހެއްޓުން ގުޅިފައިވަނީ ހާރު ގަޑީގައި ކެވޭ އެއްޗަކާއެވެ. މީގެ އިތުން ބައެއް ކާއެއްޗެއްސަކީ އޭގެ ސަބަބުން ބަނޑުގައި ވައިހެދުމަށް ވެސް މަގުފަހިވާ ތަކެއްޗެވެ. ވީމާ ހާރު ގަޑީގައި ރަނގަޅު ފައިދާހުރި ކާނާ ކެއުމަކީ ވަރަށް މުހިންމު ކަމެކެވެ. އެހެންކަމުން ތިރީގައި އެވަނީ ހާރުގަޑީގައި ކެއުމަށް ޑޮކްޓަރުން ލަފާދެއްވާ ބައެއް ކާނާއެވެ.\nބިހަކީ ޕްރޮޓީނުން މުއްސަނދިވެފައިވާ ކާނާއެކެވެ. ބިހުގައި ގިނަ އަދަދަކަށް ވިޓަމިން ވެސް އެކުލެވިގެން ވެއެވެ. ބިސް ކެއުމުން ގިނަ ވަގުތަށް ބަނޑު ފުރިފައިވާ ކަމުގެ އިޙްސާސް ކުރެވޭނެއެވެ. ބިސް ބޭނުން ކުރެވޭނެ ވަރަށް ގިނަ ގޮތްތައް ހުރެއެވެ. ބޯ ބިސްގަނޑެއް އެޅުމަށް ފަހު، ބްރައުން ބްރެޑާއި އެކުގައި ކެވިދާނެއެވެ. ސްކްރަމްބްލްޑް ބިހާއި އެކު، ޕީނަޓް ނުވަތަ އާމަންޑް ބަޓަރ ޖަހާފައިވާ ޕާންވެސް ކެވިދާނެއެވެ. އަދި ބިސް ފެނުކެއްކުމަށް ފަހު ހަފްތާއެއް ވަންދެން ފްރިޖުގައި ގެންގުޅެވޭނެއެވެ. ސެލެޑް ހަދާއިރު ކޮށާލައިގެން ސެލެޑް ތެރެއަށް އަޅާލާށެވެ.\nއޯޓްމީލްގައި ގިނަ އަދަދެއްގެ ޕްރޮޓީންގެ އިތުރުން ކާބޯހައިޑްރޭޓްސް ވެސް ހިމެނެއެވެ. އޯޓްމީލްއާއި ދޮންކެޔޮ އެއް ކުރުމަށްފަހު، ކިރު އަޅައިގެން ސްމޫތީ އެއްވެސް ހެދިދާނެއެވެ. ރަހަ މީރު ކުރުމަށް ބަދަން ނޫނީ ހިކި މޭވާ ބޭނުން ކުރެވިދާނެއެވެ.\n3. ކަނޑުމަސް އަދި ކުކުޅު\nކަނޑުމަސް އަދި ކުކުޅަކީ ވެސް ހަކަތާ ލިއްބައިދޭ ކާނައެވެ. ނަމަވެސް މިއިން އެއްވެސް އެއްޗެއް ތެލުލައިގެން ކާނަމަ ބަނޑުގައި ވައި ހެދި ބަނޑު ފުއްޕާގޮތް ވާނެއެވެ. ތެލުލި އެއްޗެހި ކެއުމުން ދުވާލުގަޑީގައި ކަރު ހިއްކާލެއް ވެސް އިތުރު ވާނެއެވެ. ކުކުޅު ކާނަމަ އޭގެ ތެރެއަށް ތަރުކާރީ އެއްކުރުމުން ދުވާލުގެ މަސައްކަތަށް ހަކަތަ ލިބޭވަރު ގިނަވާނެއެވެ.\n4. މޭވާ އަދި ތަރުކާރީ\nމޭވާ އަދި ތަރުކާރީގައި ހިމެނޭ މިނެރަލް އަދި ވިޓަމިންގެ ސަބަބުން ވަރުބަލިކަށް ކުޑަކޮށްދީ ހަށިގަނޑު ހައިޑްރޭޓްކޮށް ބަހައްޓަދޭނެއެވެ. ފެން ބޭނުން ކުރުމުގެ ބަދަލުގައި އަބަދުވެސް ކޮންމެވެސް މޭވާއެއްގެ ޖޫސް އިޚްތިޔާރު ކުރާށެވެ. މިސާލަކަށް ކަރާ، ސްޓްރޯބެރީ، ޕީޗް، އޮރެންޖް، ޓޮމާޓޯ، ކިއުކަމްބަރ، ލެޓިއުސް، ސްޕިނެޗް އަދި ސީލެރީ ހިމެނެއެވެ. މޭވާ އާއި ތަރުކާރީ ސެލެޑް ހަދައިގެންވެސް ކެވިދާނެއެވެ.\nކުޑަ އެތިކޮޅަކުން ގިނަވަގުތަށް ބަނޑު ފުރާލަދީ އަދި ހަކަތަ ލިއްބައިދޭ ކާނާއަކީ ބަދަނެވެ. ހޫނު ކިރު ތައްޓަކާއި އެކު ބަދަން ކޮޅެއް ކާލުމުން ވެސް ވަރަށް ގިނަ ވަގުތަށް ބަނޑުހައި ކަން އިހްސާސް ނުކުރެވޭނެއެވެ. ބަދަނުގެ ތެރެއަށް ޔޯގަޓް އެއްކޮށްގެށް ވެސް ކެވިދާނެއެވެ. ބަދަނާއި އެއްކޮށް ޕާން ކާނަމަ ޕީނަޓް ނުވަތަ އާމަންޑް ބަޓަރ އިޚްތިޔާރު ކުރާށެވެ.


ޚަބަރު / މުޖްތަމަޢު\nނޫސް ބަޔާން: ހިތަދޫ ދޯދި ގޭގައި ތިބި ބިދޭސީން ދުއްވާ ކާރުގައި ރޯކޮށްލި ޙާދިޘާ ކުށްވެރިކުރުންMonday, December 26, 2011މޫސުމާ ބެހޭ "ޑައިނަމޯ ޕްރޮޖެކްޓް" ހިންގުމަށް އައްޑޫގައި ޙަރަކާތްތެރިވަމުންދިޔަ އެމެރިކާގެ ބައެއްގެ ކާރުގައި ރޯކޮށްލި ހާދިޘާ، ޢަދާލަތު ޕާޓީގެ ހިތަދޫ ގޮފިން އެންމެ ހަރުކަށި ޢިބާރާތުން ކުށްވެރިކުރަމެވެ. އަދި މުސްލިމުންގެ ބިމެއްގައި މުސްލިމުންގެ ތެރެއަށް އެމީހުންގެ ހުއްދަ ލިބިގެން އައިސް، އެބައިމީހުންގެ ޚިދުމަތުގައި ތިބޭ ބަޔަކަށް އެއްވެސް ގޯނާއެއް ކުރުމަކީ އެއްވެސް ޙާލެއްގައި ހުއްދަވެގެންވާނެ ކަމެއް ނޫންކަމަށްވެސް ބަޔާންކުރަމެވެ. ... [އިތުރަށް ވިދާޅުވޭ!]\nނޫސްބަޔާން: 17 ވަނަ ސާކު ސަމިޓާގުޅުވައިގެން، މޮނިޔުމެންޓް ތަކެއްގެ ނަމުގައި އައްޑޫސިޓީގައި ބުދުތައް ބަހައްޓާފައިވާތީ އެކަން ކުށްވެރި ކުރުންThursday, November 10, 201117 ވަނަ ސާކު ސަމިޓާއި ގުޅުވައިގެން ސާކުގެ ޤައުމުތަކުގެ މޮނިއުމެންޓް ތަކެއްގެ ނަމުގައި އައްޑޫސިޓީގައި ބަހައްޓަމުން މިދާ ބުދުތަކަކީ ދިވެހި ރައްޔިތުންގެ ދީނީ އެއްބައިވަންތަކަން ހިމާޔަތް ކުރުމުގެ ޤާނޫނު ނަންބަރު 94/6 ގެ ދަށުން ހާދާފައިވާ ދިވެހިރައްޔިތުންގެ ދީނީ އެއްބައިވަންތަކަން ހިމާޔަތްކުރުމުގެ ޤަވާޢިދު ނަންބަރު 2011/R-40 ގެ6ވަނަ މާއްދާގެ ދަށުން ބެހެއްޓުމާއި ގެންގުޅުން މަނާތަކެއްޗެވެ. ވީމާ މިފަދަ ތަކެތި ދިވެހި ސަރުކާރުގެ ފަރާތުން ގެނެސް މުސްލިމު ދިވެހި ފަސްގަނޑުގައި ބެހެއްޓުމަކީ މިގޮފީގެ ފަރާތުން އެންމެ ހަރުކަށި ޢިބާރާތުން ކުށްވެރި ކުރާކަމެކެވެ. އަދި މިކަން ކުރުމުގައި މެދުވެރި ބަޔަކު ދިވެހިރާއްޖޭގެ ދީނީ އެއްބައިވަންތަކަން ހިމާޔަތްކުރުމުގެ ޤާނޫނުގެ ކުރިމައްޗަށް ގެންނަންޖެހޭނެއެވެ. އަދި މިކަމުގެ ޝާމިލުވާ މީހުންނާއި ދިވެހި ރާއްޖޭގެ ދީނީ އެއްބައިވަންތަކަން ހިމާޔަތްކުރުމުގެ ފުރިހަމަ މަސްއޫލިއްޔަތު ހަވާލުކުރައްވާފައިވާ ސަރުކާރުގެ ވުޒާރާއިން މިކަން ރަނގަޅަށް ބައްލަވާ ކަމާބެހޭފަރާތްތަކަށް މި މައްސަލަ ހުށައެޅުއްވުމަށް އިލްތިމާސް ކުރަމެވެ. ... [އިތުރަށް ވިދާޅުވޭ!]\nهكذا حج النبي صلّى الله عليه وسلم - لفضيلة الشيخ صالح المغامسيMonday, October 24, 2011ތިރީގައި މިވަނީ ޤުބާ މިސްކިތުގެ އިމާމް، ފަޟީލަތުއްޝައިޚް ޞާލިޙް އަލްމުޣާމިސީ 1430 ވަނަ އަހަރު ދެއްވާފައިވާ ސިލްސިލާ ދަރުސެކެވެ. އެއީ هكذا حج النبي صلّى الله عليه وسلم (ނަބީ ޞައްލަﷲ ޢަލައިހި ވަސައްލަމް ޙައްޖު ކުރެއްވީ މިގޮތަށް) މި މައުޟޫޢަށް ދެއްވި ދަރުސެކެވެ.\nމި ދަރުސް ޙައްޖަށް ދިޔުމުގެ ކުރިން އަޑުއަހާލުމަށް، އަޅުގަނޑުގެ އަމިއްލަ ނަފްސަށާއި، މިއަހަރު ޙައްޖުވެރިންނަށް އެހީތެރިވުމަށް މައްކާއަށް ދާން ގަސްދުކުރާ ހުރިހާ ދިވެހި ކިޔަވާކުދިންނަށާއި، އަދި މިބަސް އެނގޭ އެންމެހާ މުސްލިމުންނަށް ނަސޭހަތްތެރިވަމެވެ. އަދި ޢަރަބިބަސް ނޭނގޭ މީހުންނަށް ޚުލާޞާއެއްގެ ގޮތުގައިވިޔަސް މި ފޯރުކޮށްދިނުމަށް ގޮވާލަމެވެ.\n... [އިތުރަށް ވިދާޅުވޭ!]\nޑރ. ޢަބްދުލްމަޖީދާއިމެދު ދޮގު ޚަބަރު ނުފަތުރާށެވެ. އަލިފާނަށް ދަރުނާޅާށެވެTuesday, October 11, 2011ޑރ. ޢަބްދުލްމަޖީދު ޢަބްދުލްބާރީ އަކީ ދިވެހިރާއްޖޭގެ ދީނީ ޢިލްމުވެރިންގެ ސަފުގެ ކުރީގައި ގުނާލެވޭ ޢިލްމުވެރިއެކެވެ. އެމަނިކުފާނު ޢަދާލަތުޕާޓީގެ ނިންމުމަށް އިޙްތިރާމް ކުރެއްވުމުގެ ގޮތުން، ސަރުކާރުން އިސްތިއުފާ ދެއްވުމަށްފަހު، އަނެއްކާ އަމިއްލަ ފަރުދެއްގެ ހައިސިއްޔަތުން ކަމަށް ވިދާޅުވަމުން އަލުން މިނިސްޓަރު ކަމަށް ވަޑައިގަތުމަކީ އެކަމާމެދު އަޅުގަނޑުވެސް ހިތާމަކުރާ ކަމެކެވެ. އަދި އެގޮތަށް މިނިސްޓްރީއަށް ވަޑައިގެންނެވުމުން ޕާޓީއަށް ލިބިގެންދާ ގެއްލުމާމެދު، ޕާޓީގެ ގޮތްޕެއްގެ ރައީސެއްގެ ޙައިސިއްޔަތުން އަޅުގަނޑު ހަގީގަތުގައިވެސް ކަންބޮޑުވަމެވެ.\n30 ޖޫން2009 ގައި މޯލްޑިވިއަން ޑިމޮކްރެޓިކް ޕާޓީ ( އެމް.ޑީ.ޕީ) އާއި އެކު ވެފައިވާ އެއްބަސްވުން އުވާލާ ސަރުކާރާއި އެކު ހަދާފައިވާ ކޯލިޝަނުން ޢަދާލަތު ޕާޓީ ވަކިވުމާއި ބެހޭ ޤަރާރުMonday, September 26, 2011އިސްވެ ބަޔާން ކުރެވުނު ސަބަބު ތަކަކާއި އަދި އެފަދަ އިތުރު އެތައް ސަބަބު ތަކައްޓަކައި، 30 ޖޫން 2009 ގައި މޯލްޑިވިއަން ޑިމޮކްރެޓިކް ޕާޓީ އާއި ޢަދާލަތު ޕާޓީއާއި ދެމެދު ވެފައިވާ އެއްބަސްވުން އުވާލާ، ސަރުކާރާއި އެކު ހަދާފައިވާ ކޯލިޝަނުން ޢަދާލަތު ޕާޓީ ވަކިވުމަކީ، ރައްޔިތުންނަށް ލާބައާއި މަންފާހުރި ގޮތުގައި ސަރުކާރު ޒިންމާދާރު ކުރުވުމަށާއި، ދީނާއި ޤައުމުގެ މަސްލަޙަތު އިސްކުރާ ވެރިކަމެއް ދިވެހިރާއްޖޭގައި ޤާއިމުކުރުމަށްޓަކައި ރައްޔިތުންގެ ޙައްގުގައި ކުރަންޖެހޭކަމެއް ކަމުގައި ޢަދާލަތު ޕާޓީގެ މަޝްވަރާ މަޖިލީހަށް ފެންނަ ހިނދު، އިސްވެދެންނެވުނު އެއްބަސްވުން އުވާލާ ސަރުކާރާއިއެކު ހަދާފައިވާ ކޯލިޝަނުން ޢަދާލަތު ޕާޓީ 26 ސެޕްޓެމްބަރ 2011 ވަނަ ދުވަހު ވަކިވުމަށް މަޝްވަރާ މަޖިލީހަށް ޙާޟިރުވީ 34 މެންބަރުންގެ ތެރެއިން 32 މެންބަރުންގެ އަޣްލަބިއްޔަތުން ފާސްކޮށް، ޢަދާލަތު ޕާޓީގެ ދުސްތޫރުގެ 18.1 ވަނަ މާއްދާގެ (ށ) އިން ލިބިދޭ ބާރުގެ ދަށުން މިޤަރާރު ނެރެމެވެ.\nMv Iyyu Formal\nފޮންޓު ޑައުންލޯޑް ކުރައްވާ!\nމުޙައްމަދު އަނީލް - ޖަންބުމާގެ - އައްޑޫސިޓީ ހިތަދޫ - ދިވެހިރާއްޖެ -


SunOnline: Israel gai baavaa award haflaa ehgai baiverivaan Natalie dhekolhu hadhaiffi\nއިސްރާއީލުގައި ބާއްވާ އެވޯޑް ހަފްލާއެއްގައި ބައިވެރިވާން ނަޓަލީ ދެކޮޅު ހަދައިފި\nމުހައްމަދު ސިމާއު 21 Apr 2018, 09:47\n"ތޯރ"، "ޖެކީ" އަދި "އެނިހިލޭޝަން" ފަދަ ފިލްމުތަކުގައި ފެނިގެން ގޮސްފައިވާ ބަތަލާ ނަޓަލީ ޕޯޓްމަން ---\nއިސްރާއީލުގައި ބާއްވާ އެވޯޑް ހަފްލާއެއްގައި ދޭ މިލިއަން ޑޮލަރުގެ އަގުހުރި އިނާމަކާ ހަވާލުވާން ހޮލީވުޑްގެ މަޝްހޫރު ބަތަލާ ނަޓަލީ ޕޯޓްމަން އަށް ދިން ދައުވަތަށް އޭނާ ދެކޮޅު ހަދައިފި އެވެ.\nއެކަން ކަށަވަރުކޮށް، ޖެނެސިސް ޕްރައިޒް ނަމަކަށް ކިޔާ އެ އެވޯޑް ހަފުލާ ބާއްވާ ފައުންޑޭޝަނުން ބުނީ، އެވޯޑް ހަފްލާގައި ބައިވެރިވާން ނަޓަލީ ޕޯޓްމަން ދެކޮޅު ހެދީ މިފަހުން އިސްރާއީލުގައި ހިންގި ކަންތައްތަކުގެ ސަބަބުން ކަމަށެވެ. އަދި މިހާރު އެވޯޑް ހަފްލާ ކެންސަލް ކޮށްފައިވާ ކަމަށް ބުނެފައިވެ އެވެ.\n"އިސްރާއީލުގައި މިފަހުން ހިންގި ކަންތައްތަކުގެ ސަބަބުން އޭނާ (ޕޯޓްމަން) އަށް ވަނީ ވަރަށް އަސަރުކޮށްފައި. އެހެންކަމުން އިސްރާއީލުގައި ބާއްވާ އެއްވެސް އާންމު ހަފްލާއެއްގައި ބައިވެރިވުމަކީ އޭނާ އެހާ ބޭނުންވާ ކަމެއް ނޫން،" ޕޯޓްމަންގެ ފަރާތުން ވާހަކަ ދެއްކި މީހަކާ ހަވާލާދީ އެވޯޑް ހަފްލާ ބާއްވާ ފައުންޑޭޝަނުން ނެރުނު ބަޔާނުގައި ބުނެފައިވެ އެވެ.\nޕޯޓްމަންއަކީ ގުދުސް އަށް އުފަންވި ނަމަވެސް އުމުރުން އެންމެ ތިން އަހަރުން ފެށިގެން އެމެރިކާގައި ދިރިއުޅެމުންދާ ރައްޔިތެކެވެ. އަދި ގުދުސްގައި ބާއްވާ އެވޯޑް ހަފްލާއަށް ނުދިޔަ ސީދާ ސަބަބެއް އޭނާގެ ފަރާތުން ބުނެފައެއް ނުވެ އެވެެ.\nނަމަވެސް އިސްރާއީލުގެ ބޯޑަރު ހިމާޔަތް ކުރަން ކަމަށް ބުނެ، ޣައްޒާ- އިސްރާއީލު ގުޅޭ ބޯޑަރު ކައިރިއަށް އެއްވެ މުޒާހަރާ ކުރާ ފަލަސްތީނު ރައްޔިތުންނާ ދެކޮޅަށް ބޭނުންކުރާ ހަރުކަށި އަދި އަނިޔާވެރި އަމަލުތަކުގެ ސަބަބުން އިސްރާއީލަށް ދަނީ ބައިނަލްއަގްވާމީ ފާޑުކިޔުންތައް އަމާޒު ވަމުންނެވެ.\nއެވޯޑް ހަފްލާ ރާވައި ފައުންޑޭޝަނުން ނެރުނު ބަޔާނުގައި އިތުރަށް ބުނެފައި ވަނީ، އިންސާނިއްޔަތައް ޕޯޓްމަން ކުރާ މަސައްކަތަށް ތަރުހީބުދޭ ކަމަށާއި އިސްރާއީލް ސަރުކާރުގެ ޕޮލިސީތަކާ ފާޅުގައި ދެކޮޅު ހެދުމުން އެކަމަށް ވެސް އިހްތިރާމް ކުރާ ކަމަށެވެ.\nނަމަވެސް ޖެރުސަލަމްގައި ބާއްވާ އެވޯޑް ހަފްލާގައި ސިޔާސީ ސަބަބަކަށް ޓަކައި ޕޯޓްމަން ބައިވެރި ނުވުމުން ހިތާމަ ކުރާ ކަމަށާއި ޕޯޓްމަންގެ އެ ނިންމުމާ ގުޅިގެން، ވެލްފެއާގެ މަގުސަދުގައި އެ ފައުންޑޭޝަނުން ބާއްވާ އެވޯޑް ހަފްލާ ސިޔާސީ ވެދާނެ ކަމަކަށް ޓަކައި ޖެހިލުންވާ ކަމަށް ވެސް ބުނެފައިވެ އެވެ.\nޖެނެސިސް ޕްރައިޒް އަކީ ޔަހޫދީ މުޖުތަމައުތަކަށް އެހީތެރިކަމާއި އެއްބާރުލުންދޭ ފަރާތްތަކަށް 2014 ވަނަ އަހަރުން ފެށިގެން ދެމުންދާ އެވޯޑެވެ.\n"ސްރީދޭވީ ބަންގަލޯ" ގަޮވައިގެން ބޯނީ ކަޕޫރު ކޯޓަށް!


އޭލެވެލް އިމްތިހާން ހަދާ ސެންޓަރު ހުރި ރަށަކަށް ދަރިވަރުން ދިޔުމަށް އެދިއްޖެ! | Sandhaanu\nއޭލެވެލް އިމްތިހާން ހަދާ ސެންޓަރު ހުރި ރަށަކަށް ދަރިވަރުން ދިޔުމަށް އެދިއްޖެ!\nއެޑެކްސެލް އޭއެސް އިމްތިހާނުތައް މިއަހަރުގެ އޮކްޓޯބަރގައި ހަދާ ދަރިވަރުން އެދަރިވަރަކު އިމްތިހާން ހަދާ ސެންޓަރެއް ހުރި ރަށަށް ދިޔުމަށް ޑިޕާޓްމެންޓް އޮފް ޕަބްލިކް އެގްޒަމިނޭޝަންސް (ޑީޕީއީ) އިން އެދިއްޖެއެވެ.\nޑީޕީއީން ކުރި އިއުލާނެއްގައި ވަނީ، މިއަހަރުގެ އެޑެކްސެލް އައިއޭއެލް އިމްތިހާނުތައް ހަދާ ދަރިވަރުން މިހިނގާ ސެޕްޓެމްބަރ މަހުގެ 27 ވާ އާދިއްތަ ދުވަހުގެ ކުރިން އެދަރިވަރަކު އިމްތިހާން ހަދާ ސެންޓަރެއް ހުރި ރަށަކަށް ދިޔުމަށް އިލްތިމާސް ކޮށްފައެވެ.\nމި އިމްތިހާން ފުރަތަމަ ބާއްވަން ހަމަ ޖެހިފައި އޮތީ މިއަހަރުގެ މޭ/ޖޫން ގައެވެ. ނަމަވެސް ކޯވިޑް19 އާއި ގުޅިގެން އިމްތިހާންތައް ފަސްކުރީ ސްކޫލްތައްވެސް ބަންދުކުރަން ޖެހުމުގެ ސަބަބުންނެވެ. މިކަމުގެ ސަބަބުން ކުދިންގެ ކިޔެވުމަށް އެތަކެއް ނުރަނގަޅު އަސަރުތަކެއް ކޮށްފައިވާ ކަމަށް ގިނަ ބަޔަކު ދަނީ ބުނަމުންނެވެ. އޮންލައިން ކޮށް ކިޔަވައިދިން ނަމަވެސް ގިނަ ކުދިންގެ ކިބައިން އެކަމުން އެންމެ އެދެވޭ އަސަރު ފެނިފައެއް ނުވެއެވެ. އޮންލައިން ކޮށް ކިޔެވުމަށް ރާއްޖޭގެ އިންޓަރނެޓްގެ ހާލަތު ހުރިގޮތުން ގިނަ ކުދިންނަށް ބޮޑެތި ގޮންޖެހުންތަކާއި ކުރިމަތިވެއެވެ.\nމިދުވަސްވަރުވެސް މާލޭގައި ކިޔަވައިދެމުން ގެންދަނީ ހަމައެކެނި ގްރޭޑް 11، 12 ގެ ދަރިވަރުންނަަށެވެ. ޖުލައި މަހު ގްރޭޑް9އަކުން މައްޗައް ކިޔަވައިދޭން ފެށިނަމެވެސް ކޭސްތައް ގިނަވުމާއި ގުޅިގެން ސްކޫލައް ދިޔުން އަނެއްކާވެސް ވަނީ މަޑު ޖައްސާލައިފައެވެ.\nމިއަހަރުގެ އައިއޭއެލް އިމްތިހާނުތަކުގައި ރާއްޖެއިން ޖުމްލަ 1529 ކެންޑިޑޭޓުން ބައިވެރިވެއެވެ.


Zainab Ge Gaathil Ehmenge Thereygai Dhanjahsan Huhdhaeh Nudhin - Vaguthu\nޒައިނަބުގެ ޤާތިލް އާންމުންގެ ތެރޭގައި ދަންޖައްސަން ހުއްދަ ނުދިން\nމިދިޔަ ޖެނުއަރީ މަހުގެ ކުރީކޮޅު ރޭޕްކޮށް މަރާލުމަށްފަހު ކުނިތަކެއްގެ ތެރެއަށް އެއްލާލާފައި އޮއްވާ ފެނުނު ޕާކިސްތާނަށް ނިސްބަތްވާ އުމުރުން ހަތް އަހަރުގެ ޒައިނަބު މަރާލި މައްސަލާގައި، މަރަން ހުކުމްކޮށްފައިވާ އިމްރާން އަލީ އާއްމުންގެ ތެރޭގައި ދަންޖައްސާ މަރާލުމަށް ޒައިނަބުގެ ބައްޕަ އަމިން އަންސަރީ ހުށަހެޅި ހުށަހެޅުން ލާހޫރް ހައި ކޯޓުން ދެކޮޅު ހަދައިފިއެވެ.\nޒައިންބް ރޭޕްކޮށް މަރާލިކަމުގެ ކުށުގެ ދަޢުވާގައި ދަންޖެއްސުމަށް ކޯޓުން ޙުކުމްކޮށްފައިވާއިރު، އޭނާ ދަންޖެއްސުމަށް ނިންމާފައި ވަނީ، މާދަމާއެެވެ. އޭނާ ދަންޖައްސަން ނިންމާފައި ވަނީ ލާހޫރް ކޮޓް ލަކްޕަޓް ޖަލުގައެވެ.\nއެހެން ނަމަވެސް އޭނާ އާއްމުންގެ ތެރޭގައި ދަންޖައްސަން ޖެހޭ ކަމަށް ބުނެ، ލާހޫރްގެ ކޯޓަށް ހުށަހެޅި ހުށެހެޅުން ވަނީ، ބަލައިނުގަނެފައެވެ. އަދި އެކަން ބަލައިނުގަނެ ގާނޫނޫގައިވާގޮތުގެ މަތިން ކުރިއަށްގެންދިއުމަށް އެކަން ބަލަމުންދިޔަ ފަނޑިޔާރު ވަނީ އެދިފައެވެ.\nމިދިޔަ ޖެނުއަރީ މަހުގެ ހަތަރު ވަނަ ދުވަހު ވަގަށް ނެގި ޒައިނަބް ރޭޕްކޮށް މަރާލާފައި އޮއްވާ ފެނުނުއިރު އޭނާގެ ހަށިގަނޑަށް ހުރީ ވަރަށް ބޮޑެތި ގެއްލުންތަކެއް ލިބިފަައެވެ. ޒައިނަބު ފެނުނީ ވަގަށް ނެގިތާ ފަސް ދުވަސް ފަހުންނެވެ.\nއަދި އެ މައްސަލަ ތަހުގީގު ކުރަން ފަށާ ވަަރަށް ސީރިއަސް މައްސަލައެއްގެ ގޮތުގައި ބަލަމުން ދިޔައިރު، އެ މައްސަލާގައި އިމްރާން ހައްޔަރުކޮށްފައި ވަނީ ޖެނުއަރީ މަހުގެ 24 ވަނަ ދުވަހުއެވެ. އޭނާ ހައްޔަރުކޮށްފައި ވަނި ސާބިތު ހިފޭ ވަރަށް ހެކި ހުރުމުންނެވެ. އެ ހެކީގެ ތެރޭގައި ޑީއެންއޭ ސާމްޕަލްތައް ހިމެނެއެވެ.\nއެ ޑީއެންއޭ ސާމްޕަލްތަކުން އެނގުނުގޮތުގައި، އިމްރާން އަކީ އެހެން ކުދިންތަކެއްގެ މަރުގެ މައްސަލަތަކުގައިވެސް ޝާމިލުވާމީހެކެވެ. އަދި އޭނާ ވަނީ 12 ކުއްޖަކު މަރާލި ކަމަށް އެއްބަސްވެސް ވެފައެެވެ.\nޒައިނަބް ރަހީނުކޮށްގެން ގެންގޮސް ރޭޕްކޮށް މަރާލިއިރު، އޭނާގެ މައިން ބަފައިން ތިބީ އުމްރާގެ އަޅުކަމަށް މައްކާގައެވެ. ޒައިނަބްގެ މަރާއި ގުޅިގެން އެ ދުވަސްވަރު ޕާކިސްތާނުގައި ހަމަނެޖެހުންތަކެއްވެސް ހިނގިއެވެ.\nޒިންޖިއާންގައި ހިނގަމުންދާ ޖަރީމާތައް ކުށްވެރިކުރުމަށް ޕާކިސްތާން ބޮޑުވަޒީރު ދެކޮޅު\nޕާކިސްތާނުން އަފްޣާނިސްތާނުގައި ތިބި މީހުން މިނިވަން ކުުރުމަށް އެހީވާނެ


vnews - Ximi Vogue ge outlet eh raajjeyga hulhuvaifi\n19 އޭޕްރިލް 2019\nޒިމީ ވޯގްއިން ރާއްޖޭގައި ހުޅުވި އައުޓްލެޓް\nކޮރެއާގެ ކުންފުންޏެއް ކަމަށްވާ ޒިމީ ވޯގްގެ އައުޓްލެޓެއް މުޅިން އަލަށް ރާއްޖޭގައި ހުޅުވައިފިއެވެ.\nމި އައުޓްލެޓް މާލޭގައި ހުޅުވާފައިވާއިރު، މިތަން ހުޅުވާފައިވަނީ މާލޭ ސްކުއަރގެ ކޭއެފްސީ ކައިރިން އުތުރަށްވާ ގޮތަށެވެ. މިތަން ހުޅުވުމުގެ ރަސްމިއްޔާތުގައި ވާހަކަދައްކަވަމުން މި އައުޓްލެޓް ރާއްޖެ ގެނައުމުގެ މަސައްކަތުގައި އުޅުއްވި ސަންޑްރޮޕްސް ޕްރައިވެޓް ލިމިޓެޑްގެ ޑިރެކްޓަރެއް ކަަމަށްވާ އަހުމަދު ޝަމާހު ރަޝީދު ވިދާޅުވީ ޒިމީ ވޯގްއަކީ މުޅި ދުނިޔެއަށް މަޝްހޫރު ބްރޭންޑެއް ކަމަށެވެ. މި ބްރޭންޑްގެ 1500 އާ ގާތްކުރާ އައުޓްލެޓް ދުނިޔޭގެ އެކި ތަންތަނުގައި ހުންނަ ކަމަށް ޝަމާހު ވިދާޅުވިއެވެ.\nޝަމާހު ވިދާޅުވީ ރާއްޖޭގައި ހުޅުވުނު އައުޓްލެޓްގައި ކާބޯތަކެއްޗާއި އަންނައުނު ފިޔަވައި ހުރިހާ ބާވަތެއްގެ ތަކެތި ލިބެން ހުންނާނެ ކަމުގައެވެ. އޭގެ ތެރޭގައި ގޭގައި ގެންގުޅޭ ސާމަނާއި، ރީތިވުމަށް ގެންގުޅޭ ސާމާނާއި، ކުޑަކުދިންގެ ސާމާނު ހުންނާނެ ކަމަށް ޝަމާހު ފާހގަަކުރެއްވިއެވެ. ޒިމީ ވޯގްގެ މި ފިހާރައިން ލިބެން ހުންނާނީ ރަނގަޅު ފެންވަރުގެ ތަކެތި ކަމަށާއި އަދި މި ތަކެއްޗަށް ކަނޑައަޅާފައިވާނީ މި ތަކެތީގެ ފެންވަރާ އެކަށީގެންވާ އަގުތަކެއް ކަމަށް ޝަމާހު ވަނީ ވިދާޅުވެފައެވެ. އަދި މި އަގުތައް ހުންނާނީ ޒިމީ ވޯގްގެ ބޭރު ގައުމުތަކުގެ އައުޓްލެޓްތަކާ ދާދި އެއްހަމައެއްގައި ކަމަށް ވެސް އޭނަ ވިދާޅުވިއެވެ.\nޝަމާހު ވިދާޅުވީ ރޯދަމަހަށް ޚާއްސަކޮށްގެން ޚާއްސަ ޑިސްކައުންޓްތަކެއް ދިނުމަށް ހަމަޖައްސާފައިވާ ކަމުގައެވެ. މީގެ އިތުރަށް މި ބްރޭންޑް ރާއްޖޭގައި އިތުރަށް ފުޅާކުރުމުގެ ގޮތުން ކުރިއަށް އޮތް2އަހަރެއްހާ ދުވަހުގެ ތެރޭގައި މި ބްރޭންޑްގެ5ވަރަކަށް އައުޓްލެޓް މާލެ އަދި ހުޅުމާލޭގައި ހުޅުވުމުގެ މަސައްކަތް ކުރަމުންދާ ކަަމަށް ޝަމާހު ވިދާޅުވިއެވެ.\nމި އައުޓްލެޓް ހުޅުވުމުގެ ރަސްމިއްޔާތުގައި ޝަރަފުވެރި މެހުމާނެއްގެ ގޮތުގައި ބައިވެރިވެވަޑައިގެންފައިވަނީ ރައްޔިތުންގެ މަޖިލީހުގައި މާފަންނު އުތުރު ދާއިރާ ތަމްސީލުކުރައްވާ އިމްތިޔާޒް ފަހުމީއެވެ.


100 dhuvahu ge thereygai himenunu Addu ge enme bodu mashroou nimumaka – adduLIVE\n100 ދުވަހުގެ ތެރޭގައި ހިމެނުނު އައްޑޫގެ އެންމެ ބޮޑު މަޝްރޫއު ނިމުމަކަށް!\nApr 15, 2019, 15:37 އަލީ ހުޒާމް\nއައްޑޫގައި މި ސަރުކާށުން ހިންގަމުންދާ އެންމެ ބޮޑު މަޝްރޫއުގެ ތެރޭގައި ހިމެނޭ ބޮޑު ދިދަ ޖެހުން، ކުރިއަށް ދަނީ\nރައީސް އިބްރާހިމް މުހައްމަދު ސޯލިހުގެ ވެރިކަމުގެ ފުރަތަމަ 100 ދުވަހު އައްޑޫގައި ކުރުމަށް ނިންމި އެންމެ ބޮޑު މަޝްރޫއުގެ މަސައްކަތް ނިމުމަކާއި ގާތަށް ގޮސްފިއެވެ.\nހިތަދޫ ސްޓޭޓު ހައުސް ކުރިމަތީ ދިދަ ދަނޑި ޖެހުމަށް މި ސަރުކާރުންވީ ވައުދު ފުއްދުމަށް ހަވާލުކޮށްފައިވަނީ އައްޑޫ ސިޓީ ކައުންސިލާއިއެވެ. ކައުންސިލުން ވަނީ ޕަބްލިކް ވޯކްސް އާއި ހަވާލުކޮށްގެން ދިދަ ދަނޑި ޖެހުމުގެ މަސައްކަތް ކުރިއަށް ގެންގޮސްފައެވެ.\nސްޓޭޓު ސްކުއެއާގެ ބޮޑު ދިދަ ޖެހުމުގައި ޕަބްލިކް ވޯކްސް މުވައްޒަފުން ކޮންމެ ދުވަހަކު 18 ގަޑިއިރު ވަނީ މަސައްކަތްކޮށްފައެވެ. އަދި މިކަމަށް ދައުލަތުން ވަނީ ބޮޑު ހޭދައެއްކޮށްފައެވެ.\nނަޝީދުގެ ވެރިކަމުގައި ބޭއްވި ދިދަ ނެގުމުގެ ރަސްމިއްޔާތުގެ ތެރެއިން\n2011 ނޮވެމްބަރު 11 ވަނަ ދުވަހު ބޭއްވި ޖުމްހުރީ ދުވަހުގެ ދިދަ ނެގުމުގެ ރަސްމިއްޔާތުގައި ދިދަ ނެގި ފަހުން އެއްފަހަރު ދިދަ ބަދަލު ކުރުމަށް ފަހު ދިދަ ދަނޑީގެ ބޭނުމެއް ކޮށްފައި ނުވެއެވެ. ސްރީލަންކާގެ ޑިވެލޮޕް އިންޓަ ޕްލޭން އިން ސަޕްލައި ކުރި 78.6 ފޫޓްގެ ދިދަ މިދިދަ ދަނޑި ގެނައުމާއި ޖެހުމަށް 1،183،099.50 ރުފިޔާ (އެއްމިލިއަން އެއްލައްކަ އަށްޑިހަ ތިން ހާސް ނުނަދިހަ ނުވަ ރުފިޔާ ފަންސާސް ލާރި) ވަނީ ޑިވެލޮޕް އިންޓަ ޕްލޭންއަށް ދީފަ އެވެ. އެކަން ވަނީ ސާކް ސަމިޓުގެ އޮޑިޓް ރިޕޯޓުގައި ފާހަގަކޮށްފައެވެ.\nރައީސް ނަޝީދުގެ ސަރުކާރުން އައްޑޫ ސިޓީ ސްޓޭޓް ސްކުއާ ބެލެހެއްޓުމަށް އެންމެ ފުރަތަމަ ހަވާލު ކުރީ ހިތަދޫ ޕޯޓް އާއި އެވެ. އެގޮތުން ހިތަދޫ ޕޯޓް އާއި ސްޓެޓް ސްކުއާ ބަލަހައްޓަން ހަވާލު ކުރީ ބަނދަރުގައި ބޮޑު ކެރޭނެއް އޮވެފައި އެތަނުގެ ބެލުމުގެ ދަށުގައި އޮތުމުން ދިދަ ބަދަލު ކުރުމާއި ކަން ކަން ފަސޭހަ ވާނެތީ ކަމަށް ނަޝީދު ވަނީ ވިދާޅުވެފައެވެ. އަދި ދިދަ އެރުވުން އެމްއެންޑީއެފް އާއި ހަވާލު ކުރި އިރު ދިދަ ގެންނަން ހަވާލު ކުރީ ހިތަދޫ ޕޯޓް އާ އެވެ.\nސްޓޭޓް ސްކުއާގައި ޖަހާފައިވާ ބޮޑު ދިދަ ދަނޑި ހުހައް ހުއްޓާ ނަގާފައިވަނީ ރައީސް ޔާމީން ސަރުކާރުގައި އޭރުގެ އެމްއާރުޑީސީ މުވައްޒަފުން މެދުވެރިކޮށް ހައުސިން މިނިސްޓްރީންނެވެ. އަދި ދިދަ ދަނޑި ނެގީ އެ ދަނޑި ބޮލަށް ވެއްޓިދާނެކަމަށް ބުނެއެވެ.\nރައިސް ސޯލިހުގެ ސަރުކާރުން އައްޑޫގެ ތަރައްޤީއަށް ގިނަ މަސައްކަތްތަކެއް ކުރުމަށް ނިންމާފައިވާކަމަށް ވަނީ އިއްލާން ކޮށްފައެވެ. އެގޮތުން އައްޑޫގެ ތަރައްޤީއަށް 5.3 ބިލިއަން ރުފިޔާ މި ސަރުކާރުން ހަދަރު ކުރެއްވުމަށް ނިންމަވާފައިވާކަން ރައީސް ސޯލިހު ވަނީ އިއްލާން ކުރައްވާފައެވެ. ނަމަވެސް އޭގެ އެއްވެސް ތަފްސީލެއް ރައީސް ހާމަ ނުކުރައްވައެވެ.


REPORT: Raajjey gai agu thakah mivanee kihneh?\nބާޒާރުގައި މީހަކު ފިޔާތަކެއް ސާފު ކުރަނީ: އިންފްލޭޝަނަށް މަހުން މަހަށް ދަނީ ބަފަލު އަންނަމުން -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑް-19 އާ އެކު މުދަލާއި ހިދުމަތުގެ އަގުތަކަށް ބަދަލު ތަކެއް އަތުވެއްޖެ އެވެ. އިގްތިސޯދަށް އައި ހީނަރުކަމާއެކު ބައެއް ތަކެތީގެ އަގުތައް އުފުލުނުއިރު ބައެއް ތަކެތީގެ އަގުތައް ތިރިވެއްޖެ އެވެ. ބައެއް ހިދުމަތްތަކުގެ އަގު މަތިވެގެން ކަންބޮޑުވާ ހިސާބަށް ދިޔައިރު، ބައެއް ހިދުމަތްތަކުގެ އަގުތައް ދަށް ވެސް ވެއްޖެ އެވެ. ރާއްޖޭގައި އަގުތަކަށް މި އަންނަނީ ކޮން ބަދަލެއް ހެއްޔެވެ؟ އެންމެ ފަހުން ރާއްޖޭގެ އިންފްލޭޝަން ހުރީ ކިހާ ވަރެއްގައި ހެއްޔެވެ؟ މުދަލާއި ހިދުމަތުގެ އަގު ބޮޑުވޭ ހެއްޔެވެ؟ ރަށްރަށާއި މާލެ ފަރަގަކީ ކޮބައި ހެއްޔެވެ؟\nނޭޝަނަލް ބިއުރޯ އޮފް ސްޓެޓިސްޓިކްސް (އެންބީއެސް)ގެ އޮކްޓޫބަރު މަހުގެ ކޮންސިއުމާ ޕްރައިސް އިންޑެކްސް (ސީޕީއައި) ނުވަތަ އާއްމު ބަހުންނަމަ މުދަލާއި ހިދުމަތުގެ އަގު ދައްކުވައިދޭ އިންފްލޭޝަން ހިސާބުތައް ދައްކާ ގޮތުގައި މިދިޔަ އޮކްޓޫބަރު މަހު ރާއްޖޭގެ އިންފްލޭޝަން ރޭޓް މަތިވެފައިވަނީ ކުޑަ މިންވަރެކެވެ. އޮކްޓޫބަރު މަހު އިންފްލޭޝަން ހުރީ 0.02 ޕަސެންޓުގެ މަތިވުމެއްގަ އެވެ. އަދި ސެޕްޓެމްބަރު މަހު ހުރީ 0.07 ޕަސެންޓު މަތީގަ އެވެ.\nއޮކްޓޫބަރު މަހު މައިގަނޑު ގޮތެއްގައި ސީޕީއައި އަށް އައިސްފައިވާ ބަދަލު ތަކަށް ބަލާއިރު، މައިގަނޑު ގޮތެއްގައި އަގުތައް މައްޗަށް ގޮސްފައިވާ ބައިތަކުގެ ތެރޭގައި ބިހާއި ކިރު ފަދަ ތަކެތި ހިމެނެ އެވެ. މި ބައިން 1.34 ޕަސެންޓް މަތިވެފަ އެވެ.\nއަދި ޕާނާއި ސީރިއަލްގެ ބައިން 0.38 ޕަސެންޓް މަތިވެފައިވެ އެވެ. މީގެ އިތުރުން މައުލޫމާތާއި މުއާސަލާތުގެ ހިދުމަތުގެ ބައިން 0.77 ޕަސެންޓް މަތިވެފައިވެ އެވެ. އަދި ގޭގެ ކުލީގެ ބައިން 0.07 ޕަސެންޓް މަތިވެފައިވާއިރު، އެހެނިހެން މުއާސަލާތުގެ ހިދުމަތުގެ ބައިގެ އަގުތައް ބަނީ 10.30 ޕަސެންޓް މަތިވެފަ އެވެ. އަދި ރެސްޓޯރެންޓް ކެފޭތަކުގެ ބައިގެ އަގުތައް ވަނީ 0.11 ޕަސެންޓް މައްޗަށް ޖެހިލާފަ އެވެ.\nއަގު މަތިވި ބައިތައް ކުރުކޮށް:\nއެހެނިހެން މުއާސަލާތުގެ ހިދުމަތުގެ ބައި: 10.30\nބިހާއިކުރު ފަދަ ތަކެތި: 1.34 ޕަސެންޓް\nޕާނާއި ސީރިއަލްގެ ބައިން: 0.38\nމައުލޫމާތާއި މުއާސަލާތުގެ ހިދުމަތުގެ ބައިން: 0.77\nރެސްޓޯރެންޓް ކެފޭތަކުގެ ބައިގެ އަގުތައް: 0.11\nމަސް މާރުކޭޓުގައި މީހަކު މަހެއް ނަގަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nމިދިޔަ މަހު އަގު ދަށަށް ދިޔަ ހެއްޔެވެ؟ އަގު ދަށްވީ ކޮން ބާވަތް ތަކަކުން ހެއްޔެވެ؟\nއޮކްޓޫބަރު މަހު މައިގަނޑު ގޮތެއްގައި އަގުތައް ދަށަށް ގޮސްފައިވާ ބާވަތްތަކުގެ ތެރޭގައި ތަރު ކާރީގެ ބައި ހިމެނެ އެވެ. މި ބައިގެ އަގުތައް ވަނީ 2.57 ޕަސެންޓް ދަށްވެފަ އެވެ. އަދި މޭވާގެ ބައިން 0.88 ޕަސެންޓް ދަށްވީއިރު، މޮބައިލް ފޯނުގެ މުއާސަލާތީ ހިދުމަތްތަކުގެ ބައިން 0.35 ޕަސެންޓް އަދި އިންޓަނެޓްގެ ހިދުމަތުގެ ބައިން 0.58 ޕަސެންޓް ދަށްވެފައިވެ އެވެ.\nރަށްރަށާއި މާލެ އިންފްލޭޝަންގެ ފަރަގު\nމި އަހަރުގެ ސެޕްޓެމްބަރ މަހާއި އަޅާބަލާއިރު އޮކްޓޫބަރު މަހު މާލެ އާއި އަތޮޅުތަކުގެ ގެ އިންފްލޭޝަން ރޭޓް ހުރި ގޮތަށް ބަލައިލާއިރު، މާލޭގެ ޖުމްލަ އިންފްލޭޝަން ރޭޓް ވަނީ 0.05 ޕަސެންޓް ދަަށްވެފަ އެވެ. ނަމަވެސް ރަށްރަށުގައި އިންފްލޭޝަން ރޭޓް ވަނީ 0.11 ޕަސެންޓް އުފުލިފައިވާކަމަށް ދައްކަ އެވެ.\nހދ. ހަނިމާދޫމަގެއްމަތިން މީހަކުބައިސް ކަލެއްދުއްވާފައި ދަނީ -- އަވަސް ފޮޓޯ\nމާލެ އާއި ރަށްރަށުގައި އަގުތަކުގެ ބަދަލު- ބައެއް ދާއިރާތައް\nކާބޯތަކެތީގެ ބައި (މާލެ 0.34 ޕަސެންޓް -) އަދި (ރަށްރަށުގައި (0.28 +)\nދުންފަތާއި ދުމުގެބައި (މާލެ 0.00) އަދި (ރަށްރަށުގައި (0.31 +)\nއަންނައުނާއި ފައިވާނުގެ ބައި (މާލެ 0.01 + ) އަދި (ރަށްރަށުގައި (0.20 +)\nގޭގެ ކުލި، ފެން ކަރަންޓު އަދި ގޭސް (މާލެ 0.05 + ) އަދި (ރަށްރަށުގައި (0.01 +)\nފަރުނީޗަނާއި ހިފައި ގެންގުޅޭ ސާމާނު (މާލެ 0.00 ) އަދި (ރަށްރަށުގައި (0.10 +)\nސިއްހީ ހިދުމަތުގެ ބައި (މާލެ 0.00 ) އަދި (ރަށްރަށުގައި (0.00)\nދަތުރު ފަތުރުގެ ބައި (މާލެ 0.00 ) އަދި (ރަށްރަށުގައި (0.00)\nމުއާސަލާތީ ހިދުމަތުގެ ބައި (މާލެ 0.04 + ) އަދި (ރަށްރަށުގައި 0.19 -)\nއިންފްލޭޝަން ރޭޓްއަށް އައި ބަދަލު އަހަރުން އަހަރަަށް ބަލާނަމަ ދަށްވެފައިވާކަން ފާހަގަ ކުރެވެ އެވެ. މިދިޔަ އަހަރު އޮކްޓޫބަރުން މި އަހަރުގެ އޮކްޓޫބަރ އާއި ހަމައަށް އިންފްލޭޝަން ރޭޓް ވަނީ 1.15 ޕަސެންޓް ދަށަށް ގޮސްފަ އެވެ. އަދި ހަމަ މިދިޔަ އަހަރުގެ ސެޕްޓެމްބަރު މަހުން މި އަހަރުގެ ސެޕްޓެމްބަރު މަހާހަމައަށް އަޅާ ބަލާނަމަ އިންފްލޭޝަން ރޭޓް 0.89 ޕަސެންޓް ދަށްވެފައިވާ ކަމަށް ދަށްކަ އެވެ.\nއިންފްލޭޝަން ފިނޭންސް މިނިސްޓްރީ އިގްތިސޯދު + ކޮވިޑް-19\nއެހީވާނެ ރިޒާވެއް ރާއްޖެއަކު ނެތް!


Messi Ge Molhukamun Football kulhun Huttaalan Visnin: Boateng - Vaguthu\nމެސީގެ މޮޅުކަމުން ފުޓުބޯޅަ ކުޅުން ހުއްޓާލަން ވިސްނިން: ބޯޓެންގް\nމެސީއަކީ އެހެން ކުޅުންތެރިންނާއި ތަފާތު، މޮޅު، ހުނަރުވެރި ކުޅުންތެރިއެއް ކަމަށާއި ބާސާގައި އޭނާއާއެކު ކުޅުނު ދުވަސްވަރު ފުޓުބޯޅަ ކުޅުން ހުއްޓާލަންވެސް ވިސްނި ކަމަށް ޖަރުމަނު ޤައުމީ ޓީމަށް ކުޅުނު ކެވިން ޕްރިންސް ބޯޓެންޑް ބުނެފިއެވެ.\nބޯޓެންގް ވަނީ މިދިޔަ އަހަރުގެ ހޫނު މޫސުމުގައި ބާސާއަށް ބަދަލުވެފައެވެ. ޖުމްލަ6މަސްވަންދެން އޭނާ އެ ކުލަބުގައި ހޭދަކުރި ނަމަވެސް ލިބުނީ މަދު މެޗުތަކެކެވެ. އެއާއެކު ބާސާއިން ވަނީ އޭނާ އެހެން ކުލަބަކަށް ދޫކޮށްލަން ނިންމާފައެވެ.\nބާސާގައި ހޭދަކުރި މަދު ދުވަސްކޮޅާއި ބެހޭގޮތުން މީޑިއާގައި ވާހަކަދައްކަމުން ބޯޓެންގް ބުނީ މެސީގެ ކުޅަދާނަކަން އެންމެ ބޮޑަށް ފެނިގެންދިޔައީ އޭނާ އެ ކުލަބަށް ބަދަލުވި ފަހުން ކަމަށެވެ. އަދި މެސީގެ އެ ޖާދުވީ ކުޅުން ފެނި އެންމެފަހުން ފުޓުބޯޅަ ކެރިއަރު އެއްކޮށް ހުއްޓާލަންވެސް ވިސްނިކަމަށް ބޯޓެންގް ބުންޏެވެ.\n"އަހަރެން ކުރިން ވިސްނައިގެން ހުރީ ކްރިސްޓިއާނޯ ރޮނާލްޑޯ ކަމަށް އެންމެ މޮޅު ކުޅުންތެރިއަކީ، ހަގީގަތުގައި މެސީ ކުޅޭތަން ފެނިފަ އަހަރެންގެ އެ ވިސްނުން އެއްކޮށް ބަދަލުވި" ބޯޓެންގް ބުންޏެވެ.\nއުމުރުން 33 އަހަރުގެ ބޯޓެންގް ވަނީ މިދިޔަ އަހަރުގެ ހޫނު މޫސުމަށްފަހު އިޓަލީގެ ފިއޮރެންޓީނާ އާއި ބެސިކްޓާސް އަށް ކުޅެފައެވެ. މިހާރު އޭނާ ކުޅެމުން އަންނަނީ އިޓަލީގެ ދެވަނަ ޑިވިޝަނުގެ ޓީމެއް ކަމަށްވާ މޮންޒާ އަށެވެ.\nބޯޓެންގް ވަނީ އިންގްލޭންޑާއި ޖަރުމަނާއި އިޓަލީއާއި ސްޕެއިންގެ ކުލަބުތަކަށް ކުޅެފައެވެ. އޭނާ ކުޅުނު ބޮޑެތި ކުލަބުތަކުގެ ތެރޭގައި ޓޮޓެންހަމް އާއި އޭސީ މިލާނާއި ބޮރޫޝިއާ ޑޯޓްމަންޑް ހިމެނެއެވެ.


Gamaai South Africa Aai Dhemedhu Seedhaa Dhathuruthah Mi Aharuge November Gai Fashanee\nއައްޑޫ ސިޓީ ގަމާއި ސައުތުއެފްރިކާއާ ދެމެދު ...\nby vomadmin August 2, 2018\nގަން އިންޓަނޭޝަނަލް އެއަރޕޯޓާއި ސައުތު އެފްރިކާއާ ދެމެދު މިއަހަރުގެ ނޮވެމްބަރ މަހުގެ ތެރޭގައި ސީދާ ދަތުރުތައް ފެށޭނެކަމަށް ޓޫރިޒަމް މިނިސްޓަރ މޫސާ ޒަމީރު ވިދާޅުވެއްޖެއެވެ. ސައުތު އެފްރިކަން އެއަރވޭސްއިން ކުރާ މި ދަތުރުތައް ކުރުމަށް ހަމަޖެހިފައިވަނީ ސައުތު އެފްރިކާގެ ޖޮހޭނަސްބަރގް އިން ސީދާ އައްޑޫ ސިޓީ ގަމަށެވެ.\nރާއްޖޭގެ ފަތުރުވެރިކަން ފުޅާވަމުން އަންނައިރު ރާއްޖެއަށް ފަތުރުވެރިން ޒިޔާރަތްކުރާ ގިނަ ޤައުމުތަކާ ރާއްޖެއާ ދެމެދު ސީދާ ދަތުރުތައް ފެށުމަކީ ސަރުކާރުގެ އަމާޒެކެވެ. އެގޮތުން މިއަހަރުގެ ނޮވެމްބަރު މަހުގެ ތެރޭގައި ސައުތު އެފްރިކާއާއި އައްޑޫ ސިޓީ ގަން އިންޓަނޭޝަނަލް އެއަރޕޯޓާ ދެމެދު ސީދާ ދަތުރުތައް ފެށުމަށް ހަމަޖެހިފައިވާކަން ސަރުކާރުން މިވަނީ ހާމަކޮށްފައެވެ.\nމިކަމާގުޅޭ މަޢުލޫމާތު ދެއްވުމަށް ޓޫރިޒަމް މިނިސްޓްރީގައި ބޭއްވި ނޫސްވެރިންގެ ބައްދަލުކުރެއްވުމުގައި ޓޫރިޒަމް މިނިސްޓަރ މޫސާ ޒަމީރު ވިދާޅުވީ، ގަން އިންޓަނޭޝަނަލް އެއަރޕޯޓާއި ސައުތު އެފްރިކާއާ ދެމެދު ސީދާ ދަތުރުތައް ފެށުމަށް ހަމަޖެހިފައިވަނީ މިއަހަރުގެ ނޮވެމްބަރު މަހުގެ 24 ވަނަ ދުވަހު ކަމަށެވެ. މިނިސްޓަރ ވިދާޅުވީ މިދަތުރު ތަކުގައި ބޭނުންކުރާނީ އެއަރބަސް އޭ ތްރީ ފޯޓީ މަރުކާގެ ބޯޓުތަކެއް ކަމަށެވެ. އަދި ދެޤައުމުގެ ދެމެދުގައި ކޮންމެ ހަފްތާއަކު3ދަތުރު ކުރުމަށް ހަމަޖެހިފައިވާކަމަށްވެސް މިނިސްޓަރ ވިދާޅުވިއެވެ.\nޗަންޕާ ކުންފުނީގެ އެއް ހިއްސާދާރު އަދި ސައުތު އެފްރިކަން އެއަރވޭސްއިން ގަމަށް ދަތުރުތައް ފެށުމުގައި އެންމެ ބޮޑު ހިއްސާއެއް އަދާކުރެއްވި ޙުސައިން އަފީފް ވިދާޅުވީ، ސައުތު އެފްރިކާއިން ރާއްޖެ އަންނަ ފަތުރުވެރިން މިހާރު އަންނަނީ 12 ގަޑިއިރުގެ ދިގު ދަތުރަކަށްފަހުގައި ކަމަށެވެ. ނަމަވެސް ގަން އިންޓަރނޭޝަނަލް އެއަރޕޯޓާއި ސައުތު އެފްރިކާއާ ދެމެދު ސީދާ ދަތުރުތައް ފެށުމުން، މި ދަތުރުގެ ދިގުމިން7ގަޑިއިރަށް ބަދަލުވެގެންދާނެކަމަށެވެ. އަދި މިއާއެކު އެ ސަރަހައްދުން ރާއްޖެއަށްއަންނަ ފަތުރުވެރިންގެ އަދަދު ނުވަ ހާހުން އަށާރަ ހާހަށް އިތުރުވެގެންދާނެކަމަށް ޤަބޫލުކުރެވޭކަމަށް އަފީފް ވިދާޅުވިއެވެ.\nރާއްޖެއާއި ސައުތު އެފްރިކާއާ ދެމެދު މި ދަތުރުތައް ހަމަޖައްސާ އެއަރ ޓުއަރ އޮޕަރޭޓާރސްގެ މެނޭޖިންގ ޑިރެކްޓަރ ކެއިތު ވިދާޅުވީ، އައްޑޫ ސިޓީ އަކީ ސައުތު އެފްރިކާގެ ފަތުރުވެރިން ހިތްހަމަޖެހޭ ޗުއްޓީއެއް ހޭދަކޮށްލެވޭނެ ތަނެއްކަމަށެވެ. އެގޮތުން މިއަހަރުގެ ފެބްރުއަރީ މަހުގެ ތެރޭގައި ސައުތުއެފްރިކާއިން ރާއްޖެއަށް ޗާރޓަރ ފުލައިޓް އޮޕަރޭޓްކުރުމާ ގުޅޭގޮތުން އަފީފާއި އެކު މަޝްވަރާކުރިކަމަށާއި، ގިނަ މަޝްވަރާތަކަކަށްފަހު4މަސްދުވަހުގެތެރޭގައި މި އެއްބަސްވުންތަކުގައި ސޮއެކުރެވި، މިއަހަރުގެ ތެރޭގައި ސީދާ ދަތުރުތައް ފެށިގެންދާނެކަމަށެވެ. އޭނާ ވިދާޅުވީ ފުރަތަމަ ފޭސްގައި ޖޮހޭނަސްބަރގް އިން އައްޑޫ ސިޓީ ގަމާ ދެމެދު ސީދާ ދެމެދު ދަތުރުތައް ފެށިނަމަވެސް ފޭސް2ގެ ގޮތުގައި އަންނަ އަހަރުގެ ޖެނުއަރީ މަހުގެ 19 ވަނަ ދުވަހުން ފެށިގެން ހޮންގކޮންގއިން ގަމަށް ދަތުރުތައްފަށާނެކަމަށެވެ. އަދި އޭގެފަހުންވެސް ގިނަ މަންޒިލްތަކަކުން ގަމަށް ދަތުރުތައްފަށައި އައްޑޫއަކީ ފަތުރުވެރިންގެ ހަބަކަމަށް ހަދާނެކަމަށެވެ.\nގަން އިންޓަނޭޝަނަލް އެއަރޕޯޓްގެ މެނޭޖިންގ ޑިރެކްޓަރ މުޙައްމަދު ލަތީފް ވިދާޅުވީ، މިއީ އައްޑޫގެ ރައްޔިތުންނަށް ވަރަށް އުފާވެރި ދުވަހަކަށްވެގެންދާނެކަމަށެވެ. އެގޮތުން 600 މިލިއަން ރުފިޔާގެ ބޮޑު އިންވެސްޓްމަންޓަކާއެކު ގަން އިންޓަނޭޝަނަލް އެއަރޕޯޓް މިހާރުއޮތީ އެންމެ ބޮޑެތި އެއަރލައިންތަކަށްވެސް ޖެއްސޭނެގޮތަށް ތަރައްޤީކުރެވިފައި ކަމަށެވެ. އެގޮތުން އުންމީދަކީ އިތުރު އެއަރލައިންތައްގެނެސް އައްޑޫގައި ބެޑް ކެޕޭސިޓީ އިތުރުކުރުންކަމަށް އޭނާ ވިދާޅުވިއެވެ. ސައުތު އެފްރިކާއިން އައްޑޫއަށް ސީދާ ދަތުރުތައް ފެށުމުން މީގެ ފައިދާ ލިބިގެންދާނީ ހަމައެކަނި ފަތުރުވެރިކަމުގައި ހަރަކާތްތެރިވާ ފަރާތްތަކަށް ނޫންކަމަށްވެސް ލަތީފް ވިދާޅުވިއެވެ.\nމިދަތުރުތައް ފެށުމާއެކު ސައުތު އެފްރިކާ ސަރަހައްދުން ކޮންމެ ހަފްތާއަކު 300 ފަތުރުވެރިން ސައުތު އެފްރިކާ ސަރަހައްދުން އައްޑޫ ސިޓީއަށް އަންނާނެއެވެ. އަދި މިދަތުރުތަކުގައި 20 ޓަނުގެ ކާގޯ ރާއްޖެ އިންޕޯޓްކޮށް އެސްޕޯޓްކުރެވޭނެ ކަމަށްވެސް ގަން އިންޓަނޭޝަނަލް އެއަރޕޯޓްގެ މެނޭޖިންގ ޑިރެކްޓަރ މުޙައްމަދު ލަތީފް ވިދާޅުވިއެވެ.


Kuda kudhinthakeh kujjakah aniyaa kuri massala balan fashaifi\nއުތުރުގެ ރަށެއްގައި ކުޑަކުދިންތަކެއް އެހެން ކުއްޖަކަށް އަނިޔާކުރާ މަންޒަރު ފެންނަ ވީޑިއޯ އިން ނަގާފައިވާ ސްކްރީންޝޮޓެއް\nކުޑަކުދިންތަކެއް ކުއްޖަކަށް އަނިޔާކުރި މައްސަލަ ބަލަން ފަށައިފި\nޗައިލްޑް އެންޑް ފެމިލީ ޕްރޮޓެކްޝަން ސާވިސް އިން ވަނީ އަނިޔާކުރާ ތަން ފެންނަ ވީޑިއޯ ދައުރުކުރުން ހުއްޓާލަން އިލްތިމާސްކޮށްފައި\nއުތުރުގެ ރަށެއްގައި ކުޑަކުދިންތަކެއް ކުޑަކުއްޖަކަށް އަނިޔާކުރާ މަންޒަރު ފެންނަ ވީޑިއޯއެއް މިއަދު އާއްމުވެ، ކަމާބެހޭ އިދާރާތަކުން އެ މައްސަލަ ބަލަން ފަށައިފި އެވެ.\nވީ ކިހިނެއް؟ - ސޯޝަލް މީޑިއާގައި މީހަކު އާއްމުކޮށްފައިވާ ވީޑިއޯ އިން ފެންނަ ގޮތުގައި ރަށެއްގެ ވަލު ތެރޭ ކުއްޖަކު ބިންމައްޗަށް ވައްޓާލުމަށް ފަހު ދަނޑިގަނޑަކުންނާއި އަތުން އެ ކުއްޖާގެ ގައިގައި ތަޅައި އަނިޔާކުރެ އެވެ.\nއެ ކުއްޖާ ބާރަށް ރޯ އަޑު އެ ވީޑިއޯ އިން އިވެ އެވެ. މަންޒަރު ބެލުމަށް ވެސް އެ ތަނުގައި ކުދިންތަކެއް ތިބިއިރު، އަނިޔާ ލިބެމުންދިޔަ ކުއްޖާއާ ދިމާލަށް ހުތުރު ބަހުން އެއްޗެހި ގޮވާ އަޑު ވެސް އިވެ އެވެ. އަނިޔާ ލިބެމުންދިޔަ ކުއްޖާ ރައްދުގައި އެއްވެސް އެއްޗެއް ނުބުނެ އެވެ.\nއަނިޔާ ލިބުނު ކުއްޖާ ވަލުތެރެއިން ނުކުމެގެން ދާން ފެށުމުން، އެ ކުއްޖާ ގާތު "އިހުސާސްތައް ކިހިނެއްތޯ؟" އަހާ އަޑު ވެސް އިވެ އެވެ.\nބުނީ ކީކޭ؟ - ޖެންޑާ މިނިސްޓްރީގެ ދަށުން ހިންގާ ޗައިލްޑް އެންޑް ފެމިލީ ޕްރޮޓެކްޝަން ސާވިސް (ސީއެފްޕީއެސް) އިން ބުނިގޮތުގައި އެޑިއުކޭޝަން މިނިސްޓްރީ އާއި ރަށު ކައުންސިލާއި ރަށުގެ އިޖުތިމާއީ ބަދަހި މަދަދުވެރިންނާ ގުޅިގެން އެ މައްސަލަ ދަނީ ބަލަމުންނެވެ. ފުލުހުން ވެސް ދަނީ މައްސަލަ ތަހުގީގު ކުރަމުންނެވެ.\nސީއެފްޕީއެސް އިން ވަނީ އަނިޔާކުރާ ވީޑިއޯ ދައުރުކުރުން ހުއްޓާލަން އިލްތިމާސްކޮށްފަ އެވެ.\n"ދައުރުވަމުންދާ ވީޑިއޯއަކީ ކުއްޖާއަށް ފަހުން ވެސް ނަފްސާނީ އަސަރު ކުރާނެ ވީޑިއޯ އަކަށް ވެފައި އަދި ކުއްޖާގެ ކަރާމާތަށް ގެއްލުންވާ ވީޑިއޯ އަކަށް ވުމުން މީސްމީޑިއާ އަދި އެހެނިހެން މަންސަތަކުގައި މި ވީޑިއޯ އާންމު ނުކުރަމަށް އިލްތިމާސްކުރަމެވެ،" ސީއެފްޕީއެސް އިން ކުރި ޓުވީޓެއްގައި ބުނެފައިވެ އެވެ.\nހަބަރުކުޑަކުދިންނަށް ކުރާ އަނިޔާޖެންޑާ މިނިސްޓްރީފުލުހުންމިނިސްޓްރީ އޮފް އެޑިއުކޭޝަންކުޑަކުދިންގަނާކުރުން


November 17 gai hurihaa siyaasee leaderun minivan vaane: Ibu | Mihaaru\nއިބޫ ފުވައްމުލަކަށް ކުރެއްވި ދަތުރުގައި އެރަށުގެ މީހަކު ދައްކާ ވާހަކައެއް އަޑު އައްސަވަނީ. --ފޮޓޯ: އެމްޑީޕީ\nނޮވެމްބަރު 17 ގައި ހުރިހާ ސިޔާސީ ލީޑަރުން މިނިވަންވާނެ: އިބޫ\n15 ޖުލައި 2018 - 19:24 63 comments\nރައީސް އަބްދުﷲ ޔާމީން ވެރިކަމަށް ވަޑައިގެންނެވި ފަހުން، އެމަނިކުފާނުގެ އެއްބަފާ ބޭބޭފުޅު ކުރީގެ ރައީސް މައުމޫން އަބްދުލްގައްޔޫމާއި ކުރީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ފައުންޑަރު ގާސިމް އިބްރާހީމާއި އަދާލަތު ޕާޓީގެ ރައީސް ޝެއިހް އިމްރާން އަބްދުﷲ އަށް ވަނީ ބޮޑެތި ޖަލު ހުކުމްތަކެއް އައިސްފަ އެވެ.\nއިދިކޮޅު ހަތަރު ލީޑަރުންގެ ތެރެއިން، ރާއްޖެ އިން ބޭރުގައި މިވަގުތު ތިއްބެވީ ނަޝީދާއި ގާސިމް އެކަންޏެވެ. ދެ ބޭފުޅުން، ބޭސްފަރުވާ އަށް ރާއްޖެއިން ބޭރަށް ވަޑައިގެންނެވި ގޮތަށް، ދިރިއުޅުއްވަނީ ސިޔާސީ ހިމާޔަތް ހޯއްދަވައިގެން ރާއްޖެ އިން ބޭރުގަ އެވެ. މައުމޫން ޖަލުގައި ހުކުމް ތަންފީޒު ކުރައްވާއިރު، އިމްރާން މިވަގުތު ވަނީ ޖަލުން ގެ އަށް ބަދަލުކޮށްފަ އެވެ.\nއައްޑޫ މަރަދޫ ޖަގަހަ ހުޅުވުމަށް އެ ރަށުގައި ބޭއްވި ޖަލްސާގައި އިބޫ ވިދާޅުވީ، ސެޕްޓެމްބަރު 23 ގައި ބާއްވާ މި އަހަރުގެ ރިޔާސީ އިންތިޚާބަށް އިދިކޮޅު ސިޔާސީ ލީޑަރުންނަށް ކުރިމަތި ނުލެއްވޭ ގޮތަށް ހެދީ ސިޔާސީ ބޭނުމެއްގައި ކަމަށެވެ. އެހެންވެ، ޖަލުގައި ތިބި ސިޔާސީ ލީޑަރުން މިނިވަންކޮށް ދިނުމަށް އިބޫ ވަނީ ރައީސް ޔާމީނަށް ގޮވާލައްވައިފަ އެވެ.\nއެމްޑީޕީގެ ޕާލަމެންޓްރީ ގުރޫޕުގެ ލީޑަރު އިބޫ ވިދާޅުވި ގޮތުގައި، ސިޔާސީ އިދިކޮޅު ލީޑަރުންނަށް ބައިވެރި ނުވެވޭ ރިޔާސީ އިންތިޚާބަކީ މިނިވަން، އިންސާފުވެރި އިންތިޚާބެކޭ ބުނެވޭނެ އެއްވެސް ޖާގައެއް ނެތެވެ.\nއިދިކޮޅު ސިޔާސީ ހަތަރު ލީޑަރުން: މި ހުރިހާ ބޭފުޅުންނަށް ވެސް ތަފާތު މައްސަލަތަކުގައި ވަނީ ޖަލު ހުކުމް އައިސްފައި.\n"ރައީސް މައުމޫން ޖަލުގައި އިންނަވަން ވީ ސަބަބެއް ނެތް. ނަޝީދާއި ގާސިމަށް ރާއްޖެ ނާދެވެން ވީ ސަބަބެއް ނެތް. އިމްރާން ޖަލުގައި އިންނެވި ސަބަބެއް ނެތް. އެއީ ކުށްވެރިންނެއް ނޫން. އޭގެ އިތުރުން، އިސްލާހީ މަސައްކަތުގައި ހަރަކާތްތެރިވި އެތައް ބައެއް ވަނީ ނުހައްގުން ހުކުމްކޮށް ޖަލަށް ލެވިފައި. އެއީ އަޅުގަނޑުމެން ގަބޫލު ކުރާނެ ކަމެއް ނޫން،" އިބޫ ވިދާޅުވި އެވެ.\n"ތިޔަ ބޭފުޅުން ކުރައްވާ މަސައްކަތާ އެކު، ނޮވެމްބަރު 17 ވަނަ ދުވަހު އެކުލަވައިލާ ސަރުކާރުގެ ފުރަތަމަ ދުވަހު އެ ހުރިހާ ބޭފުޅުން [ސިޔާސީ ހުރިހާ ލީޑަރުން] މިނިވަން ވެގެން ދާނެ."\nމި އަހަރުގެ ނޮވެމްބަރު 17 އަކީ އިލެކްޝަންސް ކޮމިޝަނުން މިހާރު ނިންމާފައިވާ ގޮތުން ނަމަ، ރައީސް ޔާމީންގެ ރިޔާސީ ދައުރު ހަމަވާ ދުވަހެވެ. އެހެންވެ، މި އަހަރުގެ ރިޔާސީ އިންތިޚާބު ކާމިޔާބު ކުރައްވާ ބޭފުޅެއްގެ ދައުރު ފެށޭނީ އެ ދުވަހު އެވެ.\nއިބޫ ވިދާޅުވީ ރާއްޖޭގައި އަދުލު އިންސާފު ގެއްލި، ބިރުވެރިކަމެއްގެ ތެރޭގައި ރައްޔިތުން މަސައްކަތް ކުރަމުން ދާ ކަމަށެވެ. ސަރުކާރުގެ އޮފީސްތަކާއި ކުންފުނިތަކުގައި މަސައްކަތް ކުރާ މީހުންނަށް އެ މީހަކު ހިޔާރު ކުރާ ޕާޓީއަކާއި ކުލައަކަށް ތާއީދު ކުރުމުގެ ފުރުސަތެއް ނެތް ކަމަށް އޭނާ ވިދާޅުވި އެވެ.\nރައީސް ޔާމީންގެ ވެރިކަން ނިންމުމަށް މަދު ދުވަސްކޮޅަކަށް ވެފައިވާ ކަމަށާއި ސަރުކާރުގެ ވަޒީފާތަކުގައި މަސައްކަތް ކުރާ މުވައްޒަފުން ބިރުގަނެ ޖެހިލުން ވެފައި ނުތިބުމަށް ވެސް އިބޫ ވަނީ އެދިވަޑައިގެންފަ އެވެ.\n"އަޅުގަނޑު ޔަގީންކޮށް މި އަރުވަނީ އަޅުގަނޑުމެން ނޮވެމްބަރު 17 ވަނަ ދުވަހު އެކުލަވާލާ ސަރުކާރުން، މިއަދު ސިޔާސީ ހަރަކާތްތަކަށް ނުކުމެގެން ވަޒީފާ އިން ވަކިކުރެވޭ އެންމެންނަށް އަނބުރާ ވަޒީފާ ދޭނަން. އަދި ވަޒީފާ އިން ވަކި ކޮށްގެން ލިބޭ ގެއްލުންތަކުގެ ބަދަލު، އެ ހުރިހާ އެންމެންނަށް ދޭނަން. ފަހަތަށް ޖެހިވަޑައިނުގެން އަޅުގަނޑުމެންނާ އެކު، ނުކުމެ މި މަސައްކަތުގައި ބައިވެރިވެވަޑައިގަންނަވާ،" އިބޫ އެދިވަޑައިގަތެވެ.\nއޭނާ ވިދާޅުވި ގޮތުގައި އިދިކޮޅު ޕާޓީތަކުން ނުކުމެ ތިބީ ސިޔާސީ މަސައްކަތެއް ކުރާކަށް ނޫނެވެ. ރާއްޖޭގައި އަދުލު އިންސާފެއް ނެތްއިރު، ކޮރަޕްޝަނާއި ފަސާދަ އިތުރުވެފައިވާ ކަމަށާއި އެހެންވެ އިދިކޮޅު ޕާޓީތަކުން ނުކުމެ ތިބީ އެކަން ކަން ބަދަލު ކުރުމަށް ކަމަށް ވެސް އިބޫ ވިދާޅުވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ރައީސް މުހައްމަދު ނަޝީދު އެމްޑީޕީ އައްޑޫ ސިޔާސީ ޕާޓީ މެމްބަރު ގާސިމް އިބްރާހިމް (މާމިގިލި) އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް އިމްރާން އަބްދުﷲ، ހޯމް މިނިސްޓަރު


Dharani Nei Kunfunnakah STO hedhumuge Amaazu Hifaifi\nދަރަނި ނެތް ކުންފުންޏަކަށް އެސްޓީއޯ ހެދުމުގެ އަމާޒު ހިފައިފި\nސަރުކާރާއި ރައްޔިތުން ހިއްސާވާ ކުންފުނި އެސްޓީއޯއަކީ ކުރިއަށް އޮތް ތިން އަހަރުގެ ތެރޭގައި ދަރަނިން ހަލާސްކޮށްފައިވާ ކުންފުންޏަކަށް ހެދުމުގެ އަމާޒު ހިފައިފި އެވެ.\nއެސްޓީއޯއިން މި އަހަރު ދެވަނަ ފަހަރަށް ތެލުގެ އަގު ހެޔޮކުރުމާއި ގުޅިގެން ބޭއްވި ނިއުސް ކޮންފަރެންސެއްގައި މެނޭޖިން ޑިރެކްޓަރު އާދަމް އާޒިމް ވިދާޅުވި ގޮތުގައި ކުންފުނީގެ ދަރަނި ކުޑަކުރުމަށް ގިނަ މަސައްކަތްތަކެއް ދަނީ ކުރަމުންނެވެ.\n"އަޅުގަނޑުމެން އެސްޓީއޯއާ ހަވާލުވިއިރު 160 ނޫނީ 180 މިލިއަން ޑޮލަރުގެ ދަރަނި އެސްޓީއޯގައި އޮތް. މިއަދު އެ ދަރަނި ވަނީ 144 މިލިއަނަށް ތިރި ކުރެވިފައި. އަޅުގަނޑުމެން ގަސްތުކުރަނީ ކުރިއަށް އޮތް ތިން އަހަރުގެ ތެރޭގައި ދަރަނި ހަލާސް ކުރަން. ދަރަނި ހަލާސް ކުރުމަށްޓަކައި ވަކި މާޖިންތަކެއް ހިފަހައްޓައިގެން ކުރިއަށް މި ދާން ޖެހެނީ،" އާޒިމް ވިދާޅުވި އެވެ.\nއޭނާ ވިދާޅުވި ގޮތުގައި އެސްޓީއޯއަކީ 2008 ވަނަ އަހަރު ގާތްގަނޑަކަށް އެއް ބިލިއަން ރުފިޔާ ބޭންކުގައި ކޭޝް ހުރި ކުންފުންޏެއް ކަމަށެވެ.\n"އަޅުގަނޑު އޮކްޓޫބަރު މަހު ހަވާލުވިރު މި ކުންފުންޏަކީ ގެއްލުން ވަމުންދާ ކުންފުންޏެއް. ހަމަ އެ އަގުތަކުގައި ބަހައްޓައިގެން ކުރިއަށް ދިޔައީ،" އާޒިމް ވިދާޅުވި އެވެ.\nއެސްޓީއޯއިން ދަނީ އެ ކުންފުނީގެ ދަރަނި ކުޑަކޮށް ގިނަ ކުރިއެރުން ތަކެއް ހޯދަމުންނެވެ. މީގެ ނަތީޖާއެއްގެ ގޮތުން މި އަހަރުގެ ތިންވަނަ ކުއާޓާގައި އެ ކުންފުންޏަށް ޖުމްލަ ފައިދާގެ ގޮތުގައި 325 މިލިއަން ރުފިޔާ ލިބިފައިވެ އެވެ.


Velana airport gai aa VIP complex eh hadhan dhauvathu fonuvaifi | Mihaaru\nވެލާނާ އެއާޕޯޓުގައި އާ ވީއައިޕީ ކޮމްޕްލެކްސްއެއް ހެދުމަށް ދައުވަތު ފޮނުވައިފި\nވެލާނާ އިންޓަނޭޝަނަލް އެއާޕޯޓުގައި އަލަށް ހަދާ ވީއައިޕީ ކޮމްޕްލެކްސްގެ ކުރެހުމެއް. މިތަން އިމާރާތްކުރުމުގެ މަސައްކަތް ވަރަށް އަވަހަށް ފަށާނެ. ފޮޓޯ: އެމްއޭސީއެލް\n02 މާޗް 2017\nއެމްއޭސީއެލްގެ މެނޭޖިން ޑިރެކްޓަރު އާދިލް މޫސާ "މިހާރު"އާ ވާހަކަދައްކަވަމުން މިއަދު ވިދާޅުވީ ކުރީގެ އަކުއާ ރެސްޓޯރަންޓް ހުރި ތަނުގައި މޫދު ފެންނަ ގޮތަށް ހަތަރު ބުރި އަށް ހަދާ އިމާރާތުގެ މަސައްކަތްކުރާނެ ބަޔަކު ހޯދަން މިހާރު ދައުވަތު ފޮނުވާފައިވާ ކަމަށެވެ. އަދި އަންނަ ހަފުތާގެ ތެރޭގައި އެ ކުންފުނިތަކުން ޕްރޮޕޯސަލް ހުށަހަޅަން ޖެހޭ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން މި ޕްރޮޖެކްޓަށް ވަކިވަކި ދައުވަތު ފޮނުވަނީ. އޭގެ ތެރޭގައި ރާއްޖޭގެ ކުންފުނިތަކަށާއި އެއާޕޯޓުގެ އެކި ޕްރޮޖެކްޓްތައް ހިންގާ ބޭރުގެ ކުންފުނިތަކަށް ވެސް ދައުވަތު ފޮނުވާފައިވާނެ،" އާދިލް ވިދާޅުވި އެވެ.\nއެންމެ ޒަމާނީ ވަސީލަތްތައް ހިމެނޭ ގޮތަށް ވީއައިޕީ ކޮމްޕްލެކްސްގެ މަސައްކަތް ފަށައި މި އަހަރުގެ ތެރޭގައި ހުޅުވާނެ ކަމަށް އެމްއޭސީއެލް އިން ބުންޏެވެ. އަދި އަލަށް ހަދާ ވީއައިޕީ ކޮމްޕްލެކްސްގައި ޗެކިން ކުރެވޭނެ ފެސިލިޓީ އާއި ކެއިން ބުއިމުގެ ހިދުމަތްތަކާއި ފާޚާނާގެ އިތުރުން ފެންވެރޭނެ ގޮތާއި ދެ ޖިންސަށް ވަކިން ނަމާދު ކުރެވޭނެ ގޮތްތައް ވެސް ހުންނާނެ ކަމަށް އެ ކުންފުނިން ބުންޏެވެ.\n"މިހާރު ބޭނުންކުރާ ވީއައިޕީ އަދި ސީއައިޕީ ލައުންޖާ މިތަން ވަރަށް ތަފާތުވާނެ. އިންޓީރިއާ އަދި ބޭރުން ފެންނަ ގޮތް ވެސް ވަރަށް ރީތިވާނެ،" މެނޭޖިން ޑިރެކްޓަރު ވިދާޅުވި އެވެ.\nއޭނާ ވިދާޅުވީ އަލަށް ކޮމްޕްލެކްސްގައި ވީއައިޕީ އާއި ސީއައިޕީ ލައުންޖްތައް ހުންނާނީ ވަކިވަކިން ކަމަށެވެ. އަދި އޭގެ އިތުރުން ވަކި ކޮޓަރިއެއް ބޭނުންވާ މީހުންނަށް އެކަން ވެސް ހަމަޖެހޭނެ ކަމަށް ވެސް އާދިލް ވިދާޅުވި އެވެ.\n"މިތަން ވާނެ މި ސަރަހައްދުގައި ހުރި އެންމެ ހިތްގައިމު ވީއައިޕީ ކޮމްޕްލެކްސް އަށް. އަޅުގަނޑުމެން މިތަން މި ހަދަނީ ކޮންމެ ފެންވަރެއްގެ މީހަކަށް ވެސް ބޭނުންކުރެވޭނެ ފެންވަރަށް،" އޭނާ ވިދާޅުވި އެވެ.\nޓޫރިސްޓުން އެމްއޭސީއެލް ވެލާނާ އިންޓަނޭޝަނަލް އެއާޕޯޓް އާދިލް މޫސާ (ކުރީގެ އެމްޑީ، އެމްއޭސީއެލް) މާލޭ އިންޓަނޭޝަނަލް އެއާޕޯޓް ހުޅުލެ\n23 ކޮމެންޓް, 64 ރިއެކްޝަންސް\nއަލަށް ހަދާ ޓަރމިނަލްގެ ޑިޒައިންތައް ދައްކާލަބަލަ، ވަރަށް ބަލާލަން ބޭނުން\nކަންކަމާ ނުބައްދަލް އަގުތައް ޖަހައިގެން ތަކުރާ ތަކުރު ތިޖަހާ ސަކަރާތް ނޭނގޭ ހަމަ އެކަކުވެސް ނެތް ނުބީހެންޏާ ކަނޑާހަމަތޯ؟\nދައުލަތެއް ބަޤުރޫޓް ކޮށްފި. ރާއްޖޭގެ އެތައް ރައްޔިތުން ޙައްޤޫ ތަކުން މަހުރޫމް ކޮށް މާލޭގެ ބިންވެރިންގެ މަންފާއަށް މުޤައްދަސް މާލެ އަށް ހޭދަ ކުރުމަށް މުޅި ޤައުމު 1000 އހަރަށް ދަރަނިވެރިކޮށްފި.\nއަހަރުމެން އަމިއްލައަކަށް ނޫން އެނގޭ މާލެއަށް އުފަންވީ، ކަލޭ އަމިއްލައަށްތަ ގަމަށް އުފަންވީ، އެއީ ހެއްދެވި ފަރާތުން މެދުވެރި ކުރެއްވި ގޮތް އެނގޭ، އެހެންވީމަ މާލެއޭ ކިޔައިގެން ފާޑު ފާޑު ވާހަކަ ނުދައްކާ، އަދި ކޮންމެ ގައުމެއްގަ ވެސް ވެރިކަން ކުރާ ރަށް އަބަދުވެސް ތަރައްގީ ވާނެ އެނގޭ\nކޮންމެ ފެންވަރެއްގެ މީހުންނަށްވެސް ބޭނުން ކުރެވެންޏާ ވީއައިޕީ ނޫން މީހުންނަށްވެސް ބޭނުން ކުރެވޭނެތާދޯ!\nޖމރ ގެންގުޅުނު ކޮންސެޕްޓް....ޖމރ އައުމުން އެމް.އ.ސ.ލ އަށް ވިޔަފާރި ކުރާނެ އުކުޅުތައް ދަސްވިއެވެ. ދިވެހިންނަކީ ވަރަށް އަވަހަށް ދަސްކުރާ މޮޅު ބައެކެވެ.\nވެލާނާ އެއާޕޯޓުގައި އާ ވީއައިޕީ ކޮމްޕްލެކްސްއެއް މިފަހަރު އެމްއޭސީއެލް އިން ހަދާއިރު މިޚަބަރުގެ އާރޓިކަލްގެ އިލަސްޓްރޭޝަން ގައި ވާ ގޮތުން ނަމަ އިމާރާތުގެ ބޭރު އެއީ ދަގަނޑު ފީންނެކެވެ. ތީގައި ހާދަ ދިވެހި ވަންތަ ސްޓައިލެއް ނެތޭ ދޯ ފުރާޅުގައި ވެސް. ކަމަކު ނުދޭ ތިޔާ އާރކިޓެކްޓަރ އެއް ގޮތަކަށް ވެސް މަމެންނަށް. ދިވެހި ހާދަ ރީތި ފުރާޅު ތައް ހުރެއޭ ދޯ. އިމާރާތެއްގެ އާރކިޓެކްޓްރަލް ލުކްސް އެންމެ ރީތި ވަނީ އެއީ އިމާރާތެއް ގެ ފުރާޅުންނެވެ. ރީތި ފުރާޅެއް ނުހުންނަ ރިސޯރޓްސް ތަކުގެ ވިލާތައް ވެސް ނުވިކެނީ އެހެން ވެގެންނެވެ. ތިޔާ ވީއައިޕީ ކޮމްޕްލެކްސް ގެ އާރކިޓެކްޓަރ ދައްކާ ގޮތުން ތިޔާއީ ދަގަނޑު ފީންނެއް ކަމަށްވާތީވެ ތި އޮންނާނީ ދުވަސް ކޮޅަކުން ދަބަރު ފީންނަށް ވެފައެވެ. ހިއުޖް މެއިންޓެނަންސް ކޮސްޓް ދާނެ ތިކަމަށް. ދަގަނޑު ބޭނުން ކުރާނަމަ އެހުންނަަން ޖެހޭނީ ފައިބަރ ކޯޓް ކުރެވިފައި. އެނޫންނަމަ ކިތަންމެ ވަރުގަަދަ ޕެއިންޓެއް ލި ނަމަވެސް ރާއްޖޭގެ މިވެދަރ ގައި ދަބަރަށް ވާނެއެވެ.\nމިފަހަރު ވެލާނާ އެއާރޕޯރޓްގެ ވީއައިޕީ ލޫންޖް ހަދާއިރު ހަދަންވީ ވަރަށް ކޮލިޓީ ކޮށް އެވެ. އަދި ވީއައިޕީ ލޫންޖް ގައި ޕްރައިވެޓް ކޮޓަރި ތައް ވެސް ހުންނަން ޖެހޭނެއެވެ. އަދި ބޮޑު އޮފީސް ސްޕޭސް އެއް ވެސް ހުންނަން ޖެހޭނެއެވެ. މަމެންނަށް އެއްގޮތަކަށް ވެސް ކަމަކު ނުދޭ ސިންގަޕޫރުގެ ޗަންގީ އެއާރޕޯރޓްގެ ވެސް ބިޒްނެސް ލޫންޖް. ކޮމަން ޓޮއިލެޓް ހުންނަނީ އަދި ޓޮއިލެޓް ވެސް ހީވަނީ ކުޑަ ކުޑަ ސެލް އެއް ހެން ދޯ. ދެން އޮފީސް ސްޕޭސް އެއް ނުހުރޭ ލެޕް ޓޮޕް ބަހައްޓައިގެން މަސައްކަތް ކޮށްލާނެ. އަރާމު ކޮލިޓީ ހައިބެކް ޗެެއާރސް ތަކެއް ނުހުރެއެވެ. ސިންގަޕޯރގެ ޗަންގީ އެއާރޕޯރޓްގެ ބިޒްނެސް ކްލާސް ލޫންޖް ހީވަނީ އެއީ ކާން ވަންނަ ތަނެއް ހެން. އެގޮތަށް އެތަން ޑިޒައިން ކުރެވިފައި ވަނީ. ބިގް ބޯއިސް ތިބެން ބޮޑެތި ސޯފާ ސެޓް ވެސް ނުުހުރޭ ދެން ވަރަށް ކުދި ކުދި ކުދި ސޯފާ ސެޓްސް ތައް ހުންނަނީ. އެއެއްޗެހީ ގައި އިށީންނައިރު ފައި ދަމައިލައިގެން ސޯފާގެ ހެޑްގައި ދެއަތް އަޅުވައިގެން އަރާމު ކޮށްލެވޭނެ ގޮތެއް ވެސް ނުހުރޭ. ކަން މިހެން ހުރުމުން މިފަދަ ކަންކަން ޖެހޭނެ ވަރަށް ރަނގަޅަށް އެކުލެވެން ވެލާނާ އެއާރޕޯރޓްގެ ވީއައިޕީ ލޫންޖް ގައި.\nވެލާނާ އެއާޕޯޓުގައި އާ ވީއައިޕީ ކޮމްޕްލެކްސްއެއް ހެދުމަށް ދައުވަތު އެމްއޭސީއެލް އިން ފޮނުވުމުން އެކަމަށް ފުރަތަމަ ވެސް ޝައުގުވެރިކަން ފާޅުކުރަން ޖެހޭނީ އެމްޓީސީސީން ނެވެ. އެމްޓީސީސީ މިވަނީ ވެލާނާ އެއާރޕޯރޓްގެ ވަރަށް ބޮޑު ޕްރޮޖެކްޓެއް ނިންމާފައެވެ. ކަން މިހެން ހުރުމުން އެމްޓީސީސީން ވެލާނާ އެއާރޕޯރޓްގެ ވީއައިޕީ ކޮމްޕްލެކްސް އިމާރާތް ކޮށްފިނަމަ އެއީ ވަރަށް ރަނގަޅު ޓްރެކްރިކޯރޑެއް އެމްޓީސީސީ އަށް ލިބިގެންދާނެ. އޭގެ ސަބަބުން ފާފު އަތޮޅުގައި ސައުދީން ތަރައްގީ ކުރާ އިންޓަރނޭޝަނަލް އެއާރޕޯރޓް ގެ ވީއައިޕީ ލޫންޖް އާއި އަދި ޓާރމިނަލް އެޅުމަށް އެމްޓީސީސީ އަށް ލިބުމުގެ ފުރުސަތު ބޮޑު ވާނެއެވެ. އެމްޓީސީސީން ޖަޕާނުގެ ތަކެނަކާ ފަދަ ތަޖްރިބާ ހުރި ކުންފުންނަކާއި އެކު ޖޮއިންޓް ވެންޗަރ އެއް ހަދައިގެން އެކަމަށް ކުރިމަތިލައިފިނަމަ ޔަގީން އެކަން ކާމިޔާބު ވާނެ ކަން.\nއަދިވެސް ވީ އައިޕީ ދޯ؟.... ކިހާ ދެރަކަމެއް... ބާލިދީން ސަލާމަތް ނުވެގެން މި އުޅެނީ\nހޫނ ތިއުޅެނީ ނުފައިބަންވެގެން


Inter'in Rakitic hoadhumaa gaathah\nކުޅިވަރު - އިވާން ރަކިޓިޗް\nއިންޓައިން ރަކިޓިޗް ހޯދުމާ ގާތަށް\nރަކިޓިޗްގެ އެއްބަސްވުން ހަމަވާނީ 2021 ވަނަ އަހަރު\nކ. މާލެ 12 މެއި 2019 | އާދީއްތަ 17:52 5,126\nއިވާން ރަކިޓިޗް - އެމްއެންޑީއެފް\nއިންޓަ މިލާނުން ބާސެލޯނާއަށް ކުޅެމުން އަންނަ އިވާން ރަކިޓިޗް ހޯދުމާ ގާތަށް ގޮސްފައިވާ ކަމަށް ރިޕޯޓްތައް ބުނެފިއެވެ.\nގޯލްޑޮޓްކޮމްއިން ބުނީ، ކުރިޔަށް އޮތް ސީޒަނަށް އަމާޒުކޮށް އިންޓައިން ރަކިޓިޗް ގެންނަން މަސައްކަތް ކުރަމުން އަންނަ ކަމަށާއި، އޭނާ އެ ކްލަބަށް ސޮއިކުރުމާ ގާތަށް ގޮސްފައިވާ ކަމަށެވެ.\nރިޕޯޓްތައް ބުނާގޮތުން ރަކިޓިޗް ހޯދުމަށް އިންޓައިން ވަނީ 50 މިލިއަން ޔޫރޯ ހުށަހަޅާފައެވެ. އަދި އެ އަގަށް ބާސާއިން އެއްބަސްވެފައިވާ ކަމަށް ވެސް ރިޕޯޓްތައް ބުނެއެވެ.\nނަމަވެސް ދާދި ފަހުން ނޫސްވެރިންނަށް މައުލޫމާތު ދެމުން ރަކިޓިޗް ބުނީ، އޭނާގެ ކުރިމަގު އޮތީ ބާސާއާ އެކުގައި ކަމަށާއި، ދިގު މުއްދަތެއް ވަންދެން ބާސާގައި މަޑުކުރަން ބޭނުންވާ ކަމަށެވެ. އަދި ބާސާގައި ހުރީ ހިތްހަމަޖެހިގެން ކަމަށް ވެސް އޭނާ ވަނީ ބުނެފައެވެ.\nބާސާއާ އެކު އުމުރުން 30 އަހަރުގެ ރަކިޓިޗް ހަދާފައިވާ އެއްބަސްވުން 2021 ގައި ހަމަވާއިރު، އޭނާގެ ރިލީޒް ފީއަކީ 125 މިލިއަން ޔޫރޯއެވެ. އޭނާ ހޯދުމަށް އިންޓަގެ އިތުރުން އެހެން ކްލަބްތަކުން ވެސް އަންނަނީ މަސައްކަތް ކުރަމުންނެވެ.\nބަސެލް އިން ސީނިއާ ކެރިޔަރު ފެށި ރަކިޓިޗް ވަނީ ޝާލްކޭ އާއި ސެވިއްޔާ އަށް ވެސް ކުޅެފައެވެ. އޭނާ ބާސާ އަށް ބަދަލުވީ 2014 ވަނަ އަހަރުގެ ސީޒަނުގައެވެ.\nއެގޮތުން ރަކިޓިޗް ވަނީ މިހާތަނަށް ބާސާ އަށް ކުޅުނު 265 މެޗުގައި 35 ލަނޑު ކާމިޔާބު ކޮށްފައެވެ. އޭނާ ވަނީ ބާސާއާ އެކު ސްޕެނިޝް ލަލީގާ ތިން ފަހަރު، ކޮޕަޑެލްރޭ ހަތަރު ފަހަރު، ސްޕެނިޝް ސުޕަ ކަޕް ދެފަހަރު، ޔުއެފާ ޗެމްޕިއަންސް ލީގު އެއްފަހަރު، ޔުއެފާ ސުޕަ ކަޕް އެއް ފަހަރު އަދި ފީފާ ކްލަބް ވޯލްޑް ކަޕް އެއް ފަހަރު ކާމިޔާބު ކޮށްފައެވެ.\nކްރޮއޭޝިއާ ގައުމީ ޓީމާއެކު މިދިޔަ އަހަރު ނިމުނު ފީފާ ވޯލްޑް ކަޕްގެ ދެވަނަ ހޯދި ރަކިޓިޗް ވަނީ ގައުމީ ޓީމަށް މިހާތަނަށް ކުޅުނު 100 މެޗުގައި 15 ލަނޑު ކާމިޔާބު ކޮށްފައެވެ.\nއެކްސިޑެންޓް އިންޝުއަރަންސް ކަވަރ މުޅިން ހިލޭ ލިބޭ ޕްރޮމޯޝަނެއް އަމާނާ ތަކާފުލް އިން ފަށައިފި\nޓައިގާ އާއި ޑޭޓް ކުރާކަމަށް ދެކެވޭ ވާހަކަ އަށް ދިޝާ ރައްދު ދީފި\nކަނޑޫދޫ މިރުހުގެ އަގު 700ރ. އަށް ވެއްޓިއްޖެ


Park hedhumuge vahtafaalhi badhalu kuran nuvey ta?\nޕާކްތައް ހަދާ ގޮތް ކަމަކު ނުދޭ، އަވަހަށް ބަދަލު ކުރޭ!؟\nމާލޭގެ އެކި ތަންތަނުގައި ޕާކްތައް އެބަ ހުއްޓެވެ. މާލޭގެ ޕާކުތަކުގައި ގިނައިން ހުރީ އެއް ކަމެކެވެ. ގިނަ ޕާކުތަކުގައި ހުރީ ކެއިން ބުއިމުގެ ވަސީލަތް ތަކެވެ. ބޮޑެތި ރެސްޓޯރެންޓްތަކާއި ރީތި ކެޕޭ ތަކެވެ. ނަމަވެސް ހައުސިން މިނިސްޓްރީން މިހާރުވަނީ މާލޭގެ ޕާކުތަކުގައި ހުރި ރެސްޓޯރެންޓްތައް ބަންދު ކުރަން ނިންމާފަ އެވެ. ސުވާލަކީ ރެސްޓޯރެންޓްތައް ބަންދު ކުރުމަށްފަހު، ދެން ޕާކުތައް ހަދާނީ ކޮން ގޮތަކަށް ބާ އެވެ؟ ޕާކްތައް ހަމައެކަނި ހާއްސަކުރަންވީ ޖަންކް ފުޑް ވިއްކުމަށް ހެއްޔެވެ؟ އެހެން ވިސްނުމެއް ނެތީބާ އެވެ؟\nދުވާ ޓްރެކް ސަރަހައްދު\n"ޖުލައި މަހުގެ 26 ވަނަ ދުވަހު ސިޓީ ޕާކު، ފިނި ޕާކުގައި އެ ރެސްޓޯރެންޓްތައް ހުރެގެން ނުވާނެ،" ޕާކުތަކުގައި ހިންގަމުން ގެންދާ ރެސްޓޯރެންޓުތައް ބަންދު ކުރުމާ ބެހޭ ގޮތުން ހައުސިން މިނިސްޓަރު މުހައްމަދު މުއިއްޒުގެ ޖަވާބަކީ މިއީ އެވެ.\nދުނިޔޭގެ ގިނަ ގައުމުތަކުގައި ޕާކުތަކަކީ ފެހި ތަންތަނެވެ. ރީތިކޮށް ސާފުކޮށް ހުންނަ ތަންތަނެވެ. ހުރިހާ އުމުރު ފުރާތަކުގެ މީހުނަށް ވެސް މަޑުކޮށްލައިގެން ތިބެވޭނެ ރީތި ތަންތަނެވެ. ގިނަ ގައުމުތަކުގެ ޕާކުތައް ސަރުކާރުން ނުވަތަ ކައުންސިލްތަކުން ބަލަހައްޓާނެ އެވެ. މީގެ ޕާކަކަށް ގޮސްފިނަމަ ހިތައް ހިންހަމަޖެހުން ލިބިގެންދެ އެވެ. ނަމަވެސް މާލޭގެ ޕާކުތައް މިހެން ހެއްޔެވެ؟ ތިރީގައި އެވަނީ މާލޭގެ ޕާކުތަކުގެ ހާލަތު ހުރި ގޮތެވެ.\nސިޓީ ޕާކް؛ މިތަނުގައި ހުރީ ހުސް ރެސްޓޯރެންޓް\nމާލޭގެ އެންމެ ބޮޑު ޕާކަކީ ސަލްޓަން ޕާކެވެ. މި ތަނަކީ މާލެ އަށް އަންނަ ޓޫރިސްޓުން އެންމެ ފުރަތަމަވެސް ދާން ބޭނުންވާ ތަނެވެ. ނަމަވެސް މިތަނުގައި ހުރި ހާއްސަ ކަމަކީ ކޮބައި ހެއްޔެވެ؟ ހަމައެކަނި ފެންނަ ހާއްސަ ކަމަކީ ސަލްޓާން ޕާކުގެ ގޯތިތެރޭގައި ގައުމީ ދާރުންއާސާރު ހުރިކަމެވެ. ސަލްޓަން ޕާކު ވެސް ދޭތެރެ ދޭތެރެއިން އޮންނަނީ ގޮނޑުވެފަ އެވެ. އަދި މި ޕާކުން ވެސް ރީތި ކަމާއި "ޔުނީކް" ކަމެއް ނުފެނެ އެވެ. ކޮންމެ ދުވަހަކު ޓޫރިސްޓުން ޒިޔާރަތްކުރާ މިތަނުގައި ހުރި ގަސްތައް ވެސް އެކަށީގެންވާ ގޮތެއްގައި ބަލަހައްޓަމުންނެއް ނުދެ އެވެ. ޒަމާންވީ ބިޔަ މި ގަސްތައް ވަނީ ދާނެ ގޮތަކަށް ދާން ދޫކޮށްލެވިފަ އެވެ. ހެދެންޏާ ހެދެންވީ އެވެ. މަރުވަންޏާ މަރުވާންވީ އެވެ. ޕާކުތަކުގައި އޮންނަ ޒާތުގެ ތަރުތީބުކަމެއް އެތަނަކު ނެތެވެ.\nއަނެއް ޕާކަކީ މާލޭގެ އެންމެ ހިތްގައިމު ހިސާބު ކަމަށްވާ ރާޅުގަނޑު ސަރަހައްދުގައި ހުރި އަޑިޕާކެވެ. މިތަންވެސް އެކަށީގެންވާ ގޮތެއްގައި ބަލަހައްޓަމުންނެއް ނުދެ އެވެ. ފެން ހުސްކުރި ފުޅިތަކާއި ސުޕާރީ ޕެކެޓު ނޫން އެހެން އެއްޗެއް އެ ތަނަކުން ނުފެނެ އެވެ. ގަސްތައް ވެސް އެކަށީގެންވާ ގޮތަކަށް ބަލަހައްޓަމުން ނުދާތީ ހުރީ ހަޑިވެފަ އެވެ. އަދި މި ޕާކުގެ އެއް ފަރާތުގައި ގާޑިޔާތައް ހުރުމުން ޕާކުގެ ރީތިކަން ވަނީ ގެއްލިފަ އެވެ. އެ ތަނުގައި ފެންސުޖަހައި ބައްދާފައި ހުރުމުން ޕާކަށް ވަދެވޭނެ އެކަށީގެންވާ ގޮތެއް ވެސް ނެތެވެ. މިހާރު މި ޕާކުގައި ހުރީ ހަމައެކަނި ކެއުން ބުއިމުގެ ހިދުމަތްދޭ ތަންތަނެވެ.\nމާލޭގެ މެދުތެރޭގައި ހުރި އެންމެ މުހިންމު އެއް ލޮކޭޝަންގައި ހުރި ސިޓީ ޕާކުގައި ހުރީ ހުސް ރެސްޓޯރެންޓެވެ. މަޝްހޫރު ސަމްބެރިން ވިއްކާ ރެސްޓޯރެންޓެއް ހުންނަ މި ޕާކުގެ މަގަށްވާ ފަރާތުގައި ހުރީ ރެސްޓޯރެންޓް ތަކެވެ. އަދި މި ޕާކަށް ހިތްހަމަ ޖައްސައިލަން ދާ މީހަކު ޖެހޭނީ ރެސްޓޯރެންޓުތަކުގެ ބިތް ދޮށަށް ވަންނާށެވެ. އެތަނުގައި އިންނައިރު، ރެސްޓޯރެންޓުތަކުން ތައްޔާރުކުރާ ކާތަކެތީގެ މީރު ވަސް ނޫނީ ނު ދޮވާނެ އެވެ. މިއީވެސް ޕާކެއް ބާ އެވެ؟\nމަސްވެރިން ހިތްހަމަ ޖައްސާލައިގެން ތިނުމަށް ހ. ކޮޅުގައި ހަދާފައިވާ މިތަނުގައި ގިނައިން ތިބޭނީ ދުވަސްވީ މީހުންނެވެ. ގިނަވާނީ އުމުރުން ދުވަސްވީ މީހުންނެވެ. އަދި މި ތަނުގައި ގާއިމްކޮށްފައިވާ ގިނަ ތަންތަން ހަދާފައި ވަނީ ވެސް މި ޕާކުގެ ބޭނުންކުރާ މީހުންނެވެ. ނަމަވެސް މި ތަނަކީ ވެސް ރަނގަޅަށް ބަލަހައްޓާނަމަ ހިތްހަމަ ޖެހޭ މައިދާނަކަށް ހެދިދާނެ ޕާކެކެވެ. ފެރީތައް ފުރާތަނާއި މާލެ އާއި ހުޅުމާލެއާ ދެމެދު އޮންނަ ހިތްގައިމު ކަނޑު އޮޅި ރީތިކޮށް ފެންނަ މިތަން ވެސް ވަނީ ހަލާކުވެފަ އެވެ. ދަނީ ވީރާނާވަމުންނެވެ.\nއައުޓް ޑޯ ޖިމް ޕާކެއް\nލައްކައެއްހާ މީހުން ދިރިއުޅޭ މާލޭގައި ކަސްރަތުކޮށް ދުވެލާ ހަދާނެ އެކަށީގެންވާ ތަނެއް ނެތެވެ. އެކަމަކު ކަސްރަތު ކުރަން ވެސް އެބަ ޖެހެވެ. ކޮންމެ މަހަކު ކަސްރަތު ކުރުމަށް 500ރ. ނޫނީ 800ރ. ހޭދަ ކުރުމަކީ މިހާރު ލާހިކު ކަމެއް ވެސް ނޫނެވެ. ކަސްރަތު ކުރަން ބޭނުންނަމަ ދުވެލަން ދާން އޮތް ހަމައެކަނި ތަނަކީ ދުވާ ޓްރެކް ސަރަހައްދެކެވެ. އެ ތަނުގެ ހާލަތު އެނގޭނީ ދުވެލަން ދިއުމުންނެވެ. އެ ތަނުގައި އެންމެ ކުޑަމިނުން ގަޑިގަނޑެއްހާ ހިސާބު ވެސް ނެތެވެ. ފާހާނާއެއް ނެތެވެ. ދުވާ ޓްރެކް އޮތީ ހަލާކުވެ، "އޮއްވަޅު ގޮނޑިއަކަށް" ވެފަ އެވެ. އަދި ކަސްރަތު ކުރަން ލަކުޑިންނާއި ދަގަނޑުން ހަދައި، ބަހައްޓާފައި ހުރި ގިނަ ސާމާނު ވަނީ ބާވެފަ އެވެ.\nރާއްޖޭގެ ބޮޑު ކުންފުންޏަކުން ކަމަށްވާ އެލިޔާއިން ވަނީ ސަޅި ޕާކެއް ހެދުމަށް ރާވާފަ އެވެ. އެކަމަށް ސަރުކާރަށް ޕްރޮޕޯސަލް ވެސް ހުށަހަޅާފައިވެ އެވެ. މި ޕާކަކީ މިހާރުން މިހާރަށް މާލެއަށް މުހިންމު ތަނެކެވެ. ސަބަބަކީ ދުވަސްވީ މީހުންނާއި ކުޑަކުދިން ތިބެލާނެ ތަނެއް މާލޭގައި މާލެއަށް ބޭނުންވެ އެވެ.\nއެލިޔާގެ މެނޭޖިން ޑިރެކްޓަރު އަލާއު އަލީ ވިދާޅުވީ މި ޕާކު ހަދަން ވިސްނުން ހުރީ އެސްޓީއޯ ހެޑް އޮފީހާއި މާފަންނު މަދަރުސާއާ ދެމެދުގައި އޮންނަ ހުސްބިމުގައި ކަމަށާއި، މި ޕާކަކީ ވިޔަފާރި އުސޫލުން ހިންގާނެ ތަނެއް ނޫން ކަމަށެވެ.\n"ކޮންމެ މީހަކަށް ރިސޯޓަކަށް ނޫނީ ރާއްޖޭން ބޭރަކަށް ނުދެވޭނެ. އެހެންވެ ބޭނުންވަނީ ރިލެކްސްކޮށްލަން މަޑުކޮށްލެވޭނެ ޕާކެއް ހަދަން. މިހާރު ޒުވާނުން ނަށް ކުޅެލާ ހަދާނެ ތަންތަން އެބަހުރި. އެކަމަކު ކޮންތަނެއްތޯ މާލޭގައި ހުރީ ކުޑަކުދިން ބިރެއް ނެތި ދޫކޮށްލެވޭނެ. ބޯޅައަކުން ޖެހިދާނެތީ ބިރެއް ނެތި. ބޭނުންވަނީ ކުދިން މަޖާކޮށްލާނެ ތަނެއް ހަދައިދޭން،" އަލާއު ވިދާޅުވި އެވެ.\nއައުޓް ޑޯ ޖިމް ޕާކެއްގައި ކަސްރަތު ކުރަނީ\nދުނިޔޭގެ ބައިބޯ ބޮޑެތި ސިޓީތަކުގައި ކަސްރަތުކޮށް އުޅެލުމަށް ހާއްސަ ޕާކުތައް ހަދާފައި ހުރެ އެވެ. މިއީ "އައުޓް ޑޯ ޖިމް ޕާކު" ތަކެވެ. މިފަދަ ތަންތަނަކީ ހިތްހަމަ ޖައްސާލައި "ލައިފް ސްޓައިލެއް" ގޮތުގައި ކަސްރަތުކޮށް އުޅެން ބޭނުންވާ މީހުންނަށް ހިދުމަތް ހޯދޭނެ ތަންތަނެވެ. ގިނަ ގައުމުތަކުގައި މިފަދަ އައުޓްޑޯ ޖިމް ޕާކުތަކުން ހިލޭ ހިދުމަތް ދެ އެވެ. އަދި އެ ތަންތަނުގައި ކޮމިއުނިޓީ އިންސްޓްރަކްޓަރުން މަސައްކަތް ކުރެ އެވެ. އެމީހުންގެ މަސައްކަތަކީ ކަސްރަތު ކުރަން އަންނަ މީހުންނަށް އެހީވުމެވެ. މިއީ މާލެ ފަދަ ތަނަކަށް މުހިންމު ވަސީލަތެކެވެ. ނަމަވެސް މާލޭގެ ހާލަތު މިއާ މުޅިން ތަފާތެވެ.


Pressure koh Nafrathuge bill agenda in nanguvaifi\nރައްޔިތުންގެ މަޖިލީހުގެ ނާއިބު ރައީސް އީވާ އަބްދުﷲ\nގާނޫނުލް އުގޫބާތުގައި ހިމެނޭ ނަފުރަތުގެ އަމަލު ހިންގުމުގެ ބަޔަށް މާއްދާތަކެއް އިތުރު ކުރަން ރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިން ހުށައެޅުއްވި ބިލް މާދަމާގެ ޖަލްސާއަށް އެޖެންޑާ ކުރުމަށް ފަހު ނަގަައިފި އެވެ.\nމާދަމާގެ ޖަލްސާގެ އެޖެންޑާއަށް އެ ބިލް ލާފަައިވަނީ ކޮމެޓީން މިދިޔަ ހަފްތާގައި ބިލްގެ މަސައްކަތް ނިންމުމުންނެވެ. ނަމަވެސް މިއަދުގެ ވަގުތެއްގައި މި ބިލަށް ވަނީ ބޮޑެތި އިސްލާހުތަކެއް ހުށައަޅާފައެވެ. އެ އިސްލާހުތައް އެމްޑީޕީގެ ދާންދޫ ދާއިރާގެ މެންބަރު ޔައުގޫބް އަބްދުﷲ ހުށައެޅުއްވީ ސަރުކާރުން އެދުނު ގޮތަށް ކޮމެޓީ މަރުހަލާގައި ބަދަލު ނުގެނެސް ބިލްގެ މަސައްކަތް ނިންމުމުންނެވެ.\nމި ބިލަށް ގެނަންޖެހޭ މުހިންމު އިސްލާހުތަކެއް އިސްލާމިކް މިނިސްޓްރީ އާއި ހިއުމަންރައިޓްސް ކޮމިޝަނުންވެސް ހުށައެޅިއެވެ. ނަމަވެސް އެ އިސްލާހުތައް ގެނައުމުގެ ނަމުގައި ބިލްގެ ބައެއް މާއްދާތައް އުނިކޮށް ބިލް ކުރީން އޮތް ގޮތަށްވުރެވެސް ގޯސްކޮށްލިއެވެ.\nއެހެން ކަމުން މިއަދު ޔައުގޫބު ހުށައަޅުއްވާފައިވަނީ ބިލުގެ ފުރަތަމަ މާއްދާއިން ގާނޫނުގެ 123 ވަނަ މާއްދާގެ ފަހަތަށް އިތުރުކުރުމަށް ހުށައަޅާފައިވާ 124 ވަނަ މާއްދާ އިސްލާހު ކުރުމަށެވެ. ކުށް ކަނޑައެޅުމުގެ އެ މާއްދާއަށް ހުށައަޅާފައިވާ އިސްލާހުގައި ބުނެފައިވަނީ ދީނީ އިލްމުވެރިންގެ މެދުގައި ރައުޔު ތަފާތުވެފައިވާ މައްސަލައެއްގައި އޭގެ ތެރެއިން ވަކި ރައުޔެއްގައިވާ ގޮތަށް މީހަކު ފާޅުކުރި ޝުއޫރަކުން ނުވަތަ ކުރި އަމަލަކުން އެ މީހަކަށް އަނިޔާވެރިވުމަށް ގޮވާލުމާއި އިސްލާމީ ޝަރީއަތުގައި މީހަކު ކުފުރުވެ މުރުތައްދުވެއްޖެ ކަމަށް ކަނޑައެޅުމަށް އޮތް މިންގަނޑުން ބޭރުވެ އާންމު ތަނެއްގައި މުސްލިމަކަށް ނިސްބަތްކޮށް އެ މީހަކީ ކާފަރެއްގެ ގޮތުގައި ނުވަތަ މުރުތައްދުވެފަިއވާ މީހެއްގެ ގޮތުގައި ތުހުމަތު ކުރުމަކީ ކުށެއް ކަމަށެވެ. ނަމަވެސް ވަކި ބަސްތަކަކީ ކުފުރުވެދާނެ ބަސްތަކެއްކަން ނުވަތަ ވަކި އަމަލުތަކަކީ ކުފުރުވެދާނެ އަމަލުތަކެއްކަން ބަޔާންކުރުމަށް މި މާއްދާ ހުރަސް ނާޅާ ކަމަށެވެ.\nމީގެ އިތުރުން މާތްﷲ އާއި ކީރިތި ރަސޫލާ އާއި ކީރިތި ގުރުއާން އާއި ކީރިތި ރަސޫލާގެ ސުންނަތާއި އެކަލޭގެފާނުގެ އަހުލުބަައިތުންނާއި ސަހާބީންނާއި އަދި އިސްލާމްދީނާއި އިސްލާމީ ޝިއާރުތަކާމެދު ނަފުރަތު އުފެދޭ ގޮތަށް ފުރައްސާރަ ކުރުމާއި މަލާމަތް ކުުރުން ނުވަތަ އިސްލާމީދީނާއި ގުޅޭގޮތުން ދޮގު މައުލޫމާތު ފެތުރުން ނުވަތަ ދޮގު މައުލޫމާތު ދިނުން ނުވަތަ މިފަދަ އަމަލަކަށް ހިތްވަރު ދިނުން ނުވަތަ މިފަދަ އަމަލެއް ކުރުމާއި އަދި ކުރުމުގައި ބައިވެރިވުމާއި ނުވަތަ އެކަމަށް ގޮވާލނުން ނުވަތަ އަމުރު ކުރުން ވެސް ކުށެއްގެ ގޮތުގައި ހިމަނަން ވަނީ ހުށައަޅާފައެވެ.\nޔައުގޫބުގެ އިސްލާހުތަކުގައި ވަނީ ކުށްތައް ދަރަޖަ ކުރުމުގެ ބަޔާއި މަނާކުރުމުގެ ބަޔަށްވެސް އިސްލާހު ހުށައަޅުއްވާފައެވެ.\nއިސްލާހުގައިވާ ގޮތުން "އާންމު ތަނެއް" ކަމަށް ބުނެފައިވަނީ ވަނީ އާންމުން ހިނގާބިނގައިވާ ތަންތަނާއި އެ ތަނަކަށް އާންމުން އައިސް އަދި އެނބުރި ގޮސް އުޅޭ ތަންތަނާއި އާންމުން މަޑުކޮށްލައިގެން ތިބޭ ގޮތަށް ނުވަތަ އެކި ބޭނުންތަކުގައި އެއްވެ އުޅެވޭ ގޮތަށް ހުންނަ ތަންތަނާއި ކަނޑައެޅިފައިވާ އަގެއް ދައްކައިގެން ނުވަތަ ދައުވަތެއް ދީގެން ނުވަތަ އެ ނޫންވެސް ގޮތަކުން އާންމުންނަށް ބައިވެރިވެވޭ ފޯރަމްތަކާއި ހަބަރާއި މައުލޫމާތު އާންމުކުރާ އެހެނިހެން ވަސީލަތްތައް ކަމަށެވެ.\nއަަދި "އަނިޔާވެރިވުމަށް ގޮވާލުން" ކަމަށް ބުނެފައިވަނީ މީހެއްގެ ނަފްސަށް ނުވަތަ މުދަލަށް ނުވަތަ އާއިލާއަށް ގެއްލުމެއް ދިނުމަށް ގޮވާލުމަށް ކަަމަށް ބުނެފައިވެއެވެ. މީހަކު ކުރާ ކުށަކަށް އިސްލާމީ ޝަރީއަތުގަައިވާ ގޮތުގެ މަތިން ޝަރުއީ މަރުހަލާއަކުން އިސްލާމީ ޝަރީއަތުގައިވާ އަދަބެއް ދިނުމަށް ގޮވާލުން މި މާނައިގެ ތެރޭގައި ނުހިމެނޭ ކަމަށްވެސް ބުނެފަައިވެއެވެ.\nއިސްލާހުގައި ބުނެފައިވަނީ "މުރުތައްދުވުން" ކަމަށް ބުނެފައިވަނީ ވަނީ އަހްލުއްސުންނަ ވަލް ޖަމާއަތުގެ ދީނީ އިލްމުވެރިންގެ މެދުގައި މުރުތައްދުވުމުގެ އަމަލެއް ކަމާއިމެދު ހިލާފެއް ނެތް އަމަލެއް ކުރުމަށް ކަމަށްވެސް ބުނެފައިވެއެވެ.\nމި އިސްލާހުތަކަކީ ސަރުކާރުގެ ވިސްނުމާއި އެއްގޮތަށް އިސްލާމިކް މިނިސްޓްރީން ހުށައަޅާފައިވާ އިސްލާހުތައް ހިމަނައިގެން ހުށައެޅި އިސްލާހެކެވެ.\nމި އިސްލާހުތައް ހުށައެޅިއިރު މަޖިލީހުގެ ރިޔާސަތުން ނިންމާފައި އޮތީ މާދަމާގެ ޖަލްސާގެ އެޖެންޑާގައި އެ ބިލް ހިމަނާ ވޯޓަށް އަހާށެވެ. ނަމަވެސް ސަރުކާރަށް ވަފާތެރި މެންބަރުން ވަނީ އެކަމަށް ހުރަސް އަޅުއްވާފައެވެ. އަދި އެ ޕްރެޝަރުތަކާއި ގުޅިގެން މިހާރު ވަނީ ބިލް މާދަމާގެ އެޖެންޑާއިން ނަގާފައެވެ.\nގާނޫނުލް އުގޫބާތުގައި ހިމެނޭ ނަފުރަތުގެ އަމަލު ހިންގުމުގެ ބަޔަށް މާއްދާތަކެއް އިތުރު ކުރަން ރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިން ހުށައެޅުއްވި ބިލަށް އެމްޑީޕީގެ ހަތަރު މެންބަރުންވެސް ދެކޮޅު ހައްދަވާފައިވެއެވެ. އެ ހަތަރު މެންބަރުންނަކީ ދެކުނުގެ ފުވައްމުލަކު ސިޓީއަށް ނިސްބަތްވާ އެ ސިޓީގެ ތިން މެންބަރުން ކަމަށްވާ ފުވައްމުލަކު އުތުރު ދާއިރާގެ މެންބަރު މުހައްމަދު ރަޝީދާއި މެދު ދާއިރާގެ މެންބަރު ހުސައިން މުހައްމަދު ދީދީ އާއި، ދެކުނު ދާއިރާގެ މެންބަރު މުހައްމަދު މުމްތާޒެވެ. އެމްޑީޕީގެ އަނެއް މެންބަރަކީ ތިނަދޫ ދެކުނު ދާއިރާގެ މެންބަރު އަބްދުﷲ ސަނީފެވެ.\nބިލް މިހާރު އޮތް ގޮތަަށް ފާސްކުރުމާ ދެކޮޅު ހައްދަވާ ދަނގެތީ ދާއިރާގެ މެންބަރު މުހައްމަދު ނާޒިމް އާއި ތިމަރަފުށީ ދާއިރާގެ މެންބަރު އަބްދުﷲ ރިޔާޒް އާއި ކެންދޫ ދާއިރާގެ މެންބަރު އަލީ ހުސައިން އާއި ވިލިމާލެ ދާއިރާގެ މެންބަރު އަހުމަދު އުޝާމް އާއި ތުލުސްދޫ ދާއިރާގެ މެންބަރު އިބްރާހިމް ނަސީމް އާއި ނިލަންދޫ ދާއިރާގެ މެންބަރު އަބްދުލް މުހުސިން ހަމީދު އާއި އިސްދޫ ދާއިރާގެ މެންބަރު އަލީ ހަމީދު އާއި ނޮޅިވަރަމް ދާއިރާގެ މެންބަރު މުހައްމަދު ނަޝީދު އާއި ކުޑަހުވަދޫ ދާއިރާގެ މެންބަރު އަހުމަދު އާމިރު ސޮއިކުރައްވާ މިއަދު ވަނީ ގުޅިފައިވާ ބަޔާނެއްވެސް ނެރުއްވާފައެވެ.\nގާނޫނުލް އުގޫބާތުގައި ހިމެނޭ ނަފުރަތުގެ އަމަލު ހިންގުމުގެ ބަޔަށް އިތުރު މާއްދާތަކެއް އިތުރު ކުރުމަށް ހުށައެޅި ބިލް ފުރަތަމަ އޮތީ ދީނާ ހިލާފު ވާހަކަތަކަށް ފުރުސަތު ދީ އެފަދަ ވާހަކަތައް ފަތުރާ، ދައްކަމުންދާ މީހުންނަށް ހިތްވަރު ލިބޭ ގޮތަށް ކަމަށް ބުނެ އެތައް ބަޔަކު ވަނީ އެ ބިލާ ދެކޮޅަށް ވާހަކަ ދައްކާފައެވެ. ބިލާ ދެކޮޅަށް ޖަމިއްޔާތަކާއި ސިޔާސީ ޕާޓީތަކުންވެސް ވަނީ ތެދުވެފައެވެ. އޭގެ ތެރޭގައި ސަރުކާރު ކޯލިޝަންގައި އޮތް އަދާލަތު ޕާޓީ އާއި ޖުމްހޫރީ ޕާޓީވެސް ހިމެނެއެވެ. އަދި 101 އިލްމުވެރިއަކު ވަނީ ބިލާމެދު ކަންބޮޑުވުން ފާޅުކުރައްވާ ރައީސް ސޯލިހަށް ޕެޓިޝަނެއްވެސް ހުށައަޅުއްވާފައެވެ. 100 ވުރެ ގިނަ ކައުންސިލުންވެސް ބިލާ ދެކޮޅަށް ބަޔާން ނެރެފައިވެއެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު އީވާ އަބްދުﷲ + އިސްލާމިކް މިނިސްޓްރީ ހިިސާން ހުސައިން\nހިސާން ބިލަށް ބަދަލު ގެންނަނީ\n"ހިސާން އުޅުއްވަނީ ވަށައި ބޮޑީ ގާޑުން ލައްވައިގެން"


SunOnline: EPL: Match ge natheejaa aa kulhelee Cahil ah dhekki red card- Chelsea coach\nޗެލްސީއާ ބާންލީ ބައްދަލު ކުރި މެޗުގައި ރެފްރީ ކްރެއިގް ޕޯސަން ޗެލްސީގެ އާ ކެޕްޓަން ގެރީ ކޭހިލްއަށް ރަތްކާޑު ދައްކަނީ -- ފޮޓޯ: ރޮއިޓަސް\nމެޗުގެ ނަތީޖާއާ ކުޅެލީ ކޭހިލްއަށް ދެއްކި ރަތްކާޑު: ކޮންޓޭ\n11 މަސް5ދުވަސް ކުރިން - 13 އޯގަސްޓް 2017 3\nއިނގިރޭސި ޕްރިމިއަރ ލީގުގައި ރޭ ޗެމްޕިއަން ޗެލްސީ ބާންލީ އަތުން 3-2 ލަނޑުން ބަލިވި މެޗުގެ ނަތީޖާ ބާންލީކޮޅަށް އެނބުރެން މެދުވެރިވި މައިގަނޑު ސަބަބަކީ ކެޕްޓަން ގެރީ ކޭހިލްއަށް ދެއްކި ރަތްކާޑު ކަމަށް އެ ޓީމުގެ ކޯޗު އެންޓޯނިއޯ ކޮންޓޭ ބުނެފިއެވެ.\nލީގު ދިފާއުކުރުމަށް ނުކުތް ޗެލްސީގެ އަމިއްލަ ދަނޑުގައި ރޭ ބާންލީއާ ދެކޮޅަށް އެޓީމު ކުޅުނު މެޗުގެ ކުރީކޮޅުގައި ވަނީ ކޭހިލްއަށް ސީދާ ރަތްކާޑެއް ދައްކައި ދަނޑުން ފޮނުވާލައިފައެވެ. އެ ކާޑު ދެއްކީ ބާންލީގެ ސްޓީވެން ޑިފޯއަށް ކުރި ޓެކްލަކާ ގުޅިގެންނެވެ.\nބާންލީ ވަނީ، އެއްކުޅުންތެރިއަކު މަދުކޮށް ކުޅެމުން ދިޔަ ޗެލްސީގެ މައްޗަށް ފައިދާ ނަގައި، ފުރަތަމަ ހާފްގައި ތިން ލަނޑުގެ ލީޑެއް ނަގައިފައެވެ. އެހެންނަމަވެސް ފަހު ހާފުގައި9ކުޅުންތެރީންނާއެކު ކުޅެމުންދިޔަ ކޮންޓޭގެ ޓީމުން ވަނީ ދެ ލަނޑު ކާމިޔާބުކޮށް ނަތީޖާ ހަނިކޮށްފައެވެ.\n"މެޗު އެނބުރުނީ ކޭހިލްއަށް ކާޑު ދެއްކި ހިސާބުން. ސަބަބަކީ މެޗުގެ ބޮޑުބައެއް 10 ކުޅުންތެރީންނާއެކު، އަދި އޭގެ ފަހުން9ކުޅުންތެރީންނާއެކު ކުޅުމަކީ ފަސޭހަކަމެއް ނޫން. މިފަހަކަށް އައިސް އަހަރެމެން އާންމުކޮށް މެޗުތައް ނިންމާލަން މި ޖެހެނީ 10 ކުޅުންތެރީންނާއެކ،" ބީބީސީ ސްޕޯޓަށް ކޮންޓޭ ބުންޏެވެ.\nރޭގެ މެޗުގެ ފަހު ހާފުގައި ސެސް ފަބްރިގާސްއަށް ދެ ރީނދޫ ކާޑު ހަމަވެ ރަތްކާޑެއް ދައްކާފައި ވާއިރު، ޗެލްސީގެ ކޯޗު ބުނީ، ކުރިއަށް ހުރި މެޗުތަކަށް އޭނާ ތައްޔާރުވާނީ 10 ކުޅުންތެރީންގެ ޓީމަކާއެކު ކުޅެން ކަމަށާއި އަދި ރެފްރީގެ ނިންމުމަށް އެއްވެސް އެއްޗެއް ބުނަން ބޭނުން ނުވާ ކަމަށެވެ.\nކޭހިލްއަށް ދެއްކި ރަތްކާޑާ ގުޅޭގޮތުން، ޕްރިމިއަރ ލީގުގެ ކުރީގެ ރެފްރީ މާކް ކްލަޓެމްބާގު ބުނީ، "ކޭހިލްގެ ނަސީބު ދެރައީ. އެއީ ރަތްކާޑެއް ދައްކަން ޖެހޭވަރުގެ ފައުލެއް ނޫން. ރީނދޫކާޑަކުން ފުއްދާލެވޭނެ،" ކަމަށެވެ.\nރެފްރީ ކްރެއިގް ޕޯސަން ކޭހިލްއަށް ރަތްކާޑު ދެއްކި އިރު ކުޑަކޮށް ފަސްޖެހި، ވިސްނާލަން ވަގުތުކޮޅެއް ނެގިތަން ފެނިގެން ދިޔައިރު، އެ ކާޑާ ގުޅޭގޮތުން ތަޖްރިބާކާރު ރެފްރީ ކްލަޓެމްބާގު ބުނީ، ޑިފޯ ބޯޅަ ހިފައިގެން ދިޔައިރު، "ރަނގަޅަށް ބަލައިފި ނަމަ ކޭހިލްގެ ޓެކްލުން އޭނާއަށް މާބޮޑު އަސަރެއް ކޮށްފައި ނުވާކަން އެނގޭ. އަހަރެން ބުނާނީ ހަމަ އޭނަގެ ނަސީބު ދެރައީއޭ. އެއީ ރީނދޫ ކާޑަކުން ހައްލުކުރެވޭނެ މައްސަލައެއް،" ކަމަށެވެ.\nފުޓްބޯޅަ އިންގްލިޝް ޕްރިމިއަރ ލީގު ޗެލްސީ އެންޓޯނިއޯ ކޮންޓޭ ކުޅިވަރު 2017\nފޯކައިދޫން ނިއުއަށް ވުރެ ސީރިއަސްކޮށް މެޗު ނެގި: އޮސްކާ 23 ގަޑި 45 މިނެޓް ކުރިން\nއެމްބާޕޭގެ ވޯލްޑް ކަޕް އިނާމް ފައިސާ އެއްކޮށް ހާއްސަ އެހީއަށް ބޭނުންވާ ކުދިންނަށް އެހީވުމަށް! 24 ގަޑި 54 މިނެޓް ކުރިން


Maa Bodah Fala Vumaai Ginsy Bali Kashi Kamaai Gulhumeh Veytha?\nމާރޗް 22, 2018 112 0\nމާބޮޑަށް ފަލަވުމަކީ ޖިންސީ ހަޔާތަށް ބުރޫ އަރުވާ އެތައް ކަމެއް ކުރިމަތި ކުރުވާ ކަމެކެވެ.\nމިސާލަކަށް ލޭގެ ޕްރެޝަރ މައްޗަށް ދިއުން އަދި އެއާގުޅިގެން ދީ އުޅޭ ބޭސްތަކުގެ ސަބަބުން ޖިންސީ ގުނަވަނުގައި ވަރުޖެހުމަށް ހުރަސް އެޅޭގޮތް ވެއެވެ. ހަކުރުބަލި ޖެހުމަށް ފަހު ގިނަ ދުވަސް ވުމުން ވެސް ޖިންސީ ނުކުޅެދުން ތެރިކަން މެދުވެރިވާ ގޮތްވެއެވެ. ހަމަމިހެން ހުޅުތަކުގައި ރިހުން ޚާއްޞަކޮށް ކަކޫ ހުޅުގައި ރިއްސުމުގެ ސަބަބުން ޖިންސީ ގުޅުން ހިންގުން ފުރިހަމަ ކުރުމަށް ދަތިތަކާއި ކުރިމަތިލާން ޖެހެއެވެ.


Arab Islamic American Summit | Mihaaru\nއަރަބް އިސްލާމިކް އެމެރިކަން ސަމިޓުގައި އެމެރިކާގެ ރައީސް ޓްރަމްޕް ބައިވެރިވެ ވަޑައިގަތުން\n22 މެއި 2017\nއަރަބް އިސްލާމިކް އެމެރިކަން ސަމިޓު: މި ސަމިޓުގައި 55 ގައުމަކުން ވަނީ ބައިވެރިވެފައި. އޭގެތެރެއިން އެމެރިކާގެ ރައީސް ޑޮނާލްޑް ޓްރަމްޕް ވަނީ ބައިވެރިވެ ވަޑައިގެންފައި. މި ސަމިޓުގައި ވާހަކަ ދައްކަވަމުން ސައުދީ ރަސްގެފާން ސަލްމާން ވަނީ އިސްލާމިކް ސްޓޭޓް (އައިއެސް) އެކުގައި ނައްތާލައްވާނެ ކަމަށް ވިދާޅުވެފައި. އަދި ޓެރަރިޒަމް އެކްސްޕޯޓް ކުރާ އެންމެ ބޮޑު ގައުމަކީ ޝިއައީ އީރާން ކަމަށް ވިދާޅުވި.-- އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އެމެރިކާގެ ރައީސް ޓްރަމްޕް (ކ) އަދި ބަހްރައިންގެ ރަސްގެފާން ހައްމާދް ބިން އީސާ އަލް ހަލީފާ އާއި ސަލާމް ކުރައްވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: ގަލްފް ކޯޕަރޭޝަން ކައުންސިލް ބައްދަލުވުމުގައި އެމެރިކާގެ ރައީސް ޓްރަމްޕް (މ) ބައިވެރިވެ ވަޑައިގަންނަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އެމެރިކާގެ ރައީސް ޓްރަމްޕް (ކ) ސައުދީ އަށް ކުރައްވާ ދަތުރުފުޅުގައި އިޖިޕްޓުގެ ރައީސް އަބްދުލް ފައްތާހް އަލް-ސީސީ އާއި ބައްދަލު ކުރައްވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި ބައިވެރިވެ ވަޑައިގަތުމަށް މެލޭޝިއާގެ ޕްރައިމް މިނިސްޓަރު ނަޖީބް ރައްޒާގު ވަޑައިގަންނަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި އެމެރިކާގެ ރައީސް ޓްރަމްޕް (މ) ބައިވެރިވެ ވަޑައިގަންނަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި އެމެރިކާގެ ރައީސް ޓްރަމްޕް ވާހަކަ ދައްކަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި އެމެރިކާގެ ރައީސް ޓްރަމްޕް (ކ)، ކުވެއިތުގެ އާމިރް ޝޭހް ސަބާހް އަލް-އަހުމަދް އަލް ޖަބަރް އަލް ސަބާހާއި ބައްދަލު ކުރައްވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: ގަލްފް ކޯޕަރޭޝްން ކައުންސިލް ބައްދަލުވުމުގައި އެމެރިކާގެ ރައީސް ޓްރަމްޕް (މ-ވ) އަދި ސައުދީ އަރަބިއާގެ ރަސްގެފާނު ސަލްމާން ބިން އަބްދުލްއަޒީޒް އަލް-ސައުދު (މ) ބައިވެރިވެ ވަޑައިގަންނަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: ގަލްފް ކޯޕަރޭޝަން ކައުންސިލް ބައްދަލުވުމުގައި އެމެރިކާގެ ރައީސް ޓްރަމްޕް (މ) އަދި ސައުދީ އަރަބިއާގެ ރަސްގެފާނު ސަލްމާން ބިން އަބްދުލްއަޒީޒް އަލް-ސައުދު (މ-ކ) ވަޑައިގަންނަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި ބައިވެރިވެ ވަޑައިގަތުމަށް އޮމާންގެ ޑެޕިއުޓީ މިނިސްޓަރު ސައީދް ފަހްދް ބިން މުހައްމަދު އަލް ސާއިދް ވަޑައިގަންނަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި ބައިވެރިވެ ވަޑައިގަތުމަށް އެމެރިކާގެ ރައީސް ޓްރަމްޕް (މ-ވ) އަދި ސައުދީ އަރަބިއާގެ ރަސްގެފާނު ސަލްމާން ބިން އަބްދުލްއަޒީޒް އަލް-ސައުދު (މ-ކ) ވަޑައިގަންނަވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި ޖޯޑަންގެ ރަސްގެފާނު އަބްދުﷲ (މ-ވ)، ކަޒަކިސްތާންގެ ރައީސް ނޫރްސުލްތާން ނަޒަރްބައީ އާ ސަލާމް ކުރައްވަނީ.-- ފޮޓޯ: އޭއެފްޕީ\nސައުދީ އަރަބިއާ، ރިޔާޒް: މޭ 22، 2017: އަރަބް އިސްލާމިކް އެމެރިކަން ސަމިޓުގައި އެމެރިކާގެ ރައީސް ޓުރަމްޕް (ވ-3)، އަނބިކަނބަލުން މެލާނީ ޓްރަމްޕް (ވ-2)، ސައުދީ އަރަބިޔާގެ ރަސްގެފާނު ސަލްމާން ބިން އަބްދުލް އަޒީޒު އަލް-ސައުދު (މ) އަދި އިޖިޕްޓުގެ ރައީސް އަބްދުލް ފައްތާހް އަލް-ސީސީ ބައިވެރިވެ ވަޑައިގަންނަވަނީ.-- ފޮޓޯ: އޭއެފްޕީ